ലേക്ഡൗൺ കാലത്തെ പ്രിയ ഭക്ഷണം ചിക്കൻ ബിരിയാണി?; കണക്കുകൾ സൂചിപ്പിക്കുന്നത് ഇങ്ങിനെ | Madhyamam\nHomechevron_rightFoodchevron_rightRecipeschevron_rightലേക്ഡൗൺ കാലത്തെ പ്രിയ ...\ndate_range 25 July 2020 10:49 AM GMT\nലേക്ഡൗൺ കാലത്തെ പ്രിയ ഭക്ഷണം ചിക്കൻ ബിരിയാണി?; കണക്കുകൾ സൂചിപ്പിക്കുന്നത് ഇങ്ങിനെ\nകോവിഡ് കാലം നമ്മുടെ ഭക്ഷണശീലങ്ങളിൽ ഏറെ മാറ്റങ്ങൾ െകാണ്ടുവന്നിട്ടുണ്ട്. ലോക്ഡൗൺ കാരണം പുറത്തിറങ്ങാനാവാതായതോടെ നഗരയുവത്വം ഒാൺലൈൺ വിതരണക്കാരെയാണ് കൂടുതലായി ആശ്രയിച്ചത്. മാർച്ച് 22ന് ആരംഭിച്ച ലോക്ഡൗൺ മാസങ്ങൾ നീളുകയും ആളുകൾ താമസ്ഥലങ്ങളിൽ കുടുങ്ങുകയും ചെയ്തു. ഇൗ സമയമെല്ലാം ഹോട്ടലുകൾ നാമമാത്രമായാണ് തുറന്നത്.\nരാജ്യത്തെ പ്രമുഖ ഒാൺലൈൺ ഭക്ഷണ വിതരണക്കാരായ സ്വിഗ്ഗി കോവിഡ് കാലത്തെ വിൽപ്പന കണക്കുകൾ പുറത്തുവിട്ടു. ഇക്കാലത്ത് ഏറ്റവുംകൂടുതൽ വിറ്റുപോയത് ചിക്കൻ ബിരിയാണിയാണെന്ന് സ്വിഗ്ഗി സ്റ്റാറ്റിസ്റ്റിക്സ് സൂചിപ്പിക്കുന്നു. 5.5ലക്ഷം ബിരിയാണിയാണ് രാജ്യത്തുടനീളം സ്വിഗ്ഗി വിറ്റത്. ഉണ്ടാക്കാനുള്ള എളുപ്പമാണ് ബിരിയാണിയെ ഹോട്ടലുകാരുടെ പ്രിയ വിഭവമാക്കുന്നത്.\nകുറഞ്ഞ വിലയിൽ രുചികരമായ ഭക്ഷണം എന്നതാണ് ഉപഭോക്താക്കളുടെ ബിരിയാണി പ്രേമത്തിന് കാരണം. ബിരിയാണി കഴിഞ്ഞാൽ ബട്ടർ നാനും മസാല ദോശയുമായിരുന്നു ഹിറ്റ് ഭക്ഷണങ്ങൾ. 3.35ലക്ഷം ബട്ടർ നാനും 3.31 മസാലദോശയും വിറ്റഴിഞ്ഞു. റെഡിമെയ്ഡ് ഭക്ഷണത്തോടൊപ്പം പലവ്യജ്ഞനങ്ങളും ഒാൺലൈനായി വിറ്റിരുന്നു.\n323 മില്യൺ കിലോഗ്രാം ഉള്ളിയും 56 മില്യൺ കിലോഗ്രാം വാഴപ്പഴവും വിറ്റിട്ടുണ്ട്. മധുരങ്ങളിൽ ഹിറ്റ് ചോക്കോ ലാവ കേക്കാണ്. 1,29,000 എണ്ണം വിറ്റു. 1,20,000 ബെർത്ത് ഡെ കേക്കുകളും വിതരണം ചെയ്തിട്ടുണ്ട്.\nTAGS:lockdown Swiggy lifestyle food


തണുപ്പുകാല രോഗങ്ങളെ നേരിടാം; രണ്ട് സ്പൂണ് തേന് കൊണ്ട്...\nപ്രതിരോധശേഷി പ്രശ്‌നത്തിലാകുന്ന സമയമായതിനാല് തന്നെയാണ് മഞ്ഞുകാലത്ത് അല്‍പം കൂടുതല് കരുതല് ആരോഗ്യകാര്യങ്ങളില് വേണമെന്ന് ഡോക്ടര്‍മാര് പറയുന്നത്. ജങ്ക് ഫുഡ്, ഐസ്‌ക്രീം പോലുള്ള തണുത്ത ഭക്ഷണം- ഇവയെല്ലാം തണുപ്പുകാലത്ത് കഴിക്കുന്നതില് അല്‍പം ശ്രദ്ധ പുലര്‍ത്തേണ്ടതുണ്ട്\nTrivandrum, First Published Dec 25, 2018, 6:04 PM IST\nതണുപ്പുകാലം രോഗങ്ങളുടെ കൂടി കാലമാണ്. ചുമ, ജലദോഷം, പനി, തൊണ്ടവേദന, ശ്വസനപ്രശ്‌നം, ദഹനക്കുറവ്-ഇവയെല്ലാമാണ് തണുപ്പുകാലത്തെ പ്രധാന അസുഖങ്ങള്. നമ്മുടെ ശരീരത്തിനാണെങ്കില് സ്വാഭാവികമായി ഇത്തരം രോഗങ്ങള് പരത്തുന്ന അണുക്കളെ പ്രതിരോധിക്കാനുള്ള കഴിവ് കുറയുന്ന സമയം കൂടിയാണ് തണുപ്പുകാലം.\nപ്രതിരോധശേഷി പ്രശ്‌നത്തിലാകുന്ന സമയമായതിനാല് തന്നെയാണ് മഞ്ഞുകാലത്ത് അല്‍പം കൂടുതല് കരുതല് ആരോഗ്യകാര്യങ്ങളില് വേണമെന്ന് ഡോക്ടര്‍മാര് പറയുന്നത്. ജങ്ക് ഫുഡ്, ഐസ്‌ക്രീം പോലുള്ള തണുത്ത ഭക്ഷണം- ഇവയെല്ലാം തണുപ്പുകാലത്ത് കഴിക്കുന്നതില് അല്‍പം ശ്രദ്ധ പുലര്‍ത്തേണ്ടതുണ്ട്. ഇവയെല്ലാം കഴിക്കുന്നത് ദഹനപ്രശ്‌നങ്ങള് ഉണ്ടാക്കിയേക്കും.\nതണുപ്പുകാലത്തെ ഇത്തരം അസുഖങ്ങളെയെല്ലാം നേരിടാന് രണ്ടേ രണ്ട് സ്പൂണ് തേന് മതിയെന്നാണ് വിദഗ്ധര് പറയുന്നത്. രോഗാണുക്കളെ പ്രതിരോധിക്കാന് തേനിനുള്ള കഴിവ് അത്രത്തോളം വലുതാണെന്നാണ് ഇവര് പറയുന്നത്.\nശരീരത്തിനാവശ്യമായ വിറ്റാമിന്- സി, ഡി, ഇ, കെ, ധാരാളം ആന്റി ഓക്‌സിഡന്റുകള്, ബി കോംപ്ലക്‌സ്, ബീറ്റ കെരോട്ടിന് തുടങ്ങി നമ്മുടെ ശരീരത്തിന് ആരോഗ്യം പകരുന്ന പല ഘടകങ്ങളും തേനില് അടങ്ങിയിരിക്കുന്നു. അതുകൊണ്ടുതന്നെയാകാം തേനിനെ 'പ്രകൃതിദത്തമായ ആന്റിബയോട്ടിക്ക്' എന്ന് വിളിക്കുന്നതും.\nകഫക്കെട്ടിനെ ചെറുക്കാന് ഏറ്റവുമധികം സഹായിക്കുന്ന ഒന്നാണ് തേന് എന്ന് ഡി.കെ പബ്ലിഷിംഗ് ബുക്ക്‌സ് ഇറക്കിയ 'ഹീലിംഗ് ഫുഡ്‌സ്' എന്ന പുസ്തകം അവകാശപ്പെടുന്നു. കുട്ടികളിലെ ഉറക്കക്കുറവ് പരിഹരിക്കാനും തേന് ഉത്തമമാണത്രേ.\nതണുപ്പുകാലത്തെ ആരോഗ്യപ്രശ്‌നങ്ങളകറ്റാന് ദിവസത്തില് രണ്ടേ രണ്ട് സ്പൂണ് തേന് കഴിച്ചാല് മതിയാകുമെന്നാണ് വിദഗ്ധര് പറയുന്നത്. തേന് തനിയെ കഴിക്കാന് ബുദ്ധിമുട്ടുള്ളവര്‍ക്ക് ഇത് ഇളം ചൂടുള്ള വെള്ളത്തില് കലര്‍ത്തിയും കഴിക്കാം. അതല്ലെങ്കില് അല്‍പം നാരങ്ങാനീര് ചേര്‍ത്തും കഴിക്കാവുന്നതാണ്. രണ്ട് സ്പൂണ് തേനിന് അര മുറി നാരങ്ങയുടെ നീര് മതിയാകും. ഇവ രണ്ടും ഇളം ചൂടുവെള്ളത്തില് കലര്‍ത്തി കഴിക്കാവുന്നതുമാണ്.\nLast Updated Dec 25, 2018, 6:04 PM IST\nകഫക്കെട്ടും ചുമയും മാറാൻ\nഓർഡറിനൊപ്പം ഒരു ക്ഷമാപണ കുറിപ്പും; സർപ്രൈസ് മറുപടിയുമായി റെസ്റ്റോറന്‍റ് !\nമില്‍മപാലില് രാസവസ്തുക്കള് ഉപയോഗിക്കുന്നുണ്ടെന്ന് പരാതിക്കാരന്; ഭക്ഷ്യസുരക്ഷ കമ്മീഷണര് നല്‍കിയ മറുപടി\nViral Video : 'എന്തൊരു എരിവാണ്'! സ്പൈസി ഗോൽഗപ്പ കഴിക്കുന്ന വീഡിയോ പങ്കുവച്ച് ഫുഡ് വ്ളോഗർ\nമത്തങ്ങക്കുരു കഴിച്ചാലുള്ള ഗുണങ്ങൾ ഇതാണ്\nക്രാന്‍ബെറി ചട്‌ണി റെസിപ്പിയുമായി പദ്മ ലക്ഷ്മി; വീഡിയോ\nHit And Run : തെളിവ് രണ്ട് ചില്ലുകഷണങ്ങള് മാത്രം, പക്ഷേ ആ കാറിനെ പൊലീസ് ഇങ്ങനെ കുടുക്കി!\nലോറിക്കടിയിൽപെട്ട് സ്കൂട്ടർ യാത്രക്കാരിക്ക് ദാരുണാന്ത്യം\nMarakkar : 'പ്രീ-ബുക്കിംഗിലൂടെ മാത്രം 100 കോടി ക്ലബ്ബില്'! മരക്കാര് റിലീസ് ലോകമാകെ 4100 തിയറ്ററുകളില്\nPolice Atrocity : രണ്ടാനച്ഛൻ പീഡിപ്പിച്ചെന്ന് തെളിഞ്ഞിട്ടും മകളേയും അമ്മയേയും അയാൾക്കൊപ്പമെത്തിച്ച് പൊലീസ്\nമോൻസൻ കേസിൽ അന്വേഷണവുമായി ഇഡി മുന്നോട്ട്, അനിത പുല്ലയിലിനെതിരെ ക്രൈം ബ്രാഞ്ച് കേസ്


Echmuvodu Ulakam / എച്മുവോട് ഉലകം: മനസ്സു വായിക്കാന് പഠിച്ച ധന്വന്തരികള് 7\nമനസ്സു വായിക്കാന് പഠിച്ച ധന്വന്തരികള് 7\nപത്തുനാള് കഴിഞ്ഞ് വന്ന ഒരു ഞായറാഴ്ചയാണ് സമയം കിട്ടിയത്. ബാക്കി ദിവസങ്ങളിലെല്ലാം ഒന്നുകില് ഇച്ചാക്ക അധിക ജോലി തരും.. അല്ലെങ്കില് സന്ദീപ് സാര് അധിക ജോലി തരും. ചെയ്യാന് കഴിയില്ല എന്ന് പറയാന് എനിക്കെന്നല്ല നിത്യ എതിര്‍പ്പുകാരനായ പ്രദീപ് ജെയിനു പോലും മടിയുണ്ടായിരുന്നു. പല്ലുകള്‍ക്കിടയില് ചീത്ത വാക്കുകള് പറഞ്ഞുകൊണ്ടാണെങ്കിലും അയാളും ഏല്‍പിച്ച എല്ലാ ജോലിയും ചെയ്യുമായിരുന്നു. ഓവര് ടൈമായി സാമാന്യം നല്ലൊരു തുകയും ഞങ്ങള്‍ക്ക് ലഭിച്ചുകൊണ്ടിരുന്നു.\nഞായറാഴ്ച രാവിലെ ഭോഗല് മാര്‍ക്കറ്റില് ഞാന് പൂജയെ കാത്തു നിന്നു. നല്ല തണുപ്പുള്ള ഒരു പ്രഭാതമായിരുന്നതുകൊണ്ട് കടകള് കൂടുതലും അടവായിരുന്നു. വഴിയില് ജനത്തിരക്കും കുറവായിരുന്നു. അധിക സമയം നില്‍ക്കേണ്ടി വന്നില്ല .. അപ്പോഴേക്കും പൂജ വന്നു. അവളുടെ വാക്കുകളില് ഉല്‍ക്കണ്ഠയുടെ ഒരു നിഴലുണ്ടായിരുന്നു.\n‘ സീമയുടെ ആരോഗ്യം ശരിക്കും മെച്ചപ്പെട്ടിരിക്കുമെന്ന് നിനക്ക് തോന്നുന്നുണ്ടോ ശാന്തീ...’ എന്ന് പൂജ ചോദിക്കും വരെ ഞാന് അതിനെപ്പറ്റി ഒന്നും ആലോചിച്ചിരുന്നില്ല.\nതനിച്ചാവുമ്പോഴെല്ലാം കൊടുങ്കാറ്റിലെ മണല്‍ത്തരികളെപ്പോലെ ചിതറിപ്പോയ എന്‍റെ ജീവിതത്തെക്കുറിച്ചോര്‍ത്ത് വേദനിക്കുമായിരുന്നു ഞാന്.. അത്രയും തീക്ഷ്ണതയോടെ മറ്റൊന്നും തന്നെ എനിക്ക് ഓര്‍മ്മിക്കാന് കഴിഞ്ഞിരുന്നില്ല.\nപൂജ എന്നെപ്പോലെ ദുര്‍ബലയായിരുന്നില്ല. സ്വാര്‍ഥയുമായിരുന്നില്ല.\nഅവള്‍ക്ക് സീമയും ഗരുവുമെല്ലാം അടുത്ത സുഹൃത്തുക്കളാണ്.. സീമയുടെ അവസ്ഥയില് വേദനയുണ്ടെങ്കിലും എനിക്ക് അവരെ ഭയമാണ്.. അനവധി പുരുഷന്മാരുടെ ലഹരി മുഴുത്തതും അവസാനിക്കാത്തതുമായ കാമവും, ഗുണ്ടകളുടെയും പോലീസിന്‍റെയും ധിക്കാരവും എല്ലാം തരാതരം പോലെ കയറിയിറങ്ങിയ ഗരുവിന്‍റെ ദയനീയമായ ജീവിതത്തെപ്പറ്റി, അപമാനവും നിന്ദയും താങ്ങാന് വയ്യാതെ വീട് വിട്ടിറങ്ങുകയും ദില്ലിയിലെ തെരുവുകളില് നൃത്തം ചെയ്തും യാചിച്ചും കണ്ടവരുടേയെല്ലാം കളിപ്പാട്ടമായിക്കഴിയുകയും ചെയ്യുന്ന മോനയേ പറ്റി, പോലീസുകാരും ഗുണ്ടകളും സ്വന്തം ഗരുവും ഒരു പോലെ ചതിക്കുകയും ഇപ്പോള് വെറും യാചകി മാത്രമായി ജീവിക്കുകയും ചെയ്യുന്ന സ്വപ്നയേ പറ്റി ഒക്കെ ഓര്‍ക്കുമ്പോള് ഹൃദയം പൊട്ടുന്ന സങ്കടം വരുമെങ്കിലും എനിക്കവരെ ശരിക്കും പേടിയാണ്..\nഒരളവോളം പൂജയുടെ മുഖം പോലെ.. അവളുണ്ടാക്കുന്ന ഈ സൌഹൃദങ്ങളേയും എനിക്ക് ഭയമാണ്.. എന്നാലും എനിക്ക് പൂജയെ അനുസരിയ്ക്കാതിരിയ്ക്കാനോ പിന്തുടരാതിരിയ്ക്കാനോ കഴിയുന്നുമില്ല.\nഅവളെ കാണുമ്പോള് എനിക്കാരുമില്ല എന്ന തോന്നല് അകന്നു മാറിയിരുന്നു. അശ്വിനി ശര്‍മ്മയുടെ നോട്ടങ്ങളില് വ്യത്യസ്തമായ ആഴവും അര്‍ഥങ്ങളുമുണരുന്നുവെന്ന തോന്നല് എന്നെ പരിഭ്രമിപ്പിച്ച സമയങ്ങളിലൊക്കെ ഒരു പതിനെട്ടുകാരിയെപ്പോലെ ഞാന് പൂജയുടെ തോളില് തല ചായിച്ചത് അതുകൊണ്ടാണ്.\nഅശ്വിനി ശര്‍മ്മ നല്ലവനാണെന്നും വേണമെങ്കില് ഒരു റിലേഷന്‍ഷിപ്പില് ഇന്‍വോള്‍വ്ഡ് ആകാമെന്നും പൂജ എന്നോട് പറഞ്ഞുവെങ്കിലും അത് കേള്‍ക്കാത്ത മാതിരി അവളുടെ കനത്തിരുണ്ട തലമുടിയുടെ സുരക്ഷിതത്വത്തില് എന്‍റെ കണ്ണീരിനെ ഞാന് ഒളിപ്പിച്ചു വെച്ചു..\nഎനിക്ക് ഓര്‍മ്മകള് വേണ്ട.. എനിക്ക് ഇന്നലെകള് വേണ്ട.. എനിക്ക് ഇനി ഒരു പുരുഷന്‍റെ നെഞ്ചിലെ ചൂടും അവന്‍റെ കരവലയവും ഒന്നും ആവശ്യമില്ല..\nതണുപ്പുകാലത്തിന്‍റെ ഒരു പ്രത്യേക മണം ഗലിയില് വ്യാപിച്ചിരുന്നു. പലതരം മാംസക്കറികളുടേയും പനീറിന്‍റേയും വിവിധ മസാലകളൂടേയും സുഗന്ധവും ഗലിയിലുണ്ടായിരുന്നു. കുയിലുകളുടെ കൂജനവും എങ്ങു നിന്നോ കേള്‍ക്കാമായിരുന്നു.\nദില്ലി നഗരത്തിന്‍റെ പ്രത്യേകതയാണത്..\nഅതിവിശാലമായ രാജരഥ്യകള്‍ക്ക് തൊട്ടു പുറകിലായി കനത്ത് തെഴുത്ത കുറ്റിച്ചെടികളുടെ വനമുണ്ടാകും.. അല്ലെങ്കില് നൂറ്റാണ്ടുകള് നിശ്ചലമായി നില്‍ക്കുന്ന ഇടുങ്ങിയ തെരുവുകളും അവയ്ക്കിരുപുറവും അതിവിശാലമായ ഹവേലികളുമുണ്ടാവും.. മിന്നിത്തിളങ്ങുന്ന മാര്‍ക്കറ്റുകള്‍ക്കുള്ളില് വീതികുറഞ്ഞ തെരുവുകളും അഞ്ചും ആറും നിലകളില് പണിതുയര്‍ത്തിയ വീടുകളുമുള്ള ലാല്‍ഡോറകളുണ്ടാവും .. മനുഷ്യന്‍റെ നാഡീവ്യൂഹചിത്രത്തെ അതിശയിപ്പിക്കുന്ന മാതിരി ഇലക്ട്രിക് വയറുകള് ലാല്‍ഡോറകളുടെ കുഞ്ഞ് ആകാശങ്ങളെ കഷണം കഷണമായി മുറിക്കുന്നുണ്ടാവും. ഗവണ്മെന്‍റിന്‍റെ കൂറ്റന് മന്ദിര സമുച്ചയങ്ങള്‍ക്ക് പിന്നില്, മലം കലര്‍ന്ന ചെളിവെള്ളം ഒഴുകുന്ന ഓടയില് നിന്ന് വെള്ളം മുക്കിക്കുടിക്കുന്നവരും മൂക്കീരൊലിപ്പിച്ച് അഴുക്കു വഴികളില് കളിക്കുന്നവരുമായ കുഞ്ഞുങ്ങള് നിറഞ്ഞു കവിയുന്ന ചേരികളുണ്ടാവും. ഇതിനെല്ലാമിടയിലൂടെ തികച്ചും അപ്രതീക്ഷിതമായി മിനുങ്ങുന്ന വര്‍ണങ്ങളും കാട്ടി വിഭ്രമിപ്പിച്ചുകൊണ്ട് ഒരു മയില് ഏതെങ്കിലും ഒരു കെട്ടിടത്തിന്‍റെ കുഞ്ഞു ടെറസ്സിന് തുറവിയിലേക്ക് പറന്നിറങ്ങുന്നുണ്ടാവും ...\nഗരു കരഞ്ഞുകൊണ്ടാണ് ഞങ്ങളെ സ്വാഗതം ചെയ്തത്..\nകാര്യങ്ങള് കൂടുതല് കുഴപ്പത്തിലാണെന്ന് ആ കണ്ണീര് പറയുന്നുണ്ടായിരുന്നു.\nപൂജയുടെ ഉല്‍ക്കണ്ഠ സത്യമായിരുന്നു. സീമയുടെ ദേഹത്തെ മുറിവുകള് മാത്രമേ ഉണങ്ങിയിരുന്നുള്ളൂ. ആ മനസ്സ് തകര്‍ന്നു തരിപ്പണമായിരുന്നു.\nസീമ ചുവരിലെ ഏതോ ഒരു കറുത്ത ബിന്ദുവിനെ ഇമവെട്ടാതെ നോക്കി ഇരിക്കുകയായിരുന്നു. ചിരിയോ സന്തോഷമോ പ്രതീക്ഷയോ ഒന്നുമില്ലാത്ത അതീവ ശൂന്യമായ നോട്ടം. ആരേയും തിരിച്ചറിയാത്തതുപോലെ, നമ്മെ നോക്കുമ്പോള് നമ്മിലൂടെ കടന്നു പോകുന്ന മാതിരി , നമ്മള് മുന്നിലില്ലാത്തതു മാതിരി ദൂരെ ദൂരെ എവിടേക്കോ ഉള്ള നോട്ടം. വിഷാദത്തിന്‍റെ പടുകുഴിയിലേക്ക് ആ മനസ്സ് കൂപ്പു കുത്തിക്കഴിഞ്ഞിരുന്നുവെന്ന് സീമയുടെ ഭീതിദമായ ആ നിശ്ചലത വെളിപ്പെടുത്തി..\nഅവരില് പലരും ലിംഗച്ഛേദനം കഴിയുമ്പോള് ചിലപ്പോഴൊക്കെ സമനില തെറ്റിയവരെപ്പോലെ ആയിത്തീരാറുണ്ടെന്ന് ഗരു പറയുകയായിരുന്നു. ആ കഠിന വേദനയെ സഹിക്കുന്നത് അത് കഴിഞ്ഞാല് പെണ്ണായിത്തീരാമെന്ന മോഹത്തിലാണ്. പക്ഷെ, എത്രയായാലും ഒരു മുഴുവന് പെണ്ണാവാന് ആര്‍ക്കും കഴിയില്ലല്ലോ. ആ സത്യവുമായി പൊരുത്തപ്പെടേണ്ടി വരുമ്പോള് കഠിന വേദനയ്ക്കും യാതനകള്‍ക്കും ശേഷവും ജീവിതം പഴയതു പോലെ തന്നെ വഴിയോരങ്ങളില് നൃത്തം ചെയ്തും കൈ നീട്ടി യാചിച്ചും കണ്ടവരുടേയെല്ലാം കാമം ശമിപ്പിച്ചും മാത്രം തുടരേണ്ടി വരുമെന്നറിയുമ്പോള് പലരുടേയും സമനില തെറ്റാറുണ്ട്..\nഹോര്‍മോണ് കുത്തിവെച്ച് മാറിടം വളരാന് കൊതിക്കുന്ന സീമയും മോനയും സ്വപ്നയുമെല്ലാം ആരുടെ കൈത്തെറ്റുകളാണ്.. പരുഷമായ ശബ്ദം മാറി മധുരമായ സ്ത്രീ ശബ്ദം മോഹിക്കുന്ന ഇവരുടെ തൊണ്ടകളില് ഏതു ജാതകയോഗമാണ് കരിമ്പാറക്കെട്ടായമരുന്നത്?\nപെണ്ണായിപ്പിറന്നുപോയല്ലോ എന്ന എന്‍റെ സങ്കടം എത്രയോ നിസ്സാരമാണെന്ന് എനിക്ക് പൊടുന്നനെ ഒരു വെളിപാടുണ്ടായി. അനേകകാലം കണ്ണടച്ചിരുന്നിട്ട് പെട്ടെന്ന് കണ്ണു തുറന്നു നോക്കുന്നതു മാതിരിയായിരുന്നു അത്.. എന്‍റെ മിനുങ്ങുന്ന കവിളുകളും മിനുസമുള്ള ചുണ്ടുകളും ചെറുതെങ്കിലും ആകൃതിയൊത്ത മുലകളും മൃദുലമായ അടിവയറും നീണ്ടുരുണ്ട തുടകളും എന്‍റെ ആര്‍ത്തവവും എല്ലാം.. എല്ലാം തപസ്സു ചെയ്തു നേടേണ്ട വിലയേറിയ അനുഗ്രഹങ്ങളായി എന്നില് അഭിമാനമുണര്‍ത്തി.\nഇങ്ങനെയെല്ലാം പൂജയ്ക്കും തോന്നിയെന്ന് അവളുടെ വിരലുകള് എന്‍റെ വിരലുകളെ കോര്‍ത്തു പിടിച്ചപ്പോള് ഞാനറിഞ്ഞു.. ഞങ്ങളില് പെണ്മ ഒരു വസന്തകാലം പീലി വിടര്‍ത്തുന്ന മയില് നിറമായി ഒഴുകി. എന്നില് ഈ അഭിമാനമുണരാനായിരിക്കുമോ ഗരുവിനേയും സീമയേയുമൊക്കെ ഞാന് പരിചയപ്പെട്ടത്? ഇനിയൊരിക്കലും ഒരു കാലത്തും പെണ്ണായിപ്പിറന്നുവല്ലോ എന്ന് വേദനിക്കില്ലെന്ന് ഗരുവിന്‍റെ ഒഴുകുന്ന കണ്ണുകളില് നോക്കി ഞാനുറപ്പിച്ചു.\nസീമയെ ഒരു നല്ല സൈക്യാട്രിസ്റ്റിനെ കാണിക്കാമെന്ന് പൂജ പറഞ്ഞു.\nഏത് കളവും എത്ര നീചതയും ചെയ്യുന്നവരാണ് സൈക്യാട്രിസ്റ്റുകളെന്ന് വിളിച്ചു കൂവണമെന്ന് ഞാന് വിചാരിച്ചു. അവര് പുതിയ പുതിയ പദങ്ങള് ഉപയോഗിച്ച് , സിദ്ധാന്തങ്ങള് ആവിഷ്ക്കരിച്ച് മനുഷ്യ മനസ്സുകളെ ഇനിയൊരിക്കലും രക്ഷപ്പെടുത്താന് കഴിയാത്ത പതനത്തിലേക്ക് വീഴ്ത്തിക്കളയുമെന്ന് അലറിപ്പറയാന് ഞാന് ആഗ്രഹിച്ചു..\nഎങ്കിലും ഞാന് മിണ്ടിയില്ല. എനിക്ക് അതിനൊക്കെയുള്ള ധൈര്യവും ആത്മവിശ്വാസവും നന്നെ കഷ്ടിയായിരുന്നു.\nപൂജ അങ്ങനെയാണ്.. പെട്ടെന്ന് തിരുമാനിക്കുക.. അതിവേഗം അത് നടപ്പിലാക്കുക... അതിനുവേണ്ടി ഏറ്റവും കഠിനമായി എന്നാല് അല്‍പം പോലും മടുപ്പില്ലാതെ നിരന്തരമായി പരിശ്രമിക്കുക..\nപൂജയെ എല്ലാവരും സ്നേഹിക്കുന്നത് അതുകൊണ്ടൊക്കെയാവാം.. ആവാമെന്നല്ല ആണെന്നാണ് അശ്വിനി ശര്‍മ്മ ഉറപ്പിച്ചു പറയാറ്.. അത്യധികം ബഹുമാനത്തോടെ മാത്രമേ പൂജ എന്ന് അദ്ദേഹം ഉച്ചരിക്കാറുള്ളൂ. ഇച്ചാക്കയ്ക്കും സന്ദീപ് സാറിനും പൂജയോട് ബഹുമാനവും ആദരവുമാണുള്ളതെന്ന് എനിക്കറിയാം. എന്തിനധികം സ്ഥിരം വഴക്കാളിയായ പ്രദീപ് പോലും ഒതുങ്ങിപ്പോകാറുണ്ട് പൂജയുടെ ഒച്ച ഉയരുമ്പോള്... .\nഗരുവിനു വല്ലാത്ത പേടിയായിരുന്നു. പറ്റില്ലെന്ന് അറുത്ത് മുറിച്ച് പറഞ്ഞ് പൂജയെ പിണക്കാന് ധൈര്യം ഇല്ലെങ്കിലും സീമയ്ക്ക് മാനസിക പ്രശ്നങ്ങളുണ്ടെന്ന് ആരുമറിയരുതെന്ന് ഗരു ഉറപ്പിച്ചു പറഞ്ഞു. സീമയെ നൃത്തം ചെയ്യാന് കൊണ്ടു പോകുന്ന ഹാര്‍മോണിക്കക്കാരന് വജൂദ് ഭായിയോ ഡോലടിക്കുന്ന അമീര് ഭായിയോ പോലും അതറിയാന് പാടില്ലെന്ന് പറയുമ്പോള് ഗരുവില് ഒരു അമ്മയുടെ മുഴുവന് ഉല്‍ക്കണ്ഠയുമുണ്ടായിരുന്നു.\nപിന്നെ അവരും ചൂഷണം ചെയ്തു തുടങ്ങുമെന്ന് ഗരു പിറുപിറുത്തു.\n‘വജൂദ് ഭായി മെലിഞ്ഞ് അരപ്രാണനായിരിക്കുന്നതൊന്നും സാരമില്ല. ആളു മഹാ ഭയങ്കരനാണെന്നേ’ ... അത് സ്വപ്നയുടെ ശബ്ദമായിരുന്നു.\n‘നീ പോ.. നീ പോ.. നിന്നെ ആരെങ്കിലും ഇപ്പോ ഇങ്ങോട്ട് ക്ഷണിച്ചോ..’ എന്ന് ഗരു ചീറിയെങ്കിലും സ്വപ്ന തുടര്‍ന്ന് സംസാരിക്കുക തന്നെയായിരുന്നു. പൂജാ ദീദി ഉള്ളപ്പോള് ഗരു ഒരു പരിധിക്കപ്പുറം വഴക്കു പറയില്ലെന്ന് അറിയുന്നതു പോലെ..\nവജൂദ് ഭായിയുടെ സ്വദേശം മുഗള്‍സരായ് ആണ്. ഉത്തരപ്രദേശിലാണ് ആ സ്ഥലം. അവിടെ ഭാര്യയും മക്കളുമുണ്ട്. ഇടയ്ക്കിടെ നാട്ടില് പോകും. പോയി വരുമ്പോള് പിന്നെയും കറുത്ത് കരുവാളിച്ച് ക്ഷീണിക്കും. ഭാര്യ ആര്‍ത്തിക്കാരിയാണെന്നും ഒന്നും തിന്നാന് കൊടുക്കില്ലെന്നുമാണ് വജൂദ് ഭായി വൈജയന്തിയോട് പറയുക. അവിടെ വയലിലും മറ്റും കൃഷിപ്പണിയൊക്കെ ചെയ്ത് വരുമ്പോഴാണ് ക്ഷീണിക്കുന്നതെന്ന് എത്ര പറഞ്ഞുകൊടുത്താലും വൈജയന്തിക്ക് മനസ്സിലാവില്ല. വൈജയന്തി വജൂദ് ഭായിയുടെ ഭാര്യയെ തെറി വിളിക്കുകയും കോഴിയേയും ആടിനേയും ഒക്കെ പല വിഭവങ്ങളാക്കി തീറ്റിച്ച് ഭായിയെ രക്തപ്രസാദമുള്ളവനാക്കി മാറ്റാന് കഠിനമായി അധ്വാനിക്കുകയും ചെയ്യും..\n‘ ആരാ ഇത്ര പാവമായ ഈ വൈജയന്തി?’ ഞാന് പെട്ടെന്ന് അങ്ങനെ ചോദിച്ചു പോയി.\nസ്വപ്ന ദേഷ്യപ്പെടും പോലെയാണ് സംസാരിച്ചത്..\n‘ പാവം .. മാത്രമല്ല..തലയില് ബുദ്ധിയുമില്ല വൈജയന്തിക്ക്...\nഞങ്ങളുടെ കൂട്ടത്തിലൊരാളാണ് ദീദി വൈജയന്തി.. വജൂദ് ഭായി വൈജയന്തിയെ കല്യാണം കഴിച്ചിട്ടുണ്ട്. ഞങ്ങള്‍ക്കിടയില് പലര്‍ക്കും പറ്റുന്ന ഒരു ചതിവാണ് ഇമ്മാതിരി കല്യാണങ്ങള്. ആണൊരുത്തന് ഭാര്യയായി ഏറ്റല്ലോ.. സിന്ദൂരം തൊടാമല്ലോ.. അല്ലെങ്കില് ബുര്‍ക്കയിട്ട് വീട്ടുകാരി ബീബിയാവല്ലോ.. എന്നൊക്കെ മോഹിച്ച് കല്യാണം കഴിക്കും. എന്ന് വെച്ചാല് വല്ല അമ്പലത്തിലും പോയി മാലയിടും..അല്ലെങ്കില് വല്ല ദര്‍ഗയിലും പോയി ചന്ദനത്തിരി കത്തിക്കും. അത്ര തന്നെ. ഒരാണിനൊപ്പം സുരക്ഷിതമായി കഴിയാമെന്ന് കരുതി അവരു പറയുന്നതൊക്കെ അനുസരിക്കും. എന്നാലും ആണുങ്ങള്‍ക്ക് ശരിക്കും ഭാര്യ വേറെ ഉണ്ടാവും. അല്ലെങ്കില് കുറച്ചു കാലം കഴിയുമ്പോള് എനിക്കൊരു അച്ഛനാവാന് കൊതിയാവുകയില്ലേ എന്ന് പറഞ്ഞ് അവര് വേറൊരു കല്യാണം കഴിക്കും. ആ സ്ത്രീയാവും ശരിക്കുമുള്ള ഭാര്യ...\nഞങ്ങള് ഭാര്യയാണെന്നൊക്കെ പറഞ്ഞാല് ആരു സമ്മതിക്കും ദീദി.. പിന്നെ ബഹളമുണ്ടാക്കിയാല് പോലീസും ഗുണ്ടകളും ഒക്കെ ആണുങ്ങള്‍ക്കൊപ്പമേ നില്‍ക്കൂ. പ്രകൃതിവിരുദ്ധത്തിന് ഞങ്ങള് പണം പിടുങ്ങുകയാണെന്ന് പറയുകയും ചെയ്യാം.\nവൈജയന്തി സമ്പാദിക്കുന്ന പണമെല്ലാം ഭര്‍ത്താവായ വജൂദ് ഭായിയാണ് കൈകാര്യം ചെയ്യുക. ദീദി നോക്കിക്കോളൂ.. കുറച്ച് കഴിയുമ്പോള് വൈജയന്തിയും എന്നെപ്പോലെ കടകളില് പോയി ഇരക്കുന്നത് കാണാം. വജൂദ് ഭായി വേറെ ഒരു വിജയയേയോ സ്വാതിയേയോ ഒക്കെ കല്യാണം കഴിച്ചിട്ടുണ്ടാവും.. അല്ലെങ്കില് ഗാവിലേക്ക് മടങ്ങിപ്പോയിട്ടുണ്ടാവും..\nഎല്ലാവര്‍ക്കും കാശു മതി ദീദി.. അത് ഇരന്നായാലും കൊള്ളാം കിടന്നായാലും കൊള്ളാം..ആണുങ്ങള് ഞങ്ങളെ കല്യാണം കഴിക്കുന്നത് ഞങ്ങള് വായും കുണ്ടിയും വിറ്റിട്ടായാലും അവര്‍ക്ക് പണം സമ്പാദിച്ചുകൊടുക്കാനാണ്. ‘\nസ്വപ്ന ദീര്‍ഘമായി നിശ്വസിച്ചു. അതൊരു പൊള്ളുന്ന നീരാവിയായിരുന്നു. ആ നീരാവിയില് വരാനിരിക്കുന്ന അനവധി തലമുറകളുടെ കാമം ദഹിച്ചു ഭസ്മമാകുന്ന കനലുകളുണ്ടായിരുന്നു.\nസ്വപ്നയുടെ വാക്കുകള് ഏല്‍പിച്ച ആഘാതത്തില് എല്ലാവരും നിശ്ശബ്ദരായിരുന്നതേയുള്ളൂ.\nസീമയുടെ അടുത്ത് പടഞ്ഞിരിക്കുകയായിരുന്ന പൂജ പരിചയമുള്ള ഒരു സൈക്യാട്രിസ്റ്റ് മാഡത്തിനെ കാണാമെന്നും അവര് നല്ല കൌണ്‍സലിംഗും അത്യാവശ്യം മരുന്നുമൊക്കെ തരുമെന്നും അങ്ങനെ സീമ ഒരു മിടുക്കിയാവുമെന്നും ഉറപ്പിച്ചു പറഞ്ഞു. ആസിഡ് മുഖത്ത് വീണ ആ നരക ദിവസങ്ങളില് പൂജ ആ മാഡത്തിന്‍റെ കൌണ്‍സലിംഗിനു പോയിരുന്നു...\nഅവളുടെ ആത്മവിശ്വാസം കണ്ടപ്പോള് പിന്നെ ആരും എതിര്‍പ്പ് പറഞ്ഞില്ല.\nഞായറാഴ്ച ആയതുകൊണ്ട് ഉച്ചയ്ക്ക് മുന്‍പേ ക്ലിനിക്കില് ചെല്ലണം എന്ന് ഡോക്ടര് പൂജയോട് പറഞ്ഞു. ഫോണ് സംഭാഷണം അവസാനിപ്പിച്ചപ്പോഴേക്കും നമുക്ക് പോകാമെന്ന് പൂജ തിരക്ക് കൂട്ടി. ഗരു സീമയ്ക്കൊപ്പം വരുമെന്ന് ആരും കരുതിയിരുന്നില്ല. ഗരുവിന്‍റെ വാല്‍സല്യവും കരുതലും കണ്ടപ്പോള് എനിക്ക് കരച്ചില് വന്നു.\nഅമ്മയാകുന്നതും അച്ഛനാകുന്നതും മനസ്സുകൊണ്ടാണ്... മനസ്സുകൊണ്ട് മാത്രമാണ്. ആ മനസ്സ് ഒട്ടുമില്ലാത്ത മനുഷ്യരില് പലര്‍ക്കും സുലഭമായി അമ്മയും അച്ഛനും ആകാന് കഴിയുന്നതാണ് മനുഷ്യവംശത്തിന്‍റെ ഏറ്റവും വലിയ ശാപം.\nഡിഫന്‍സ് കോളനിയിലായിരുന്നു ആ ഡോക്ടര് പാര്‍ത്തിരുന്നത്. അധിക ദൂരമില്ലെങ്കിലും ഞങ്ങള് ഓട്ടോയില് കയറിയാണ് അങ്ങോട്ട് പോയത്.\nക്ലിനിക്കിന്‍റെ ഗേറ്റില് പാറാവു നിന്നിരുന്ന യൂണിഫോമിട്ട ചൌക്കിദാര് പൂജയേയും എന്നേയും മാത്രമേ അകത്തു കയറാന് സമ്മതിച്ചുള്ളൂ. ഗരുവിനേയും സീമയേയും പുറത്ത് നിറുത്തി അയാള് ഗേറ്റ് ചേര്‍ത്തടച്ചു.\nപൂജ എത്ര അപേക്ഷിച്ചിട്ടും അയാള് സമ്മതിച്ചില്ല.\nഛക്കകള്‍ക്ക് കയറിവരാന് പാകത്തില് ക്ലിനിക്കില് കുട്ടികള് പിറക്കുകയോ കല്യാണാഘോഷം നടക്കുകയോ ഒന്നുമല്ലെന്ന് അയാള് തീര്‍ത്തു പറഞ്ഞു. ഛക്കകളുടെ പകര്‍ച്ച രോഗങ്ങള്‍ക്ക് ചികില്‍സ നല്‍കുന്ന ക്ലിനിക്കുമല്ല അത്..\nഗരുവിന്‍റെ മുഖം ചുവന്നുവെങ്കിലും ഗരു ഒന്നും പറഞ്ഞില്ല. ഗേറ്റു തുറക്കു എന്ന് കൈകൂപ്പുക മാത്രം ചെയ്തു.\nപൂജ സമാധാനിപ്പിച്ചു. ‘ ഡോക്ടര് നേരിട്ട് പറയുമ്പോള് അയാള് ഗേറ്റ് തുറന്നുകൊള്ളും. അല്‍പനേരം കാത്ത് നില്‍ക്കു. ‘\nഞാന് പൂജയ്ക്കൊപ്പം ക്ലിനിക്കിനുള്ളിലേക്ക് നടന്നു.\nഒട്ടും കാത്തിരിക്കേണ്ടി വന്നില്ല. പ്രൌഡയായ ഒരു സ്ത്രീയായിരുന്നു ഡോക്ടര്. നരച്ച തലമുടിയും സ്വര്‍ണ ഫ്രെയിമുള്ള വട്ടക്കണ്ണടയും വൃത്തിയായി ഞൊറിഞ്ഞ് അടുക്കി പിന് ചെയ്ത സാരിയും അവര്‍ക്ക് കുലീനമായ ഒരു ആഢ്യത്വം സമ്മാനിച്ചു.\nമുറിയില് സുഖകരമായ ഒരു ഇളംചൂടുണ്ടായിരുന്നു.\nപൂജയോട് ഹാര്‍ദ്ദവമായ കുശലാന്വേഷണം നടത്തുമ്പോഴും അവരെന്നെ ചുഴിഞ്ഞു നോക്കുന്നുണ്ടായിരുന്നു. ആ നോട്ടം എന്നെ കുറച്ച് അസ്വസ്ഥയാക്കാതിരുന്നില്ല. ഇനി ഞാനാണ് കൌണ്‍സലിംഗിന് വന്നിരിക്കുന്നതെന്നോ മറ്റോ അവര് ധരിച്ചു കാണുമോ?\nഗരുവും സീമയും പുറത്ത് കാത്തിരിക്കുന്നുണ്ടെന്ന് പൂജ പറയുകയായിരുന്നു. സീമയെപ്പറ്റി പറയുമ്പോള് വികാരഭാരം കൊണ്ട് പൂജയുടെ ശബ്ദം അല്‍പം ഇടറി.\nഡോക്ടറുടെ മുഖം ചുവക്കുന്നത് ഞാന് കണ്ടു. സ്വയം നിയന്ത്രിക്കാന് അവര് പണിപ്പെടുകയാണെന്ന് എനിക്ക് മനസ്സിലായി. അവരുടെ മനസ്സ് വിങ്ങുന്നുണ്ടാവുമെന്ന് ഞാന് വിചാരിച്ചു.\nചെറിയ ശബ്ദത്തിലാണെങ്കിലും നല്ല ഉറപ്പോടെയാണ് ഡോക്ടര് സംസാരിച്ചത്.\n‘സാധ്യമല്ല. ഒരു ഛക്കയുടെ മനോരോഗം ചികില്‍സിക്കേണ്ട ഗതികേട് എനിക്കില്ല. പൂജയ്ക്ക് അവരെയും കൂട്ടി വേഗം തന്നെ സ്ഥലം വിടാം .’\nഞാന് നടുങ്ങാന് പോലും മറന്നു പോയി.. അല്ല, ഒരു നിമിഷം താമസിച്ചു പോയി.\nപൂജ ഒന്നും മനസ്സിലാകാത്തമാതിരി മിഴിച്ചു നോക്കുന്നുണ്ടായിരുന്നു. അവളൂടെ ചുവന്നുന്തിയ കണ്ണുകളില് നിന്ന് പതിവു പോലെ നീരു പൊഴിയുന്നുണ്ടായിരുന്നു.\nഡോക്ടറുടെ ശബ്ദം കല്ലുകള് പതിച്ച ചാട്ടവാര് പോലെ ഞങ്ങളില് ആഞ്ഞു പതിച്ചു.\n‘ ഛക്കകള്‍ക്ക് വ്യക്തമായ ഒരു മനസ്സില്ല.. അതാണ് അവരില് സംഭവിച്ചിട്ടുള്ള എറര്. അവര് വെറും ക്രിമിനലുകളാണ്. ഈ സിറ്റിയില് നടക്കുന്ന പല കുറ്റകൃത്യങ്ങളിലും ഛക്കകള് ഇന്‍വോള്‍വ്ഡ് ആണ്. അവരെയൊന്നും ആരു വിചാരിച്ചാലും നന്നാക്കാന് കഴിയില്ല. കഴിഞ്ഞ ജന്മത്തില് കൊടിയ പാപം ചെയ്തവരാണ് ഇജ്ജന്മം ഛക്കകളായി പിറക്കുന്നത്.\nപൂജ എന്തിനാണ് ഇവരെയൊക്കെ സഹായിക്കാന് ഇറങ്ങിത്തിരിക്കുന്നതെന്ന് എനിക്ക് മനസ്സിലാകുന്നില്ല. ഷാഹ്ദ്രയിലെ മെന്‍റല് ഹോസ്പിറ്റലില് പോയി ചികില്‍സിക്കാന് പറഞ്ഞ് ഈ ശല്യങ്ങളെയൊക്കെ ഒഴിവാക്കി കൈ കഴുകു.. അവര് വല്ല ഷോക് ട്രീറ്റ്മെന്‍റും നല്‍കി ജോലി തീര്‍ത്തോളും ‘\nയാത്ര പറയാന് പോലും നില്‍ക്കാതെ പൂജ എഴുന്നേറ്റ് നടന്നപ്പോള് ഞാനും നിശ്ശബ്ദയായി അവളെ പിന്തുടര്‍ന്നു.\nഞങ്ങള്‍ക്ക് പുറകില് ആ മുറിയുടെ വാതില് ഊക്കോടെ അടഞ്ഞു.\nPosted by Echmukutty at 8:27 AM\nഅവരെല്ലായിടത്തും വേണ്ടാത്തവരാണ് മനസ്സുകൊണ്ട് മാത്രം പെണ്ണും അമ്മയുമായി മാറുന്നവര്, എത്ര തപസ്സു ചെയ്തിട്ടും , പെണ്ണുങ്ങള് ശാപമെന്നു വിചാരിക്കുന്നതൊന്നും ലഭിക്കാതെ പോകുന്നവര്\nകാത്തിരിക്കുകയായിരുന്നു എച്മു പുതിയ അധ്യായത്തിനായി .\nഈ രണ്ടു അധ്യായങ്ങളുടെ ഇടവേളയിൽ ഞാൻ എച്ച്മുവിന്റെ ലോകത്തിലെ ഒട്ടു മിക്ക പോസ്റ്റുകളും വായിച്ചു .\nആശംസകൾ .... അടുത്ത വായനക്കായി കാത്തിരിക്കുന്നു..........\n" അമ്മയാകുന്നതും അച്ഛനാകുന്നതും മനസ്സുകൊണ്ടാണ്... മനസ്സുകൊണ്ട് മാത്രമാണ്. ആ മനസ്സ് ഒട്ടുമില്ലാത്ത മനുഷ്യരില് പലര്‍ക്കും സുലഭമായി അമ്മയും അച്ഛനും ആകാന് കഴിയുന്നതാണ് മനുഷ്യവംശത്തിന്‍റെ ഏറ്റവും വലിയ ശാപം."\nഎത്ര ദയനീയമായ സത്യം.\nഇനിയും ധാരാളം മാറ്റങ്ങള് സംഭാവിച്ചാലെ എന്തെങ്കിലുമൊക്കെ ആശ്വാസം ലഭിക്കു എന്ന് കരുതാനേ കഴിയൂ. അല്ലാതെ കേട്ടുകേട്ടു ശീലിച്ച കഥകളില് നിന്ന് ഇന്നത്തെ മനുഷ്യര് മോചിതരാകും എന്ന് കരുതുന്നതില് കഴമ്പില്ലെന്ന് തോന്നുന്നു. ഛക്കകളെക്കുറിച്ച ഓരോ മനുഷ്യന്റെ ചിന്തകളും ഓരോ പ്രത്യേകതരം ജീവികളെക്കുറിച്ച് കാണുന്നത് പോലെയാണ്. തീരെ അറിയാത്ത ഒരു വസ്തുവിനെ അവനവന്റെ ഭാവന പോലെ തീരുമാനിക്കുന്ന ഒരു സമീപനം എന്ന് തോന്നിയിട്ടുണ്ട്.\nഅവരുടെ മാനസിക വിചാരങ്ങളെ തുറന്നു കാണിക്കാന് ഈ അദ്ധ്യായത്തിനു കഴിഞ്ഞിരിക്കുന്നു.\n"അമ്മയാകുന്നതും അച്ഛനാകുന്നതും മനസ്സുകൊണ്ടാണ്... മനസ്സുകൊണ്ട് മാത്രമാണ്. ആ മനസ്സ് ഒട്ടുമില്ലാത്ത മനുഷ്യരില് പലര്‍ക്കും സുലഭമായി അമ്മയും അച്ഛനും ആകാന് കഴിയുന്നതാണ് മനുഷ്യവംശത്തിന്‍റെ ഏറ്റവും വലിയ ശാപം..."\nഎല്ലാവരും അത് തന്നെ ക്വോട്ട് ചെയ്തു... അമ്മയാകുന്നതും അച്ഛനാകുന്നതും മനസ്സു കൊണ്ടാണ്... അത് തന്നെ ഹൈലൈറ്റ്... വേറിട്ട വഴികളിലൂടെയുള്ള ഈ സഞ്ചാരം തുടരട്ടെ...\nനെടുവീര്‍പ്പോടെ അടുത്ത അദ്ധ്യായത്തിനായി കാത്തിരിക്കുന്നു...............\nചില സർഗസൃഷ്ടികളിൽ വന്നു ചേരുന്ന വരികൾ പ്രപഞ്ചസത്യങ്ങളാണെന്നു തിരിച്ചറിഞ്ഞ് മനസ്സിൽ പതിയും, അത് പലയിടത്തും ഉദ്ധരിക്കപ്പെടും.... അങ്ങിനെയൊരു നിരീക്ഷണമാണ് നടത്തിയിരിക്കുന്നത്. എന്റെ മുമ്പ് വായിച്ച പലരും എടുത്തു പറഞ്ഞ ആ വരികൾ ആവർത്തിക്കുന്നില്ല.... നല്ല രചന. അടുത്ത വായനക്കായി കാത്തിരിക്കുന്നു....\n‘എല്ലാവര്‍ക്കും കാശു മതി ദീദി..\nഅത് ഇരന്നായാലും കൊള്ളാം കിടന്നായാലും കൊള്ളാം..\nആണുങ്ങള് ഞങ്ങളെ കല്യാണം കഴിക്കുന്നത് ഞങ്ങള് വായും കുണ്ടിയും വിറ്റിട്ടായാലും അവര്‍ക്ക് പണം സമ്പാദിച്ചുകൊടുക്കാനാണ്. ‘\nസംഗതി തന്നെയാണ് കേട്ടൊ എച്മു.\nലണ്ടനിലൊക്കെ ഇപ്പണികൾ ഇത്തിരി മാന്യമായിട്ടാണെന്ന് മാത്രം..\nഅതുകൊണ്ട് ആ തൊഴിലിനും ഇവിടെ മാന്യതയുണ്ട്..\nഎന്റെ ഒരു വെള്ളക്കാരൻ\nഭാര്യ കോൾ ഗേൾ ഉദ്യോഗസ്ഥയാണ്...!\nപരിചയമില്ലാത്ത ജീവിതത്തിന്റെ വെളിമ്പദേശങ്ങളിലൂടെയുള്ള ഈ യാത്ര എനിക്ക് പലതും വെളിവാക്കുന്നുണ്ട്.\nഅപരിചിതമായ മനസ്സിന് വഴികളിലൂടെ യാത്ര തുടരുന്നു.\nഅടുത്ത ഭാഗത്തിനായി ആകാംഷയോടെ കാത്തിരിക്കുന്നു....\nഎനിക്ക് ഇവരില് നിന്ന് വളരെ മോശം ഒരു അനുഭവം ഉണ്ടായിട്ടുണ്ട്. അപ്പോള് അവരോട് കടുത്ത ദേഷ്യം തോന്നിയെങ്കിലും പിന്നീട് അത് മാറി. ഈ കുറിപ്പ് അവരെ വേറൊരു കണ്ണിലൂടെ നോക്കാന് പ്രേരിപ്പിക്കുന്നുണ്ട്. നല്ല് എഴുത്.\nനന്നായെഴുതി, ചേച്ചീ... ആശംസകള്\nവായിച്ച് പ്രോല്‍സാഹിപ്പിച്ച എല്ലാവര്‍ക്കും നന്ദി.. ഇനിയും വായിക്കുകയും തെറ്റു കുറ്റങ്ങള് ചൂണ്ടിക്കാണിക്കുകയും ചെയ്യുക.\nആരെയും പിടിച്ചിരുത്തി വായിപ്പിക്കുന്ന ഭാഷാശൈലി നന്നേ ബോധിച്ചു.\nചേച്ചിക്കു നന്മകള് നേരുന്നു.\nഅതൊരു വല്ലാത്ത അവസ്ഥ തന്നെ പുരുഷനും സ്ത്രീക്കും ഇടയിലെ അവസ്ഥ! അവരുടെ മാനസികാവസ്ഥ, സമൂഹത്തില് നിന്നും നേരിടേണ്ടി വരുന്ന പീഡനങ്ങള് ഹോ കഷ്ടം...\nചെന്നെയിലേക്കുള്ള ഒരു യാത്രയില്\nകൊയമ്പത്തൂരില് നിന്ന് കയറിയ നാല്ഞ്ചു സ്ത്രീ വേഷധാരികള് ലിംഗാതീതരാനെന്ന് കൂടെയുള്ള ഒരാള് പറഞ്ഞു തന്നു. കൈ നീട്ടി വന്നപ്പോള്\nപത്തുരൂപ നല്‍കിയ എന്നെ തൊഴുത് കുറച്ചപ്പുറത്ത് കാലിയായി കിടന്ന സീറ്റിലിരുന്ന് അവര് എന്തൊക്കേയോ സംസാരിക്കുന്നുണ്ടായിരുന്നു. എന്തുകൊണ്ടോ അവരെ നോക്കാന് എനിക്കായില്ല.\nവല്ലാത്ത ധന്വന്തരി തന്നെ.സങ്കടം വന്നുപോയി.\nകുത്തിക്കയറുന്ന ഇരുമ്പ് മുള്ളുകളും ആളിപ്പടരുന്ന ...


മാധ്യമങ്ങളിൽ സിപിഎം ഫ്രാക്ഷൻ, ശബരിമലയിൽ രാഷ്ട്രീയ ലക്ഷ്യം, തന്റെ സഹായം തേടാത്തവരില്ല- ശ്രീധരൻ പിള്ള | PS Sreedharan Pillai Press Meet on Controversial Speech, allegations against Media - Malayalam Oneindia\nPublished: November52018, 16:44 [IST]\nതിരുവനന്തപുരം: വിവാദ പ്രസംഗത്തില് കൃത്യമായ വിശദീകരണം നല്‍കാതെ ബിജെപി സംസ്ഥാന അധ്യക്ഷന് അഡ്വ പിഎസ് ശ്രീധരന് പിള്ള. തന്റെ പ്രസംഗം വിവാദമാക്കിയതിന് പിന്നില് മാധ്യമങ്ങള്‍ക്ക് പ്രത്യേക അജണ്ടയുണ്ടെന്നും ശ്രീധരന് പിള്ള ആരോപിച്ചു.\nഅത് ഞാന് തീരുമാനിച്ചോളാം... വിവാദ പ്രസംഗം പുറത്ത് വന്നപ്പോള് പ്രകോപിതനായി ശ്രീധരന് പിള്ള! നുണ?\nകേരളത്തിലെ മാധ്യമ രംഗത്ത് സിപിഎം ഫ്രാക്ഷന് പ്രവര്‍ത്തിക്കുന്നുണ്ട് എന്നതായിരുന്നു ശ്രീധരന് പിള്ള ഉയര്‍ത്തിയ പ്രധാന ആരോപണം. ദില്ലി എകെജി ഭവന് ആക്രമണത്തില് ആര്‍എസ്എസ്സിനെ പ്രതിസ്ഥാനത്ത് നിര്‍ത്തി വാര്‍ത്ത ഉണ്ടാക്കിയത് 12 സിപിഎം മാധ്യമ പ്രവര്‍ത്തകര് ആണെന്നും ശ്രീധരന് പിള്ള ആരോപിച്ചു.\nആ മാധ്യമ പ്രവര്‍ത്തകരുടെ പേര് വെളിപ്പെടുത്തണം എന്ന് മാധ്യമ പ്രവര്‍ത്തകര് ആവര്‍ത്തിച്ച് ആവശ്യപ്പെട്ടിട്ടും ശ്രീധരന് പിള്ള അതിന് തയ്യാറായില്ല. തന്ത്രി നിയമോപദേശം തേടിയതായിരുന്നു എന്ന കാര്യത്തില് മാധ്യമ പ്രവര്‍ത്തകരുടെ ചോദ്യങ്ങളില് നിന്ന് തന്ത്ര പൂര്‍വ്വം ഒഴിഞ്ഞുമാറുകയും ചെയ്തു ശ്രീധരന് പിള്ള.\nകോഴിക്കോട് യുവ മോര്‍ച്ച യോഗത്തില് താന് പറഞ്ഞ കാര്യങ്ങള് പ്രവര്‍ത്തകരെ ഉത്തേജിപ്പിക്കാന് മാത്രം ഉദ്ദേശിച്ചതായിരുന്നു എന്നാണ് ശ്രീധരന് പിള്ളയുടെ വിശദീകരണം. അത് ഒരു രഹസ്യ പരിപാടിയായിരുന്നില്ലെന്നും അവിെ മാധ്യമങ്ങള്‍ക്ക് പ്രവേശനം ഉണ്ടായിരുന്നു എന്നും ശ്രീധരന് പിള്ള പറഞ്ഞു.\nകേരളത്തിലെ മാധ്യമങ്ങള്‍ക്ക് ബിജെപിയ്‌ക്കെതിരെ പ്രത്യേക അജണ്ടയുണ്ടെന്ന് ശ്രീധരന് പിള്ള ആരോപിച്ചു. ഒരു ദിവസം മുമ്പ് നടന്ന പ്രസംഗം അടുത്ത ദിവസം വിവാദമാക്കിയത് ദുരുദ്ദേശപരം ആണെന്നും ശ്രീധരന് പിള്ള പറഞ്ഞു.\nകേരളത്തിലെ മാധ്യമ പ്രവര്‍ത്തകര്‍ക്കിടയില് സിപിഎം ഫ്രാക്ഷന് ഉണ്ട്. അവരാണ് പ്രസംഗം വിവാദമാക്കിയത്. ഇത് അപകടകരമാ പോക്കാണ്. സാമൂഹ്യ മാധ്യമങ്ങളില് ലൈവ് ആയി കൊടുത്ത പ്രസംഗം പുതിയ കാര്യമായി അവതരിപ്പിക്കുന്നത് നാണക്കേടാണെന്നും ശ്രീധരന് പിള്ള പറഞ്ഞു.\nശബരിമലയില് ബിജെപിയ്ക്ക് എന്തെങ്കിലും രാഷ്ട്രീയ ലക്ഷ്യം ഉണ്ടാകുന്നതില് എന്താണ് തെറ്റെന്നാണ് ശ്രീധരന് പിള്ള ചോദിക്കുന്നത്. ശബരിമല വിഷയത്തില് രാഷ്ട്രീയ ലക്ഷ്യങ്ങളില്ലെന്നായിരുന്നു മുമ്പ് ശ്രീധരന് പിള്ള തന്നെ പറഞ്ഞിരുന്നത്.\nഎല്ലാവരും സഹായം തേടിയിട്ടുണ്ട്\nതന്റെ നിയമോപദേശം തേടാത്ത രാഷ്ട്രീയ കക്ഷികള് കേരളത്തില് ഇല്ലെന്നും ശ്രീധരന് പിള്ള പറഞ്ഞു. സിപിഎമ്മിന് വേണ്ടിയും എസ്എഫ്‌ഐയ്ക്ക് വേണ്ടിയും നിയമോപദേശം പലതവണ നല്‍കിയിട്ടുണ്ട്. അന്നൊന്നും ഇല്ലാത്ത പ്രശ്‌നം ആണ് ഇപ്പോള് തന്ത്രിയുടെ കാര്യത്തില് എന്നാണ് ശ്രീധരന് പിള്ളയുടെ ചോദ്യം.\nശബരിമലയില് നട അടയ്ക്കുമെന്ന് തന്ത്രി പറഞ്ഞതിന് ശേഷം അല്ലേ കോടതിയലക്ഷ്യ ഹര്‍ജി ഫയല് ചെയ്യപ്പെട്ടത് എന്ന ചോദ്യവും മാധ്യമ പ്രവര്‍ത്തകര് ഉയര്‍ത്തിയിരുന്നു. എന്നാല് അതില് നിന്നും ശ്രീധരന് പിള്ള ഒഴിഞ്ഞുമാറുകയായിരുന്നു. നിയമ സഹായം തേടിയതുമായി ബന്ധപ്പെട്ട കാര്യങ്ങള് പുറത്ത് പറയാന് പറ്റില്ലെന്നായിരുന്നു ശ്രീധരന് പിള്ള പറഞ്ഞത്.\nശ്രീധരന് പിള്ളയുടെ ഇതേ വാദം ചന്നെ പ്രസംഗത്തെ മുന് നിര്‍ത്തി ചോദ്യം ചെയ്യപ്പെട്ടു. ശബരിമല തന്ത്രി കുടുംബത്തിന് ഇക്കാര്യത്തില് എന്തെങ്കിലും പരാതിയുണ്ടെങ്കില് ഉന്നയിക്കാം, മാധ്യമ പ്രവര്‍ത്തകര്‍ക്ക് അത് ഉന്നയിക്കേണ്ട കാര്യമില്ലെന്നായിരുന്നു ശ്രീധരന് പിള്ളയുടെ മറുപടി.\nസിപിഎം പാര്‍ട്ടി കോണ്‍ഗ്രസിലെ തിരുത്തല് രേഖ ഉയര്‍ത്തിക്കാണിച്ചുകൊണ്ടായിരുന്നു ശ്രീധരന് പിള്ളയുടെ വാര്‍ത്താ സമ്മേളനം തുടങ്ങിയത്. പാര്‍ട്ടി അംഗങ്ങള് വ്യക്തിപരമായി മാതാചാരങ്ങള് പിന്തുടരുകയോ സംഘടിപ്പിക്കുകയോ ചെയ്യരുത് എന്ന നയം ശബരിമലയില് നടപ്പിലാക്കാനാണ് സിപിഎം ശ്രമിക്കുന്നത് എന്നും ശ്രീധരന് പിള്ള പറഞ്ഞു.\nps sreedharan pillai sabarimala sabarimala verdict woman supreme court ശബരിമല സ്ത്രീ സുപ്രീം കോടതി പിഎസ് ശ്രീധരൻ പിള്ള\nPS Sreedharan Pillai Press Meet on Controversial Speech, allegations against Media\nStory first published: Monday, November 5, 2018, 16:44 [IST]


രോഗനിർണയം സ്ഥിരീകരിക്കുന്നതിന്, ആധുനിക സി.ടി. ഉപകരണങ്ങൾ പലപ്പോഴും ഉപയോഗിക്കാറുണ്ട് - കമ്പ്യൂട്ടർ ടോമിഗ്രഫി. അതിന് നന്ദി, 3-5 മില്ലീമീറ്റർ അകലെ അവയവങ്ങളുടെ ആന്തരിക ഘടനയുടെ ലേയേർഡ് ഇമേജുകൾ ലഭിക്കും.\nവൃക്കകളുടെ സിടി എന്താണ്?\nപൊതുവായ പരിശോധനയിൽ ഹാർഡ്വെയർ പരിശോധന ഉപയോഗിക്കാൻ കഴിയും. എന്നാൽ പലപ്പോഴും ഇത് താഴെ പറയുന്ന പ്രശ്നങ്ങൾക്ക് ഉന്നയിക്കുന്നു:\nശ്രവണവൈകല്യമുളള പ്രവർത്തനത്തിലൂടെയുള്ള പകർച്ചവ്യാധികൾ;\nഏതെങ്കിലും തരത്തിലുള്ള ഹാർഡ്വെയർ ഡയഗ്നോസ്റ്റിക്സ് പോലെ സിടി ക്രമേണ മെച്ചപ്പെടുത്തിയിരിക്കുന്നു. മുൻ ചിത്രങ്ങളെ പ്രത്യേക ചിത്രങ്ങളുടെ രൂപത്തിൽ ലഭിക്കുകയാണെങ്കിൽ, ഇപ്പോൾ സർപ്പിംഗ് ടോംഗ്രാഫ് ലേയറിനായി ഇമേജ് ലേയർ വിഭജിക്കാതിരിക്കാൻ അനുവദിക്കുന്നു. കൂടാതെ, മൾട്ടിപ്സിപൽ ഡിവൈസിന്റെ കണ്ടുപിടിത്തം ഏതാനും നിമിഷങ്ങൾക്കുശേഷം ഒരു പ്രത്യേക രോഗിയുടെ ഒരു സർവേ നടത്താൻ സാധ്യമാക്കുന്നു.\nവൃക്കകളുടെ സിടി വേണ്ടി തയ്യാറെടുക്കുന്നു\nവൃക്കകളിലെ സി.ടി., വ്യത്യാസമില്ലാതെ, ഏതെങ്കിലും പ്രത്യേക തയ്യാറാക്കൽ നടപടികൾ ആവശ്യമില്ല. പരിശോധനയ്ക്ക് തൊട്ടുമുമ്പ്3മണിക്കൂർ ഭക്ഷണം കഴിക്കരുത്.\nഒരു നിറം അടങ്ങിയിരിക്കുന്ന സന്ദർഭത്തിൽ, അയോഡിൻ അല്ലെങ്കിൽ സീഫുഡ് അലർജിയാണെങ്കിൽ രോഗിയുടെ നിർബന്ധമായും ഡോക്ടർ അറിയിക്കേണ്ടതാണ്. അയഡിൻ പലപ്പോഴും നിറങ്ങളിലുള്ള പദാർത്ഥമായി ഉപയോഗിക്കുന്നതിനാൽ, ഇത് വൃക്കകളുടെ സി.ടി. യുടെ ഫലമായി ഉണ്ടാകാൻ സാധ്യതയുള്ള അലർജി പ്രതിപ്രവർത്തിക്കൽ സാധ്യതയുമായി ബന്ധപ്പെടുത്തി അത്യാവശ്യമാണ്.\nവൃക്ക സിടി എങ്ങനെ?\nഈ പ്രക്രിയ വളരെ ലളിതമാണ്:\nമസ്തിഷ്കപ്രക്ഷോഭം തടയാത്ത വസ്ത്രങ്ങളിൽ പരിശോധന നടത്തണം. അല്ലെങ്കിൽ, നിങ്ങൾ വ്യതിയാനം വരുത്തണം.\nശരീരത്തിൽ കമ്മലുകൾ, തുണികൾ ഉൾപ്പെടെയുള്ള മെറ്റൽ വസ്തുക്കൾ ഉണ്ടാകരുത് - ഈ വസ്തുക്കൾ ചിത്രത്തെ വികലമാക്കും.\nകോൺട്രാസ്റ്റ് ഉപയോഗിക്കുമ്പോൾ, ഒരു പ്രത്യേക ഓട്ടോമാറ്റിക് ഇൻജക്ടറിലൂടെ വസ്തുക്കൾ ഇൻകർട്ടു ചെയ്യുന്നു. ഇഞ്ചക്ഷൻ എടുക്കുന്നില്ലെങ്കിൽ മയക്കുമരുന്ന് വാമൊഴിയായി നൽകും.\nരോഗിയുടെ ആവശ്യകത എല്ലാം ടോഗോഗ് റിംഗിലെ മേശയിൽ കിടക്കുന്നു, പരീക്ഷയിൽ ഇപ്പോഴും തുടരുകയാണ്.\nസ്കാനർ നിയന്ത്രിക്കുന്ന ഡോക്ടർ അടുത്ത മുറിയിൽ ആണെങ്കിലും, നിരീക്ഷിക്കുന്നതിലൂടെ നിരീക്ഷകരെ നിരീക്ഷിച്ചുകൊണ്ടിരിക്കും.\nഡോകടറുടെ നിർദ്ദേശങ്ങൾ പിൻപറ്റേണ്ടത്, ഉദാഹരണമായി, അവന്റെ കല്പനയിൽ ശ്വാസം അടച്ചുകാണണം.\nസാധാരണ വൃക്ക സിടി ദൈർഘ്യം 5-10 മിനിറ്റ്. വൈരുദ്ധ്യങ്ങൾ ഉപയോഗിക്കുമ്പോൾ ആദ്യം നിറംപിടിച്ച ചിത്രങ്ങൾ എടുക്കുകയും അപ്പോൾ മാത്രമേ മയക്കുമരുന്ന് കുത്തിവയ്ക്കുകയും ചെയ്യുക. അതിനാൽ, നടപടിക്രമങ്ങൾ രണ്ടുതവണ ആവർത്തിക്കുകയും പരിശോധന സമയം 25 മിനിട്ട് ആയി വർദ്ധിപ്പിക്കുകയും ചെയ്യുന്നു.\nപ്രോഡോലോ ചെവി - എങ്ങനെ പെരുമാറണം?\nമുഖത്തെ സുവർണ്ണ ത്രെഡുകൾ\nതലച്ചോറിലെ സെഫൽഗിയ - ഇത് എന്താണാവശ്യം?\nടോർണി ലെൻസുകൾ - അത് എന്താണ്?\nകാരണങ്ങൾ രാവിലെ മുതിർന്നവർക്കുണ്ടാകാം\nബെലാറസിന്റെ സ്ത്രീകളുടെ വസ്ത്രങ്ങൾ\nരൂപത്തിന്റെ തരം മുഖത്ത് വസ്ത്രങ്ങൾ എങ്ങനെ തിരഞ്ഞെടുക്കാം?\nതറയിൽ കുട്ടികളുടെ കാർപെറ്റ്\nയാരിനയ്ക്ക് ശേഷം ഗർഭം\nകൃത്രിമ രോമങ്ങൾ നിർമ്മിച്ച ഷീപ്സ്കിൻ കൊളുത്തുകൾ\nനാടൻ പരിഹാരങ്ങൾ പ്രതീക്ഷിക്കുന്നു\nനവോമി വാട്ട്സിന്റെയും ലിവ് ഷ്റൈബറിന്റെയും മകൻ സൂയിസൈഡ് സ്ക്വാഡിൽ നിന്നും ഹാർലി ക്വിൻ സ്യൂട്ടിനിലെ കോമിക് കോനിൽ പ്രത്യക്ഷപ്പെട്ടു.\nകല്യാണം ഫാഷൻറെ ഒരു ഡസനോളം ട്രെൻഡുകൾ\nവിവാഹമോചനം ഇല്ലാതെ ലളിതമായ നീട്ടി സീലിംഗ് ഗ്ലാസി കഴുകുക - ശുചിത്വം നിലനിർത്താൻ ലളിതമായ രഹസ്യങ്ങൾ


കര്‍ഷകരുടെ ന്യായമായ അവകാശങ്ങള് അനുവദിച്ചുകൊടുത്തില്ലെനില് രാഷ്ട്രീയം ഉപേക്ഷിക്കുമെന്ന് ഹരിയാന മുഖ്യമന്ത്രി - Malayalam Daily News\nന്യൂഡൽഹി: പുതുക്കിയ കാര്‍ഷിക ബില്ലിനെച്ചൊല്ലി തലസ്ഥാനത്തു നടക്കുന്ന സമരങ്ങള്‍ക്ക് അറുതി വരുത്താതെ നിര്‍ബ്ബന്ധ ബുദ്ധിയോടെ പെരുമാറുന്ന കേന്ദ്ര സര്‍ക്കാരിനെ അതൃപ്തി അറിയിച്ച് ഹരിയാന മുഖ്യമന്ത്രി മനോഹര് ലാല് ഖട്ടാര്. കര്‍ഷകര് ആവശ്യപ്പെടുന്ന മിനിമം താങ്ങുവില ഉറപ്പ് നൽകാൻ കഴിയുന്നില്ലെങ്കിൽ രാഷ്‌ട്രീയം ഉപേക്ഷിക്കുമെന്നാണ് അദ്ദേഹത്തിന്റെ മുന്നറിയിപ്പ്.\nകാര്‍ഷിക നിയമങ്ങള് റദ്ദാക്കണമെന്ന ആവശ്യവുമായി കര്‍ഷകര് പ്രക്ഷോഭം തുടരുന്നതിനിടെ ഹരിയാനയിലെ മുനിസിപ്പൽ കോർപ്പറേഷനുകളിലേക്ക് നടന്ന തിരഞ്ഞെടുപ്പിൽ ഭരണ കക്ഷിയായ ബിജെപി-ജെജെപി സഖ്യം കനത്ത പരാജയം നേരിട്ടതിന് പിന്നാലെയാണ് ഖട്ടാറിന്റെ പ്രസ്‌താവന. കർഷക രോഷമാണ് ബിജെപിയുടെ കനത്ത തോൽവിക്ക് കാരണം എന്നാണ് പൊതു വിലയിരുത്തൽ.\n“ഹരിയാനയിൽ മിനിമം താങ്ങുവില ഉറപ്പാക്കുന്നതിന് ഞങ്ങൾ പ്രതിജ്‌ഞാബദ്ധരാണ്. താങ്ങുവില അവസാനിപ്പിക്കാൻ ആരെങ്കിലും ശ്രമിച്ചാൽ ഞാൻ രാഷ്‌ട്രീയം ഉപേക്ഷിക്കും,”- മനോഹർ ലാൽ ഖട്ടാറിനെ ഉദ്ധരിച്ച് വാർത്താ ഏജൻസിയായ എഎൻഐ റിപ്പോർട്ട് ചെയ്‌തു.\nഹരിയാന ഉപമുഖ്യമന്ത്രിയും ബിജെപിയുടെ സഖ്യകക്ഷിയായ ജെജെപിയുടെ നേതാവുമായ ദുശ്യന്ത് ചൗതാലയും ഈ മാസം ആദ്യം സമാനമായ പരാമർശം നടത്തിയിരുന്നു. “ഞാൻ അധികാരത്തിൽ ഇരിക്കുന്നിടത്തോളം കാലം കർഷകർക്കായി മിനിമം താങ്ങുവില ഉറപ്പാക്കാൻ ഞാൻ പ്രവർത്തിക്കും. വാഗ്‌ദാനം നിറവേറ്റാൻ കഴിയാത്ത ദിവസം ഞാൻ എന്റെ സ്‌ഥാനത്ത് നിന്ന് രാജിവെക്കും,”- എന്നായിരുന്നു അദ്ദേഹം പറഞ്ഞത്.\nസംസ്‌ഥാന തിരഞ്ഞെടുപ്പ് കഴിഞ്ഞ് ഒരു വർഷത്തിനുശേഷം നടക്കുന്ന, അഭിമാന പോരാട്ടമായി ബിജെപി കണക്കാക്കിയ തദ്ദേശ തിരഞ്ഞെടുപ്പിൽ കനത്ത പരാജയമാണ് ബിജെപി-ജെജെപി സഖ്യത്തിന് ഉണ്ടായത്. ആറിടത്ത് മൽസരിച്ച സഖ്യം നാലിടത്തും തോൽവി ഏറ്റുവാങ്ങി. സോണിപത്തിലെയും അംബാലയിലെയും മേയർ സ്‌ഥാനം ബിജെപി-ജെജെപി സഖ്യത്തിന് നഷ്‌ടമായി.\nസോണിപത്തിൽ കോൺഗ്രസ് സ്‌ഥാനാർഥി 14,000 വോട്ടുകൾക്ക് ആണ് വിജയിച്ചത്. അംബാലയില് 8,000 വോട്ടിന് ഹരിയാന ജവസേചന പാര്‍ട്ടിയാണ് മേയര് തിരഞ്ഞെടുപ്പില് ജയിച്ചത്. കര്‍ഷക പ്രതിഷേധം നടക്കുന്ന സിംഗു അതിര്‍ത്തിക്ക് സമീപമുള്ള പ്രദേശമാണ് സോണിപത്. ഇവിടെയാണ് ഭരണകക്ഷിയായ ബിജെപിക്ക് തിരിച്ചടി നേരിട്ടത്.


ക്ഷേത്രാചാരങ്ങള് മാറ്റരുത്: സ്വാമി സത്സ്വരൂപാനന്ദ\nSunday 29 July 2018 3:10 am IST\n"വിശ്വഹിന്ദു പരിഷത്ത് സംസ്ഥാന പ്രതിനിധി സമ്മേളനം കൊച്ചി എളമക്കര ഭാസ്‌ക്കരീയത്തില് സ്വാമി സത്സ്വരൂപാനന്ദ ഉദ്ഘാടനം ചെയ്യുന്നു "\nകൊച്ചി: ഹൈന്ദവ സമാജത്തിന് മാത്രം നിയമം കര്‍ക്കശമാക്കുന്ന നിലപാട് അപലപനീയമാണെന്ന് വിശ്വഹിന്ദു പരിഷത്ത് മാര്‍ഗദര്‍ശക മണ്ഡല് സംസ്ഥാന ജനറല് സെക്രട്ടറി സ്വാമി സത്സ്വരൂപാനന്ദ പറഞ്ഞു. വിഎച്ച്പി സംസ്ഥാന പ്രതിനിധി സമ്മേളനം ഉദ്ഘാടനം ചെയ്യുകയായിരുന്നു അദ്ദേഹം.\nക്ഷേത്രങ്ങളെക്കുറിച്ച് വിശ്വാസികളല്ലാത്തവരും സംഘടനകളും വിവാദങ്ങള് ഉണ്ടാക്കുകയും വ്യക്തിസ്വാതന്ത്ര്യമെന്ന പേരില് ഇത് പ്രചരിപ്പിക്കുകയുമാണ്. ആരാധനയ്ക്കപ്പുറം കലയും പഠനവും എല്ലാം നിറഞ്ഞുനിന്ന ക്ഷേത്രങ്ങളെ ഒരു മതില്‍ക്കെട്ടിനുള്ളില് അടക്കി നിര്‍ത്താന് വിശാല മനസ്സുള്ള ഹിന്ദു സമൂഹം മുതിര്‍ന്നിരുന്നില്ല. അതുകൊണ്ട് തന്നെ ഇത് ഹിന്ദുവിന്റേതല്ല, പൊതുസ്വത്താണെന്ന വാദം അപ്രസക്തമാണ്. താന്ത്രിക വിധികളില് നിന്ന് മാറിയാല് അത് ക്ഷേത്രങ്ങളുടെ തകര്‍ച്ചയ്ക്ക് വഴിയൊരുക്കുമെന്ന് ശബരിമല സ്ത്രീ പ്രവേശന വിവാദം പരാമര്‍ശിച്ച് സ്വാമി സത്സ്വരൂപാനന്ദ പറഞ്ഞു.\nവിശ്വാസങ്ങളെയും സ്ത്രീ സമൂഹത്തെയും മാധ്യമങ്ങളും പുരോഗമനവാദികളെന്ന് പറയുന്നവരും അപമാനിക്കുന്നതിനെ ശക്തമായി നേരിടണമെന്ന് അധ്യക്ഷത വഹിച്ച വിഎച്ച്പി സംസ്ഥാന പ്രസിഡന്റ് എസ്.ജെ.ആര്. കുമാര് പറഞ്ഞു. ഹൈന്ദവ സംഘടനകള് ആദ്ധ്യാത്മിക പരിപാടികളില് ദേശഭക്തി പരിപാടികള് കൂടി ഉള്‍പ്പെടുത്തണമെന്ന് ആര്‍എസ്എസ് പ്രാന്ത സംഘചാലക് പി.ഇ.ബി. മേനോന് പറഞ്ഞു.\nവിഎച്ച്പി അന്താരാഷ്ട്ര സെക്രട്ടറി ജനറല് മിലന് പരാന്തേ, സ്വാമി പ്രേമാന്ദ, സ്വാമി ശങ്കര വിശ്വാസാനന്ദ സരസ്വതി, ക്ഷേത്രീയ സംഘടനാ സെക്രട്ടറി പി.എം.നാഗരാജന്, സംസ്ഥാന വൈസ് പ്രസിഡന്റുമാരായ വി.കെ.ഭാസ്‌കരന്, സരള എസ്.പണിക്കര്, വര്‍ക്കിങ് പ്രസിഡന്റ് വി.ആര്.ഭാസ്‌കരന്, ജനറല് കണ്‍വീനര് ആര്.ബാബു, സ്വാഗത സംഘം അധ്യക്ഷന് അഡ്വ.മാങ്കോട് രാമകൃഷ്ണന്, ക്ഷേത്രീയ സെക്രട്ടറി കെ.എന്.വെങ്കിടേശ്വരന്, സംസ്ഥാന ജോയിന്റ് സെക്രട്ടറി ടി.രാജശേഖരന്, ജില്ലാ സെക്രട്ടറി എസ്.സഞ്ജയന് എന്നിവര് സംസാരിച്ചു. സമ്മേളനത്തില് 600ല്‍പ്പരം പ്രതിനിധികള് പങ്കെടുക്കുന്നുണ്ട്.\nവിഎച്ച്പി ക്ഷേത്രീയ വര്‍ഗ്\nഎല്ലാ മതക്കാരും അവരവരുടെ മതത്തിലൂടെ പുരോഗമിക്കണം: സ്വാമി നിത്യാനന്ദ സരസ്വതി\nഅബ്രാഹ്മണര്‍ക്കും ക്ഷേത്രങ്ങളില് പൂജയ്ക്ക് വിഎച്ച്പി സൗകര്യം ഒരുക്കുന്നു


സഞ്ജയ് ദത്ത് കോടതിയില് ഹാജരാകണം | Special court summons Sanjay Dutt and 86 others tomorrow - Malayalam Oneindia\nസഞ്ജയ് ദത്ത് കോടതിയില് ഹാജരാകണം\nമുംബൈ: സഞ്ജയ് ദത്തിനോടും മറ്റ് 86 പേരോടും പ്രത്യേക കോടതി മേയ് ആറ് ചൊവാഴ്ച ഹാജരാകാന് ആവശ്യപ്പെട്ടു. 1993ലെ മുംബൈ ബോംബ് സ്ഫോടനവുമായി ബന്ധപ്പെട്ടാണിത്. കേസിലെ പ്രതിയായ ഇജാസ് പഥാന് എന്ന ആളിനെതിരേയുള്ള കുറ്റപത്രത്തിന്റെ വിശദീകരണത്തിനായാണ് ഇത്.\nഇജാസ് പഥാനെ മാര്‍ച്ചിലാണ് ദുബായില് നിന്ന് ഇന്ത്യയിലേയ്ക്ക് കൊണ്ടുവന്നത്. 1993 മാര്‍ച്ച് 12 ന് മുംബൈയില് സ്ഫോടനങ്ങള് നടത്താന് ഗൂഢാലോചന നടത്തിയതില് ഈയാളുമുണ്ടെന്നതാണ് കുറ്റം. ആയുധ പരിശീലനത്തിനായി ഈയാള് ചിലരെ പാകിസ്ഥാനിലേയ്ക്ക് അയച്ചിരുന്നു. മാത്രമല്ല സ്ഫോടനം നടത്താനായി ആയുധങ്ങള് മഹാരാഷ്ട്രത്തിന്റെ തീര പ്രദേശമായ റയ്ഗാഡില് എത്തിയ്ക്കാന് ടൈഗര് മെമന് എന്നയാളെ സഹായിച്ചതും ഇജാസാണ്. ടൈഗര് മെമന് ആണ് കേസിലെ പ്രധാന പ്രതി.


അടിച്ചു’പൂസായി’ ഭരണനിര്‍വ്വഹണം ! ഈ രാജ്യം എങ്ങനെ നന്നാവാന് ?Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഅടിച്ചു’പൂസായി’ ഭരണനിര്‍വ്വഹണം ! ഈ രാജ്യം എങ്ങനെ നന്നാവാന് ?\non November 21, 2013\tജോലി സമയത്ത് മദ്യപിക്കരുതെന്നുള്ളത് ഒട്ടുമിക്ക സ്ഥാപനങ്ങളും കര്‍ശനമായി നടപ്പില് വരുത്തുന്ന ഒരു നിയമമാണ്. എന്നാല് എല്ലാവരെയും ഭരിക്കാനായി ജനങ്ങള് തന്നെ തിരഞ്ഞെടുത്ത് നിയമ നിര്‍മാണസഭയിലേക്കയക്കുന്നവര് നിയമം പാസാക്കുന്നതേ മദ്യപിച്ചുകൊണ്ടായാല്? എന്തായി അവസ്ഥ. മോന്തായം തന്നെ വളഞ്ഞാല് പിന്നെ പാവം പൊതുജനങ്ങളെ പഴി പറഞ്ഞിട്ടുകാര്യമുണ്ടോ?\nഡയലിലേക്ക് പ്രവേശിക്കുന്നതിനു മുന്‍പ് രണ്ടെണ്ണം വീശുന്ന സ്വഭാവക്കാരാണ് അധിക റ്റിഡിമാരും എന്നാണ് ഇപ്പോള് റിപ്പോര്‍ട്ടുകള് സൂചിപ്പിക്കുന്നത്. കഴിഞ്ഞ ദിവസങ്ങളില് പോലും മദ്യപിച്ചാണ് സഭയിലേക്ക് കടന്നുവന്നത്.\nരാഷ്ട്രീയ പരമായ കാര്യങ്ങള് ചര്‍ച്ച ചെയ്യുന്നതിനുമുന്‍പ് മദ്യം കഴിക്കാറുണ്ടെന്ന് ഒരു പ്രമുഖ ടിവി ചാനല് നടത്തിയ സര്‍വ്വേയില് 23ശതമാനം റ്റിഡിമാരും സമ്മതിച്ചിട്ടുണ്ട്. അത് വോട്ട് രേഖപ്പെടുത്താന് വരുന്നതാണെങ്കില് പോലും തങ്ങളുടെ ശീലം തുടരാറാണ് പതിവെന്നും അവര് സമ്മതിക്കുന്നു.\nപത്തില് 9ശതമാനത്തോളം പേരും റ്റിഡിമാര്‍ക്കിടയില് ആല്‍ക്കഹോള് നിര്‍ത്തലാക്കേണ്ട ആവശ്യം ഇല്ലെന്ന് അഭിപ്രായപ്പെടുന്നവരാണ്. എന്നാല് 82ശതമാനത്തോളം റ്റിഡിമാരും അഭിപ്രായപ്പെട്ടത് ഡയലില് വച്ച് മദ്യം വിതരണം ചെയ്യണ്ടതില്ലെന്നാണ്.\nകഴിഞ്ഞ കുറച്ചുമാസങ്ങളായി എതിര്‍പ്പുകള്‍ക്ക് വഴിയൊരുക്കാന് റ്റിഡിമാരുടെ മദ്യപാനം വഴിവച്ചിട്ടുണ്ട്. ഒരുതവണ ഫിന്‍ഗീല് റ്റിഡി ടോമി ബാറി മദ്യപിച്ച് സഭയിലെത്തി പാര്‍ട്ടി സഹപ്രവര്‍ത്തകയെ മടിയിലേക്ക് പിടിച്ചിരുത്തുന്ന ദൃശ്യങ്ങള് ഡയല് ടിവി ക്യാമറയില് പതിഞ്ഞതും സഭയില് വലിയ കോളിളക്കത്തിന് വഴിവച്ചിട്ടുണ്ടായിരുന്നു.\nഒട്ടേറെ രാഷ്ട്രീയക്കാര് ഈ സംഭവത്തില് രോഷം പ്രകടിപ്പിക്കുകയും ചെയ്തു. പല ആനുകാലിക പ്രശ്‌നങ്ങള് ചര്‍ച്ച ചെയ്യുന്നതിനിടയിലും അബോര്‍ഷന് നിയമ ഭേദഗതി കൊണ്ടുവരാന് ചര്‍ച്ച നടത്തിയ സമയത്തും പലരും മദ്യ ലഹരിയിലായിരുന്നുവെന്ന് സിന്‍ഫിന് ഡെപ്യൂട്ടി മേരി ലൂ മക്‌ഡൊണാള്‍ഡ് ആരോപിച്ചു.\nമദ്യപാനം തടയാന് തങ്ങള്‍ക്കവകാശമില്ലെന്നും എന്നാല് ജോലി സമയത്തെ മദ്യപാനം ഒഴിവാക്കണമെന്നും മേരി ലൂ കൂട്ടിച്ചേര്‍ത്തു.\nഎന്നാല്, ഒരു റ്റിഡി സഭ കൂടുന്ന സമയത്ത് ഒന്നോ രണ്ടോ പൈന്റ് കഴിക്കുകയാണെങ്കില് അതൊരിക്കലും പൊതുജനങ്ങളെ ബാധിക്കില്ലെന്നാണ് മറ്റൊരു റ്റിഡിയായ ഇമ്മറ്റ് സ്‌റ്റേഗ് അഭിപ്രായപ്പെട്ടത്


എംഎസ്എഫ് നേതാവിന്റെ സമ്പർക്ക പട്ടികയിൽ ആശങ്ക; നിരവധി പൊതുപരിപാടികളിൽ പങ്കെടുത്തു, റൂട്ട്മാപ്പ് പുറത്ത് | route map of msf state leader who affected covid in pathanamthitta\nPathanamthitta, First Published 6, Jul 2020, 11:01 PM\nപത്തനംതിട്ട കുലശേഖരപതി സ്വദേശിയായ 22 കാരനാണ് ഇന്ന് സമ്പർക്കത്തിലൂടെ രോഗം ബാധിച്ചത്. ഇയാള് എസ്എസ്‍എല്‍സി പരീക്ഷയില് വിജയിച്ച കുട്ടികളെ വീട്ടിലെത്തി ആദരിക്കുകയും ജില്ലയിലെ വിവിധ പരിപാടികളില് പങ്കെടുക്കുകയും ചെയ്തിരുന്നു.\nപത്തനംതിട്ട: പത്തനംതിട്ടയിൽ കൊവിഡ് സ്ഥിരീകരിച്ച എംഎസ്എഫ് നേതാവിന്റെ സമ്പർക്ക പട്ടികയിൽ ആശങ്ക. ഇയാൾ നിരവധി പൊതുപരിപാടികളിൽ പങ്കെടുത്തു. മാധ്യമ സ്ഥാപനങ്ങളും സന്ദർശിച്ചു. ആരോഗ്യ വകുപ്പ് ഇയാളുടെ റൂട്ട് മാപ്പ് പുറത്തുവിട്ടു. ജൂൺ 19 തിയതി മുതൽ പത്തനംതിട്ട ജനറൽ ആശുപത്രിയിൽ പ്രവേശിപ്പിച്ച ജൂൺ മൂന്ന് വരെയുള്ള സമ്പർക്ക പട്ടികയാണ് പുറത്തുവിട്ടത്.\nപത്തനംതിട്ട കുലശേഖരപതി സ്വദേശിയായ 22 കാരനാണ് ഇന്ന് സമ്പർക്കത്തിലൂടെ രോഗം ബാധിച്ചത്. ഇയാളുടെ രോഗത്തിന്റെ ഉറവിടം കണ്ടെത്തിയിട്ടില്ല. ഇയാള് എസ്എസ്‍എല്‍സി പരീക്ഷയില് വിജയിച്ച കുട്ടികളെ വീട്ടിലെത്തി ആദരിക്കുകയും ജില്ലയിലെ വിവിധ പരിപാടികളില് പങ്കെടുക്കുകയും ചെയ്തിരുന്നു. യൂത്ത് കോണ്‍ഗ്രസ് സംഘടിപ്പിച്ച പൊതുപരിപാടികളിലും ഇയാൾ പങ്കെടുത്തിരുന്നു. രോഗ ലക്ഷണങ്ങള് കണ്ട് തുടങ്ങിയപ്പോള് പത്തനംതിട്ടയിലെ ഒരു സ്വകാര്യ ക്ലിനിക്കിലാണ് ഇയാൾ പ്രഥമിക ചികിത്സ തേടുകയത്. രോഗലക്ഷണങ്ങള് മാറാത്തതിനെ തുടര്‍ന്ന് പിന്നീട്, ജില്ലാ ആശുപത്രിയില് ചികിത്സ തേടുന്നതിനിടെയാണ് സ്രവ പരിശോധന പോസിറ്റീവായത്.\nസ്റ്റോറ്റ് ട്രോഡ് യൂണിയന് മീറ്റിംഗ്, പത്തനംതിട്ടയിലെ പ്രവാസി പൊതുയോഗം, കളക്ട്രേറ്റ് ഗേറ്റിലെ സ്വതന്ത്ര തൊഴിലാളി പ്രതിഷേധ യോഗം, കണ്ണങ്കര ജംഗ്ഷനിൽ നടന്ന മുസ്ലിം ലീഗ് പ്രതിഷേധ പ്രകടനം, എംഎസ്എഫ് യോഗം ഏകദിന ഉപവാസം എന്നീ പരിപാടികളിൽ ഇയാൾ പങ്കെടുത്തു എന്നാണ് പട്ടികയിൽ പറയുന്നത്. കുലശേഖരപതിയിലെ 13, 21, 22, 23 വാർഡുകളിലെ എസ്എസ്എൽസി പരീക്ഷയിൽ വിജയിച്ച വിദ്യാർത്ഥികളെ അനുമോദിക്കുന്ന പരിപാടിയിലും ഇയാൾ പങ്കെടുത്തിരുന്നു. പത്തനംതിട്ടയിലെ എ എൻ കെ ബേക്കറി, കുലശേഖരപതിയിലെ മദീന പള്ളി, പത്തനംതിട്ടയിലെ മലയാള മനോരമ- മാതൃഭൂമി-മാധ്യമം എന്നീ മാധ്യമ സ്ഥാപനങ്ങളുടെ ഓഫീസുകൾ, വെട്ടിപ്പുറത്തെ ടു വീലർ വര്ക്ക് ഷോപ്പ്, കെഎസ്ആർടിസി ബസ്റ്റ് സ്റ്റാൻഡിന് എതിര് വശത്തെ ചന്ദനാ സ്റ്റോഡിയോയിലും ഇയാൾ പോയിരുന്നു.\nഅതേസമയം, പത്തനംതിട്ടയിൽ ഇന്ന് 26 പേർക്കാണ് കൊവിഡ് സ്ഥിരീകരിച്ചു. വിദേശത്ത് നിന്നെത്തിയ 17 പേർക്കും മറ്റ് സംസ്ഥാനങ്ങളിൽ നിന്നെത്തിയ എട്ട് പേർക്കുമാണ് ഇന്ന് രോഗം സ്ഥിരീകരിച്ചത്. ഒരാൾക്ക് സമ്പർക്കത്തിലൂടെയുമാണ് ഇന്ന് രോഗം സ്ഥിരീകരിച്ചത്.\nആരോഗ്യ വകുപ്പ് പുറത്തുവിട്ട റൂട്ട് മാപ്പ് താഴെ:\nLast Updated 6, Jul 2020, 11:16 PM


ഈ സൈക്കിളോട്ടം ആയുസ്സും കൂട്ടും; പഠനം | How Cycling Reduces The Risk of Premature Death - Malayalam BoldSky\nഈ സൈക്കിളോട്ടം ആയുസ്സും കൂട്ടും; പഠനം\n| Updated: Thursday, February 6, 2020, 12:06 [IST]\nവട്ടത്തില് ചവിട്ടിയാല് നീളത്തിലോടുന്നതാണ് സൈക്കിള്. അതുപോലെ ഈ പ്രക്രിയ നമ്മുടെ ആയുസ്സിന്റെ കണക്കിനെയും നീട്ടിപ്പിടിക്കുന്നു. ഈ മുന്നോട്ടോടിക്കുന്ന സൈക്കിളിനോടൊപ്പം നമ്മുടെ ആയുസ്സും മുന്നോട്ടു നീങ്ങുന്നു. സൈക്ലിംഗ് ചെയ്യുന്നത് ആരോഗ്യത്തിന് എത്രത്തോളം നല്ലതാണെന്ന് എല്ലാവര്‍ക്കും അറിവുള്ള കാര്യമാണ്. പണ്ടുകാലം മുതലേ അതങ്ങനെത്തന്നെ. ആരോഗ്യം സംരക്ഷിക്കാന് സൈക്കിള് ചവിട്ടുന്നതോളം നല്ല വ്യായാമം വേറെയില്ല.\nMost read: ശരീരശുദ്ധി, കാന്‍സര് മുക്തി: ബാര്‍ലി ടീ കുടിക്കാം\nഎന്‍ജിനുകളുടെ കണ്ടുപിടിത്തം കാരണം ലോകത്തുണ്ടായ മാറ്റത്തില് സൈക്ലിംഗിന്റെ പ്രാധാന്യം കുറഞ്ഞെങ്കിലും ജീവിതശൈലീ രോഗങ്ങള് പിടിമുറുക്കിയ ഇന്നത്തെ കാലത്ത് പ്രാധാന്യം തിരിച്ചറിഞ്ഞ് വീണ്ടും ആളുകള് സൈക്കിളിന്റെ മഹിമ മനസ്സിലാക്കിയിരിക്കുന്നു. മനോഹരമായ കാര്യം. ഇതിന്റെ കൂടെ സൈക്കിള് ചവിട്ടുന്നത് നിങ്ങളുടെ ആയുസ്സ് വര്‍ധിപ്പിക്കുമെന്നു കൂടി അറിയുമ്പോഴാണ് കാര്യങ്ങള് ഏറെ മനോഹരമാകുന്നത്.\nസൈക്കിള് ചവിട്ടുന്ന ആളുകള്‍ക്ക് ആയുസ്സ് വര്‍ധിക്കുന്നുവെന്ന് ഒരു ന്യൂസിലാന്റ് പഠനം കണ്ടെത്തിയിരിക്കുന്നു. ഒട്ടാഗോ സര്‍വകലാശാല, വെല്ലിംഗ്ടണ്, മെല്‍ബണ്, ഓക്ക്ലാന്‍ഡ് സര്‍വകലാശാല എന്നിവിടങ്ങളിലെ ഗവേഷകര് നടത്തിയ പഠനം പ്രസിദ്ധീകരിച്ചത് ഇന്റര്‍നാഷണല് ജേണല് ഓഫ് എപ്പിഡെമിയോളജിയിലാണ്.\nഒട്ടാഗോ സര്‍വകലാശാല കണക്കുകള്\nവെല്ലിംഗ്ടണിലെ ഒട്ടാഗോ സര്‍വകലാശാലയിലെ പൊതുജനാരോഗ്യ വകുപ്പിലെ ലീഡ് ഗവേഷകനായ ഡോ. കരോലിന് ഷാ പറയുന്നത് ജോലിസ്ഥലത്തെത്താന് സൈക്കിള് ചവിട്ടുന്ന ആളുകള്‍ക്ക് പഠനസമയത്ത് മരണനിരക്ക് 13 ശതമാനം കുറഞ്ഞെന്നാണ്. എന്നാല് ജോലിസ്ഥലത്തേക്ക് നടക്കുകയോ മറ്റു വാഹനങ്ങളില് യാത്ര ചെയ്യുന്നവരുടെയോ മരണനിരക്കില് കുറവുണ്ടായില്ല. ഗവേഷണങ്ങള്‍ക്കായി സെന്‍സസ്, മരണനിരക്ക് എന്നിവയുമായി ബന്ധിപ്പിക്കുന്ന ന്യൂസിലാന്റ് സെന്‍സസ്-മോര്‍ട്ടാലിറ്റി സ്റ്റഡിയില് നിന്നുള്ള ഡാറ്റയാണ് ഗവേഷകര് ഉപയോഗിച്ചത്.\nപഠനത്തിനെടുത്തത് 3.5 ദശലക്ഷം പേരെ\n3.5 ദശലക്ഷം പേരില് നിന്നുള്ള കണക്കുകളാണ് വിശകലനം ചെയ്തത്. ഈ കണക്കുകളില് ഭൂരിഭാഗം പേരും സഞ്ചാരത്തിനായി വാഹനങ്ങളെ ആശ്രയിച്ചവരാണ് കൂടുതല്. അഞ്ച് ശതമാനം പേര് നടക്കുകയും മൂന്ന് ശതമാനം പേര് സൈക്ലിംഗും ചെയ്തിരുന്നു. ആരോഗ്യവും പാരിസ്ഥിതികവുമായ പ്രശ്‌നങ്ങള് പരിഹരിക്കുന്നതിനുള്ള ഒരു മാര്‍ഗമായി സൈക്ലിംഗ് ചെയ്യാവുന്നതാണെന്ന് ഗവേഷകര് പറയുന്നു.\nശാരീരിക ഘടകങ്ങളെ ഏകോപിപ്പിക്കുന്നു\nമനുഷ്യരുടെ ആയുസ്സ് നീട്ടിപ്പിടിക്കാവുന്നതിന് ഒട്ടേറെ ശാരീരിക ഘടകങ്ങള് കാരണമാകുന്നുണ്ട്. സൈക്ലിംഗിലൂടെ ഈ ഘടകങ്ങളെയെല്ലാം യോജിപ്പിച്ച് നിര്‍ത്തി ഏതൊരാള്‍ക്കും നിങ്ങളുടെ ശരീരത്തെ മെച്ചപ്പെടുത്തി ആയുസ്സ് കൈപ്പിടിയിലൊതുക്കാവുന്നതാണ്. ശാരീരിക പ്രവര്‍ത്തനങ്ങളുമായി ബന്ധപ്പെട്ട ആരോഗ്യ ആനുകൂല്യങ്ങളില് ഹൃദയ രോഗങ്ങള്, പ്രമേഹം എന്നിവ തടയല് ഉള്‍പ്പെടെ മികച്ച ഗുണങ്ങള് സൈക്ലിംഗിലൂടെ നിങ്ങള്‍ക്ക് ലഭിക്കുന്നു. സൈക്കിള് ചവിട്ടുന്നതിലൂടെ ലഭിക്കുന്ന അത്തരം ചില ആനുകൂല്യങ്ങള് നമുക്കു നോക്കാം.\nകൂടുതല് ബ്രെയിന് പവര്\nഒരു പഠനത്തില് സൈക്ലിംഗ് വ്യായാമം മസ്തിഷ്‌ക ശക്തി വര്‍ദ്ധിപ്പിക്കുകയും പ്രായമായവരില് അല്‍ഷിമേഴ്സ് ചെറുക്കാന് സഹായിക്കുകയും ചെയ്യുന്നുവെന്നു കണ്ടെത്തി. പീഡിയാട്രിക്‌സില് പ്രസിദ്ധീകരിച്ച മറ്റൊരു പഠനം കാണിക്കുന്നത് കുട്ടികളെ സൈക്ലിംഗ് കൂടുതല് ഗുണപരമായി സ്വാധീനിക്കുന്നുവെന്നും അവരുടെ ശ്രദ്ധ വര്‍ധിപ്പിക്കുന്നുവെന്നുമാണ്.\nകാല്‍മുട്ട് വേദനയും ഓസ്റ്റിയോ ആര്‍ത്രൈറ്റിസും ഉള്ള പ്രായമായ രോഗികള്‍ക്ക് സൈക്ലിംഗ് അവരുടെ ദിനചര്യകളില് ഉള്‍പ്പെടുത്തുന്നത് അവരുടെ രോഗാവസ്ഥയെ മെച്ചപ്പെടുത്തുന്നുവെന്ന് അടുത്തിടെ നടത്തിയ ഒരു പഠനത്തില് കണ്ടെത്തിയിട്ടുണ്ട്. പ്രായമാകുന്തോറും വ്യായാമത്തിന് സമയം കണ്ടെത്തി ദിവസത്തില് കുറച്ച് നേരമെങ്കിലും സൈക്കിളില് കറങ്ങുന്നത് വളരെയധികം ഗുണം ചെയ്യും.\nസൈക്ലിംഗ് ഏറ്റവും ഗുണം ചെയ്യുന്നത് നിങ്ങളുടെ ഹൃദയത്തിമാണ്. മെഡിസിന് ആന്റ് സയന്‍സ് ഇന് സ്‌പോര്‍ട്‌സ് ആന്റ് എക്‌സര്‍സൈസില് അടുത്തിടെ നടത്തിയ ഒരു പഠനം കണ്ടെത്തിയത് സൈക്ലിംഗില് സജീവമായിരുന്നവര്‍ക്ക് ഉയര്‍ന്ന രക്തസമ്മര്‍ദ്ദം ഉണ്ടാകാനുള്ള സാധ്യത 31 ശതമാനം കുറവാണെന്നാണ്. ബ്രിട്ടീഷ് ജേണല് ഓഫ് സ്‌പോര്‍ട്‌സ് മെഡിസിനില് നടത്തിയ മറ്റൊരു പഠനത്തില് സൈക്ലിംഗ് ഉയര്‍ന്ന രക്തസമ്മര്‍ദ്ദം കുറയ്ക്കുന്നതായി കണ്ടെത്തി. നിങ്ങളുടെ ഡോക്ടറുടെ നിര്‍ദേശത്തോടെ ഹൃദയാരോഗ്യം നിലനിര്‍ത്താനായി സൈക്ലിംഗ് തിരഞ്ഞെടുക്കാവുന്നതാണ്.\nസൈക്ലിംഗിന്റെ വലിയ നേട്ടങ്ങളിലൊന്നാണ് ശരീരഭാരം കുറയ്ക്കുന്നതില് ഇതിനുള്ള കഴിവ്. കൊഴുപ്പ് കുറയ്ക്കുന്നതിനുള്ള മികച്ച വ്യായാമമായി സൈക്ലിംഗ് തിരഞ്ഞെടുക്കാവുന്നതാണ്. ഭക്ഷണ നിയന്ത്രണത്തോടൊപ്പം സൈക്ലിംഗ് വ്യായാമവും അവരുടെ ദിനചര്യയില് ഏര്‍പ്പെടുത്തിയാല് പ്രായമായ പ്രമേഹരോഗികളായ സ്ത്രീകള്‍ക്ക് ഹൃദയാഘാതം, ടൈപ്പ്2പ്രമേഹം എന്നിവ പോലുള്ള അപകടസാധ്യത വര്‍ദ്ധിപ്പിക്കുന്ന വിസറല് കൊഴുപ്പ് നീക്കം ചെയ്യുമെന്ന് സമീപകാല പഠനങ്ങള് തെളിയിച്ചിട്ടുണ്ട്.\nആരോഗ്യകരമായ ഭാരം, പതിവ് വ്യായാമം, ചിട്ടയായ ഭക്ഷണം എന്നിവയെല്ലാം നിങ്ങളുടെ കാന്‍സര് സാധ്യത കുറയ്ക്കാന് സഹായിക്കുന്നതാണ്. അമേരിക്കന് മെഡിക്കല് അസോസിയേഷന്റെ ജേണലില് അടുത്തിടെ പ്രസിദ്ധീകരിച്ച ഒരു പഠനം 14,000 ത്തോളം പുരുഷന്മാരെ പരിശോധിക്കുകയും മധ്യവയസ്സിലേക്ക് അടുക്കുമ്പോള് ഉയര്‍ന്ന ഫിറ്റ്‌നസ് ലെവല് ഉള്ളവര്‍ക്ക് ശ്വാസകോശത്തിനും വന്‍കുടലിനും അര്‍ബുദം വരാനുള്ള സാധ്യത കുറവാണെന്നും കണ്ടെത്തിയിട്ടുണ്ട്. അതിനാല് എയ്‌റോബിക് വ്യായാമം ചെയ്യാനായി സൈക്ലിംഗ് തിരഞ്ഞെടുക്കാവുന്നതാണ്.\nസമ്മര്‍ദ്ദം കുറയ്ക്കാന് വ്യായാമം സഹായിക്കുമെന്ന് എല്ലാവര്‍ക്കുമറിയാം. ലാന്‍സെറ്റില് ഒരു ദശലക്ഷത്തിലധികം പേരില് അടുത്തിടെ നടത്തിയ ഒരു പഠനം സ്ഥിരീകരിച്ചത് സമ്മര്‍ദ്ദം അകറ്റുന്ന പ്രവര്‍ത്തനങ്ങളില് ഒന്നാണ് സൈക്ലിംഗ് എന്നാണ്.\nപാര്‍ക്കിന്‍സണ്‍സ് രോഗസാധ്യത കുറയ്ക്കുന്നു\nപാര്‍ക്കിന്‍സണ്‍സ് അസുഖത്തിന്റെ സാധ്യത കുറയ്ക്കുന്നതിന് സൈക്ലിംഗ് സഹായിക്കുന്നു. വ്യായാമം പുരുഷന്മാരില് പാര്‍ക്കിന്‍സണ്‍സ് സാധ്യത കുറയ്ക്കുമെന്ന് അടുത്തിടെ നടത്തിയ ഒരു പഠനത്തില് കണ്ടെത്തിയിട്ടുണ്ട്. ഇതിനായി സൈക്ലിംഗിന്റെ ആനുകൂല്യങ്ങള് കാണുന്നതിന് നിങ്ങള്‍ക്ക് ആഴ്ചയില് 20 മണിക്കൂര് സൈക്കിള് ചവിട്ടണമെന്നു പഠനം നിര്‍ദ്ദേശിക്കുന്നു.\nപ്രായമാകുന്നത് തടയണോ? വളര്‍ത്തിയെടുക്കണം ഈ ശീലങ്ങള്\nഭക്ഷണം കഴിച്ചശേഷം ഛര്‍ദ്ദിക്കാന് തോന്നാറുണ്ടോ? അതിന് കാരണം ഇതാണ്\nഔഷധമാണ് കായം കലക്കിയ വെള്ളം; കുടിച്ചാല് നേട്ടം നിരവധി\nകറുവ ഇല കത്തിച്ച് പുക ശ്വസിച്ചാല് ശരീരത്തില് സംഭവിക്കുന്നത് അത്ഭുതം\nRead more about: cycling wellness ആരോഗ്യം സ്വാസ്ഥ്യം\nHow Cycling Reduces The Risk of Premature Death\nEven just one minute on the cycle can bring you live-longer benefits. Read on howabicycle reduces the risk of cardiovascular disease and premature death from all causes.


15-ാം വയസ്സിൽ ഗര്‍ഭം ധരിക്കാം, പിന്നെന്തിനാണ് വിവാഹപ്രായം കൂട്ടുന്നത്: കോൺഗ്രസ് നേതാവ് | Malayali Manasu\nHome India 15-ാം വയസ്സിൽ ഗര്‍ഭം ധരിക്കാം, പിന്നെന്തിനാണ് വിവാഹപ്രായം കൂട്ടുന്നത്: കോൺഗ്രസ് നേതാവ്\n15-ാം വയസ്സിൽ ഗര്‍ഭം ധരിക്കാം, പിന്നെന്തിനാണ് വിവാഹപ്രായം കൂട്ടുന്നത്: കോൺഗ്രസ് നേതാവ്\nപെൺകുട്ടികൾക്ക് 15–ാം വയസ്സിൽ പ്രത്യുത്പാദനശേഷി ഉണ്ടെന്നിരിക്കെ വിവാഹപ്രായം 18ൽനിന്ന് 21 ആക്കി ഉയർത്തുന്നത് എന്തിനാണെന്നു മധ്യപ്രദേശിലെ കോൺഗ്രസ് നേതാവ്. കമല്‍നാഥിന്റെ അടുത്ത അനുയായിയും മുൻ പൊതുമരാമത്ത് മന്ത്രിയുമായ സജ്ജന് സിങ് വർമയാണ് വിവാദ പ്രസ്താവന നടത്തിയത്.\n‘ഇത് എന്റെ കണ്ടുപിടിത്തമല്ല. ഡോക്ടർമാരുടെ റിപ്പോർട്ട് അനുസരിച്ച് 15 വയസ്സിൽ ഗർഭം ധരിക്കുന്നതാണ് പെൺകുട്ടികൾക്ക് ഉത്തമം. അതുകൊണ്ടുതന്നെ, 18 വയസ്സുള്ള കുട്ടികൾ വിവാഹത്തിന് അനുയോജ്യമായ പക്വത കൈവരിച്ചതായി കണക്കാക്കുന്നു. 18 വയസ്സാകുന്നതോടെ പെൺകുട്ടികൾ അവരുടെ അമ്മായിയമ്മയുടെ വീട്ടിൽ സന്തോഷത്തോടെ കഴിയണം’– സജ്ജൻ സിങ് പറയുന്നു.\nപെൺകുട്ടികളുടെ വിവാഹപ്രായം 18ൽനിന്ന് 21 ആക്കാൻ പറയാൻ മുഖ്യമന്ത്രി ശിവരാജ് സിങ് ചൗഹാൻ ഒരു ശാസ്ത്രജ്ഞനോ ഡോക്ടറോ ആണോയെന്നും അദ്ദേഹം ചോദിച്ചു. സജ്ജൻ സിങ് മാപ്പു പറയണമെന്നും അദ്ദേഹത്തെ പാർട്ടിയിൽനിന്ന് പുറത്താക്കണമെന്നും ബിജെപി ആവശ്യപ്പെട്ടു. മധ്യപ്രദേശിലെ മാത്രമല്ല രാജ്യത്തെ എല്ലാ പെണ്‍കുട്ടികളെയുമാണ് സജ്ജൻ സിങ് അപമാനിച്ചതെന്ന് ബിജെപി വക്താവ് രാഹുൽ കോത്താരി പറഞ്ഞു.\nഅദ്ദേഹത്തിന്റെ പാർട്ടിയുടെ ദേശീയ അധ്യക്ഷ സോണിയ ഗാന്ധിയും ദേശീയ ജനറൽ സെക്രട്ടറി പ്രിയങ്കയും വനിതകളാണെന്ന കാര്യം വർമ മറന്നുവെന്നാണ് തോന്നുന്നതെന്നും അദ്ദേഹം കൂട്ടിച്ചേർത്തു. എന്നാൽ സംഭവം മൂടിവയ്ക്കുന്നതിനുള്ള ശ്രമമാണ് കോൺഗ്രസിന്റെ ഭാഗത്തുനിന്നുണ്ടായത്. ഒരുകാരണവുമില്ലാതെ പ്രശ്നങ്ങളുണ്ടാക്കുന്നതിനാണ് ബിജെപിയുടെ ശ്രമമെന്ന് കോൺഗ്രസ് വക്താവ് ഭൂപേന്ദ്ര ഗുപ്ത ആറോപിച്ചു.\nവനിതകൾക്കെതിരായ അതിക്രമങ്ങളിൽ അവബോധം വളർത്തുന്നതിനു നടത്തുന്ന നാലുദിന ബോധവത്കരണ പരിപാടി ഉദ്ഘാടനം ചെയ്യവേ ശിവരാജ് സിങ് ചൗഹാനാണ് വിഷയം ശ്രദ്ധയിൽകൊണ്ടുവന്നത്. വിവാഹപ്രായം ഉയർത്തുന്നതിനെക്കുറിച്ച് ചർച്ച ചെയ്യണമെന്നും അദ്ദേഹം ആവശ്യപ്പെട്ടു. നിലവിൽ 18 വയസ്സിലാണ് സ്ത്രീകൾക്ക് വിവാഹം ചെയ്യാൻ കഴിയുന്നത്. പുരുഷന്മാരുടെ 21 വയസ്സ് പ്രായത്തേക്കാളും മൂന്നു വർഷം മുൻപ്. സ്ത്രീകളുടെ വിവാഹപ്രായവും 21 ആക്കണമെന്നും മുഖ്യമന്ത്രി ആവശ്യപ്പെട്ടു\nPrevious articleബജറ്റ് പൊള്ളയായ വാഗ്ദാനങ്ങൾ മാത്രം :കെ സി ജോസഫ് എം എൽ എ\nNext articleകാറ്റിലും മഴയിലും കൃഷി നാശം


Tuesday6September 2016 2:56 pm IST\nന്യൂദല്‍ഹി: ആം ആദ്മി പാര്‍ട്ടി നേതാക്കള് സ്ത്രീകളെ ചൂഷണം ചെയ്യുന്നുവെന്ന് ദല്‍ഹി മുഖ്യമന്ത്രി അരവിന്ദ് കേജ്‌രിവാളിന് പാര്‍ട്ടി എംഎല്‍എയുടെ കത്ത്. പഞ്ചാബില് സീറ്റ് ലഭിക്കാനും സീറ്റ് നല്‍കാനും നേതാക്കള് സ്ത്രീകളെ ഉപയോഗിക്കുകയാണ്. ദല്‍ഹിയില് ദിലീപ് പാണ്ഡെയും ഇത് തന്നെയാണ് ചെയ്യുന്നത്. ഇത് സംബന്ധിച്ച് ലഭിച്ച റിപ്പോര്‍ട്ടുകള് താന് പരിശോധിച്ചുവരികയാണെന്നും ദല്‍ഹി നിയമസഭാംഗമായ ദേവീന്ദര് ഷെരാവത്ത് കത്തില് വ്യക്തമാക്കുന്നു. ലൈംഗിക വിവാദത്തില് കുടുങ്ങി മന്ത്രിയെ പുറത്താക്കേണ്ടി വന്ന ആപ്പിന് എംഎല്‍എയുടെ തുറന്നുപറച്ചില് മറ്റൊരു നാണക്കേടായി. മന്ത്രിയെ ന്യായീകരിക്കാന് ഗാന്ധിജിയെയും നെഹ്‌റുവിനെയും കൂട്ടുപിടിച്ച എഎപി നേതാവ് അശുതോഷിന്റെ പരാമര്‍ശത്തില് പ്രതിഷേധമുയര്‍ന്നതും ആപ്പിന് കനത്ത തിരിച്ചടിയായി. സീറ്റിനായി സ്ത്രീകളെ ചൂഷണം ചെയ്യുന്നത് തടയാന് മുതിര്‍ന്ന നേതാക്കള് ശ്രമിക്കുന്നില്ലെങ്കില് അവര്‍ക്കും പങ്കുണ്ടെന്ന് പറയേണ്ടി വരും. നാലു നേതാക്കള് പാര്‍ട്ടിയെയും രാജ്യത്തെയും ഭരിക്കുന്നത് അംഗീകരിക്കാനാവില്ല. കേജ്‌രിവാള് പാര്‍ട്ടിയുടെ നിലപാട് വ്യക്തമാക്കണം. മാന്യതയില്ലാത്ത പ്രവര്‍ത്തികള് ചെയ്യുന്നവരെ പുറത്താക്കണമെന്നും ഷെരാവത്ത് കത്തില് തുറന്നടിച്ചു. അശുതോഷ്, സഞ്ജയ് സിങ്, ദിലീപ് പാണ്ഡെ എന്നിവരാണ് പാര്‍ട്ടിയെ തകര്‍ക്കുന്നതെന്നാണ് ആരോപണം. ലൈംഗിക സിഡിയിലുള്‍പ്പെട്ട് മന്ത്രിസ്ഥാനം നഷ്ടപ്പെട്ട സന്ദീപ്കുമാറിനെ ന്യായീകരിക്കാന് ഗാന്ധിയെയും നെഹ്‌റുവിനെയും വാജ്‌പേയിയെയും കൂട്ടുപിടിച്ച ആപ് വക്താവ് അശുതോഷിന്റെ നടപടിയും വിവാദമായി. ഇതിനെതിരെ കോണ്‍ഗ്രസും ബിജെപിയും പ്രതിഷേധിച്ചു. അശുതോഷിനെ പുറത്താക്കണമെന്ന് ആപ് എംഎല്‍എ ദേവീന്ദര് ഷെരാവത്തും ആവശ്യപ്പെട്ടു. അശുതോഷിനെതിരെ പോലീസില് പരാതിയും ലഭിച്ചിട്ടുണ്ട്. ലൈംഗികത വ്യക്തിപരമായ കാര്യമാണെന്നും തങ്ങളുടെ ആഗ്രഹത്തിനൊത്ത് ജീവിച്ച നേതാക്കള് ഭാരതത്തിന്റെ ചരിത്രത്തില് നിരവധിയുണ്ടെന്നും അശുതോഷ് ബ്ലോഗില് എഴുതി. ഇത്തരത്തില് ഗാന്ധിജി, നെഹ്‌റു, വാജ്‌പേയി, ജോര്‍ജ്ജ് ഫെര്‍ണാണ്ടസ് എന്നിവരെ ബന്ധപ്പെടുത്താവുന്ന സംഭവങ്ങളും ബ്ലോഗില് വിവരിച്ചു. പീഡനത്തിന് അറസ്റ്റ് ചെയ്യപ്പെട്ട മുന് മന്ത്രിയെ ഗാന്ധിയുമായും വാജ്‌പേയിയുമായും താരതമ്യം ചെയ്യുന്നത് അംഗീകരിക്കാനാകില്ലെന്ന് ബിജെപി പ്രതികരിച്ചു. പുതിയ വിവാദങ്ങളില് കേജ്‌രിവാള് മൗനം പാലിക്കുകയാണ്.\n52 സ്ത്രീകളെ ആപ് നേതാക്കള് ദുരുപയോഗിച്ചു: വനിതാ നേതാവ്\nഎഎപി ആന്റി ഔരത്ത് പാര്‍ട്ടിയായി


At Mobile throwing contest finnish teen wins, മൊബൈല് വലിച്ചെറിയല് മത്സരത്തില് ഫിന്‍ലാന്റുകാരന് സമ്മാനം നേടി - Malayalam Gizbot\n5 hrs ago പേറ്റിം മാളില് സ്മാര്‍ട്ട്‌ഫോണുകള്‍ക്ക് ദീപാവലി ഓഫറുകള്..!\n6 hrs ago സ്മാർട്ട് ടിവിയടക്കം ഐറ്റൽ 2020ൽ ഇന്ത്യയിൽ പുറത്തിറക്കുക 22 ഡിവൈസുകൾ\n7 hrs ago ഗ്രൂപ്പ് പ്രൈവസിക്ക് പ്രാധാന്യം കൊടുത്ത് വാട്സ്ആപ്പിൻറെ പുതിയ അപ്ഡേറ്റ്; അറിയേണ്ടതെല്ലാം\n8 hrs ago 222 രൂപയിൽ തുടങ്ങുന്ന ജിയോയുടെ ഓൾ ഇൻ വൺ പ്ലാനുകൾ; അറിയേണ്ടതെല്ലാം\nമൊബൈല് ഫോണ് വലിച്ചെറിഞ്ഞ് സമ്മാനം നേടി (വീഡിയോ)\n| Updated: Wednesday, April 17, 2013, 17:40 [IST]\nമൊബൈല് വലിച്ചെറിയല് മത്സരത്തില് ആതിഥേയ രാജ്യമായ ഫിന്‍ലാന്റിന് വിജയം. കഴിഞ്ഞ ശനിയാഴ്ചയായിരുന്നു ഈ വര്‍ഷത്തെ മൊബൈല് വലിച്ചെറിയല് മത്സരം (mobile throwing contest). 101.46 മീറ്റര് ഉയരത്തിലേക്ക് ഒരു പഴയ നോക്കിയ ഫോണ് വലിച്ചെറിഞ്ഞ് ഇത്തവണ സമ്മാനം നേടിയത് എരെ കര്‍ജാലെയ്‌നന് എന്ന ഫിന്‍ലാന്റുകാരനാണ്.\n50 പേരെ തോല്‍പിച്ചാണ് കര്‍ജാലെയ്‌നന് സമ്മാനം നേടിയത്. കര്‍ജാലെയ്ന് തോല്‍പിച്ചവരില് ഇന്ത്യയില് നിന്നും ഇംഗ്ലണ്ടില് നിന്നും എത്തിയവരും ഉണ്ടായിരുന്നെന്നാണ് റിപ്പോര്‍ട്ട്. എന്തായാലും നോക്കിയയുടെ ആസ്ഥാനവും പ്രമുഖ മൊബൈല് വിപണിയുമായ ഫിന്‍ലാന്റിന് തന്നെ വിജയം കൈവരിക്കാന് സാധിച്ചതില് അഭിമാനിക്കുകയാണ് രാജ്യം. 2000ല് ഫിന്‍ലാന്റിലാണ് ഈ അന്താരാഷ്ട്ര മത്സരത്തിന് തുടക്കം കുറിച്ചതും.\nഇത്തവണ മത്സരം നഷ്ടപ്പെട്ടെന്ന് കരുതി വിഷമിക്കണ്ട, അടുത്ത തവണത്തേയ്ക്ക് പഴയ മൊബൈല് എല്ലാം എടുത്തുവെച്ചോളൂ, ഒരു കൈ നോക്കാം.\n"http://www.youtube.com/embed/Sgw99VoCssU" frameborder="0" allowfullscreen>\nഇന്ത്യന് വിദ്യാര്‍ത്ഥികള്‍ക്കും പ്രൊഫഷണലുകള്‍ക്കുമായി മൈക്രോസോഫ്റ്റ് മത്സരം\nഎല്‍ജിയ്ക്ക് പുതിയ ആശയങ്ങള് നല്‍കൂ; 15 ലക്ഷം രൂപ നേടൂ\nഗൂഗിള് സയന്‍സ് മേള 2012; ഫൈനലിലേക്ക് മലയാളിയും\nഇന്ത്യയില് നോക്കിയ റിംഗ്‌ടോണ് മത്സരം സംഘടിപ്പിക്കുന്നു\nഎല്‍ജിയില് നിന്ന് 2.5 ലക്ഷം രൂപ നേടൂ; ആശകള് സഫലമാക്കൂ\nഏസര് ആസ്പയര് എസ്3യെ വെല്ലാന് ലെനോവോ യു300


ചെമ്പനോട് വില്ലേജ് ഓഫീസില് കണ്ടെത്തിയത് വന്‍ക്രമക്കേടുകള് :: Janmabhumi Daily\nSaturday 24 June 2017 9:28 am IST\nപേരാമ്പ്ര: കര്‍ഷകന് ആത്മഹത്യ ചെയ്ത കോഴിക്കോട് ചെമ്പനോട് വില്ലേജ് ഓഫീസില് വിജിലന്‍സ് റെയ്ഡില് കണ്ടെത്തിയത് വ്യാപക ക്രമക്കേടുകള്. കരം സ്വീകരിച്ച ഭൂമി വനഭൂമിയെന്ന് രേഖപ്പെടുത്തിയിരിക്കുന്നു. ഭു വിസ്തൃതി കൂട്ടിയും കുറച്ചും രേഖകളില് തിരമറികള് നടത്തിയതായും വിജിലന്‍സ് കണ്ടെത്തി. കരം അടച്ചിരിക്കുന്ന കൈവശ ഭൂമി വനഭൂമിയെന്നാണ് വില്ലേജ് ഓഫീസിലെ രേഖകളില് പറയുന്നത്. ചില സംഭവങ്ങളില് കൈവശ ഭൂമിക്ക് അജ്ഞാതന് കരം അടച്ചതായും കണ്ടെത്തിയിട്ടുണ്ട്. ഒരു സ്ഥലത്തിന് രണ്ട് സര്‍വ്വെ നമ്പരുകള് ഉള്ളതായും വിജിലന്‍സ് പരിശോധനയില് കണ്ടെത്തിയിട്ടുണ്ട്. ഭൂമാഫിയകളും വില്ലേജ് ഓഫീസര്‍മാരും തമ്മിലുള്ള അവിശുദ്ധ കൂട്ടുകെട്ടിന്റെ ഞെട്ടിക്കുന്ന തെളിവുകളാണ് വിജിലന്‍സിന് കാണാന് കഴിഞ്ഞിരിക്കുന്നത്. ഇക്കഴിഞ്ഞ ദിവസമാണ് കൈവശഭൂമിയുടെ നികുതിയടയ്ക്കാന് കഴിയാതെ മനംനൊന്ത് കര്‍ഷകനായ ജോയി പേരാമ്പ്ര വില്ലേജ് ഓഫീസില് തൂങ്ങി മരിച്ചത്.


ചെെനയ്ക്ക് കനത്ത നഷ്ടം: സംഘർഷ സ്ഥലത്ത് രക്ഷാപ്രവർത്തനം ചെെന നടത്തുന്നത് ഹെലികോപ്റ്ററുകൾ ഉപയോഗിച്ച് - ഇ വാർത്ത | evartha india china issue border\nചെെനയ്ക്ക് കനത്ത നഷ്ടം: സംഘർഷ സ്ഥലത്ത് രക്ഷാപ്രവർത്തനം ചെെന നടത്തുന്നത് ഹെലികോപ്റ്ററുകൾ ഉപയോഗിച്ച്\nസംഘർഷം നിലനിൽക്കുന്ന ഗാല്‍വന് താഴ്‌വരയി നിന്ന് ഇന്ത്യയുടെയും ചൈനയുടെയും സൈനികര് പിന്‍മാറി. പ്രതികൂല കാലാവസ്ഥ രക്ഷാപ്രവര്‍ത്തനത്തിനു തടസമായതാണ് കൂടുതല് ജീവന് നഷ്ടമാകാന് കാരണമെന്നാണു പ്രാഥമിക വിലയിരുത്തൽ. ഇതിനിടെ, ഇന്ത്യന് അതിര്‍ത്തി സംരക്ഷിക്കുന്നതില് പ്രതിജ്ഞാബദ്ധമെന്ന് സൈന്യം വ്യക്തമാക്കി.\nഗാല്‍വാന് താഴ്‌വരയിലുണ്ടായ സംഘർഷത്തിൽ 43 ചൈനീസ് സൈനികര് കൊല്ലപ്പെടുകയോ ഗുരുതരമായി പരുക്കേല്‍ക്കുകയോ ചെയ്തെന്നാണു വാർത്താഏജൻസി എഎൻഐ റിപ്പോർട്ട് ചെയ്തത്. അതിര്‍ത്തിയില് ചൈന ഹെലികോപ്റ്റര് ഉപയോഗിച്ച് രക്ഷാപ്രവര്‍ത്തനം നടത്തുന്നതായി റിപ്പോര്‍ട്ടുണ്ട്. കൊല്ലപ്പെട്ടവരേയും പരുക്കേറ്റവരേയും സംഭവ സ്ഥലത്തുനിന്ന് കൊണ്ടുപോകാൻ ചൈനീസ് ഹെലികോപ്റ്ററുകൾ എത്തിയതായി വാർത്താ ഏജൻസികൾ റിപ്പോർട്ട് ചെയ്തു.\nഇന്ത്യയെ സംബന്ധിച്ചു കനത്ത ജീനഷ്ടമാണുണ്ടാക്കിയിരിക്കുന്നത്. ലഡാക്കിലെ ഗാല്‍വാന് താഴ്‌വരയിലുണ്ടായ സംഘർഷത്തിൽ 20 ഇന്ത്യന് സൈനികർ വീരമൃത്യു വരിച്ചിരുന്നു. കഴിഞ്ഞദിവസം രാത്രിയിലാണു ഗാല്‍വന് താഴ്‍വരയിൽ സംഘര്‍ഷമുണ്ടായത്. സംഘര്‍ഷം മൂന്നുമണിക്കൂറിലേറെ നീണ്ടു.\nകമാന്‍ഡിങ് ഓഫിസര് കേണല് സന്തോഷ് ബാബു, തമിഴ്നാട് സ്വദേശിയായ ഹവിൽദാർ പഴനി, ജാർഖണ്ഡ് സ്വ‌ദേശിയായ സിപോയ് ഓജ എന്നീ മൂന്ന് ഇന്ത്യന് സൈനികർ വീരമൃത്യു വരിച്ച വിവരമാണ് ആദ്യം പുറത്തുവന്നത്.\nരാജണ്യത്തിൻ്റെ അതിര്‍ത്തി കടന്ന് ഇന്ത്യ ഒരു പ്രവര്‍ത്തനവും നടത്തിയിട്ടില്ലെന്നു വിദേശകാര്യ മന്ത്രാലയം അറിയിച്ചു. ചൈനയുടേത് അതിര്‍ത്തിയിലെ തല്‍സ്ഥിതി മാറ്റാനുളള ഏകപക്ഷീയ ശ്രമമാണ്. ഇതാണ് ഗാല്‍വാന് താഴ്‌വരയിലെ സംഘര്‍ഷത്തിന് കാരണം. ഉന്നതതല ധാരണ ചൈന പാലിച്ചിരുന്നെങ്കില് ഏറ്റുമുട്ടല് ഒഴിവാക്കാമായിരുന്നുവെന്നും വിദേശകാര്യ മന്ത്രാലയം പറഞ്ഞു.


എസ്ഡിപിഐയെ നിരോധിക്കണം: കേന്ദ്ര ആഭ്യന്തര മന്ത്രാലയത്തിന് കത്ത് - BIG14NEWS\nHome kerala National എസ്ഡിപിഐയെ നിരോധിക്കണം: കേന്ദ്ര ആഭ്യന്തര മന്ത്രാലയത്തിന് കത്ത്\nബെംഗ്ലൂരു; ഫേസ്ബുക്ക് പോസ്റ്റിനെ തുടര്‍ന്ന് ബംഗളൂരുവില് സംഘര്‍ഷം അരങ്ങേറിയതിന് പിന്നാലെയാണ് എസ്ഡിപിഐയെ നിരോധിക്കണമെന്ന് ആവശ്യപ്പെട്ട് കേന്ദ്ര ആഭ്യന്തരമന്ത്രാലയത്തിന് കര്‍ണാടക കത്തയച്ചത്. എസ്ഡിപിഐയേയും പോപ്പുലര് ഫ്രെണ്ടിനേയും നിരോധിക്കണമെന്ന് ആവശ്യപ്പെട്ട് നേരത്തേ തന്നെ കര്‍ണാടക സര്‍ക്കാര് കേന്ദ്ര ആഭ്യന്തര മന്ത്രാലയത്തിന് റിപ്പോര്‍ട്ട് സമര്‍പ്പിച്ചിരുന്നു. എന്നാല് റിപ്പോര്‍ട്ടിന്മേല് കേന്ദ്ര ആഭ്യന്തര മന്ത്രാലയം നടപടി സ്വീകരിച്ചിരുന്നില്ല. ബംഗളൂര് സംഘര്‍ഷവുമായി ബന്ധപ്പെട്ട് എസ്ഡിപിഐ നേതാവിനെ അറസ്റ്റ് ചെയ്ത പശ്ചാത്തലത്തിലാണ് എസ്ഡിപിഐയെ നിരോധിക്കണമെന്ന ആവശ്യം കര്‍ണാടക സര്‍ക്കാര് വീണ്ടും ഉന്നയിച്ചിരിക്കുന്നത്.\nബംഗളൂരു സംഘര്‍ഷവുമായി ബന്ധപ്പെട്ട ഗൂഢാലോചനയില് എസ്ഡിപിഐയ്ക്ക് ബന്ധമുണ്ടെന്നാണ് പൊലീസ് പറയുന്നത്. ജനങ്ങളെ തെറ്റായ വിവരങ്ങള് ബോധിപ്പിച്ച് എസ്ഡിപിഐ കലാപത്തിന് പ്രേരിപ്പിച്ചതായും പൊലീസ് പറയുന്നു. സംഘര്‍ഷം നടന്ന പ്രദേശത്ത് പൊലീസ് പൊലീസ് റൂട്ട് മാര്‍ച്ച് നടത്തുന്നുണ്ട്.\nബംഗളൂരുവില് മൂന്ന് പേരുടെ മരണത്തിനിടയാക്കിയ സംഘര്‍ഷം ചൊവ്വാഴ്ചയാണ് അരങ്ങേറിയത്. സംഭവത്തില് അറുപതോളം പൊലീസ് ഉദ്യോഗസ്ഥര്‍ക്ക് പരുക്കേറ്റിരുന്നു. കോണ്‍ഗ്രസ് എംഎല്‍എ ശ്രീനിവാസ് മൂര്‍ത്തിയുടെ മരുമകന് നവീന്റെ ഫേസ്ബുക്ക് പോസ്റ്റാണ് വിവാദമായത്.\nപോസ്റ്റ് പുറത്തുവന്ന് ഒരു മണിക്കൂറിനകം ആയിരത്തോളം പേരാണ് പ്രതിഷേധവുമായി തടിച്ചുകൂടിയത്. 300 ഓളം വാഹനങ്ങളാണ് അഗ്നിക്കിരയാക്കിയത്. സംഭവത്തില് എസ്ഡിപിഐ നേതാവ് മുസാമിന് പാഷ ഉള്‍പ്പെടെ 110 പേരാണ് അറസ്റ്റിലായത്.\nPrevious articleമത്തായിയുടെ മരണം: മനപ്പൂർവമല്ലാത്ത നരഹത്യക്ക് കേസെടുക്കാൻ നിയമോപദേശം\nNext articleകുലസ്ത്രീ വിളി മുതല് പച്ചത്തെറി വരെ,മുഖ്യമന്ത്രിക്ക് നടി ലക്ഷ്മി പ്രിയയുടെ തുറന്ന കത്ത്\nവിനായകനുമായുള്ള സെക്ഷ്വൽ ഹറാസ്മെന്‍റ് കേസ് നടക്കുന്നുണ്ട്, സംഘപരിവാര് മുതലെടുപ്പ് നടത്തേണ്ട; വിനായകന് ചിത്രത്തിന് പിന്തുണയുമായി മൃദുല ദേവി\nഗ്രാമങ്ങളിലും ചെറുപട്ടണങ്ങളിലും അടുപ്പിക്കില്ല, ഉത്തേരേന്ത്യയിൽ ബി ജെ പിക്ക് പണി കിട്ടുന്നു; കർഷക രോഷം ഇങ്ങനെ


women deadbody found in pond | അരി പൊടിപ്പിക്കാനായി വീട്ടിൽ നിന്നിറങ്ങിയ വീട്ടമ്മയുടെ മൃതദേഹം കുളത്തിൽ കല്ല് കെട്ടിത്താഴ്‌ത്തിയ നിലയിൽ; മൃതദേഹം കണ്ടെത്തിയത് വീട്ടിൽ തിരിച്ചെത്താതിനെ തുടർന്ന് മക്കൾ നടത്തിയ അന്വേഷണത്തിനൊടുവിൽ; അന്വേഷണവുമായി പൊലീസ് - MarunadanMalayali.com\nApril 01, 2020 | 05:33 PM IST | Permalink\nതൃശ്ശൂർ :അരി പൊടിപ്പിക്കാനെന്ന് പറഞ്ഞ് വീട്ടിൽ നിന്ന് ഇറങ്ങിയ വീട്ടമ്മയെ കുളത്തിൽ മരിച്ച നിലയിൽ കണ്ടെത്തി. ചെവ്വൂർ പാമ്പൻതോടിന് അടുത്തുള്ള പറമ്പിലെ കുളത്തിലാണ് മരിച്ചനിലയിൽ കണ്ടെത്തിയത്. പെരുമ്പിള്ളിശ്ശേരി മൈമ്പിള്ളി വീട്ടിൽ രാമൻെ്റ ഭാര്യ സരസ്വതി (68) ആണ് മരിച്ചത്.\nചൊവ്വാഴ്ച രാവിലെ വീടിന് സമീപമുള്ള ധാന്യം പൊടിപ്പിക്കുന്ന കടയിൽ അരി ഏൽപ്പിച്ച ശേഷമാണ് പോയത്. ഉച്ചയായിട്ടും തിരിച്ച് വരാത്തതിനെ തുടർന്ന് നടത്തിയ അന്വേഷണത്തിലാണ് മൃതദേഹം കണ്ടത്.\nകാഞ്ചി കാമകോടി പീഠത്തിന്റെ മഠാധിപതി ജയേന്ദ്ര സരസ്വതി അന്തരിച്ചു; അന്ത്യം കാഞ്ചീപുരത്തെ സ്വകാര്യ ആശുപത്രിയിൽ വെച്ച്; ശങ്കർരാമൻ വധക്കേസിലെ ഒന്നാം പ്രതിയായിരുന്ന ജയേന്ദ്ര സരസ്വതി കാഞ്ചി പീഠത്തിന്റെ 69-ാമത് മഠാധിപതി\nമനുഷ്യാവകാശ കമ്മീഷൻ എസ്‌പിയുടെ വാഹനമിടിച്ചു പരിക്കേറ്റ വയോധിക മാസങ്ങൾ കിടക്കയിൽനിന്ന് എഴുന്നേൽക്കില്ല; തിരിഞ്ഞു നോക്കാത്ത സി.എഫ്. റോബർട്ടിനെതിരേ സോഷ്യൽ മീഡിയയിലും പ്രതിഷേധം ശക്തം; ജീവനും സ്വത്തിനും സംരക്ഷണം തരേണ്ടവർ ഇങ്ങനെ പെരുമാറുന്നത് അതിക്രൂരത; ഇനി ഞാൻ ഈ കിടക്കയിൽനിന്ന് എഴുന്നേൽക്കില്ലെന്നു പൊട്ടിക്കരഞ്ഞ് സരസ്വതി\n22കാരിക്ക് ഭർത്താവിനെ ഒഴിവാക്കി കാമുകനൊപ്പം പോകണം; ക്വട്ടേഷൻ വെറും 10000രൂപയ്ക്ക ഏറ്റെടുത്തത് എഞ്ചിനിയറിങ് വിദ്യാർത്ഥികൾ; മോഷണത്തിനിടെ യമക ഗൗരിശങ്കറിനെ കൊലപ്പെടുത്തിയെന്ന് നിലവിളിച്ച് പൊലീസിന് മുമ്പിൽ നാടകം; അഭിനയത്തിൽ സംശയം തോന്നിയപ്പോൾ കടുങ്ങിയത് പരാതിക്കാരിയും; വിഴിയനഗരത്തെ നടുക്കിയ കൊലപാതകം ആസൂത്രണം ചെയ്തത് സരസ്വതി\nസ്‌നേഹയുടെ മരണത്തിന്റെ ഉത്തരവാദിയെ പിടികൂടാത്തത് എന്ത്? നീതിക്കായുള്ള അമ്മയുടെ പോരാട്ടം കണ്ടില്ലെന്ന് നടിച്ച് പൊലീസ്; രാഷ്ട്രീയത്തണലിൽ വിലസുന്ന മരുമകനെ നിയമത്തിൽ കുടുക്കാനുറച്ച് സരസ്വതി\nശരീരത്തിൽ കല്ല് കെട്ടിയ നിലയിലായിരുന്നു. സ്വർണമാല വീട്ടിൽ ഊരി വെച്ചിട്ടുണ്ട്. ആത്മഹത്യ ആകാനാണ് സാധ്യതയെന്ന് ചേർപ്പ് പൊലീസ് പറഞ്ഞു. മൃതദേഹം മെഡിക്കൽ കോളേജ് ആശുപത്രി മോർച്ചറിയിൽ. ബുധനാഴ്ച പോസ്റ്റ്‌മോർട്ടത്തിന് ശേഷം ശവസംസ്‌കാരം നടക്കും.


സമരംകൊണ്ട് മഹിജയും കുടുംബവും എന്ത് നേടി? –മുഖ്യമന്ത്രി | they has no gain through strike - CM | Madhyamam\ndate_range 11 April 2017 10:38 AM GMT\nസമരംകൊണ്ട് മഹിജയും കുടുംബവും എന്ത് നേടി? –മുഖ്യമന്ത്രി\nതിരുവനന്തപുരം: ജിഷ്ണു പ്രണോയിയുടെ മാതാവ് മഹിജയും കുടുംബവും നടത്തിയ സമരംകൊണ്ട് എന്ത് നേടിയെന്ന് മുഖ്യമന്ത്രി പിണറായി വിജയൻ. ഒരുകാര്യവും സമരത്തിലൂടെ നേടാനുണ്ടായിരുന്നില്ലെന്നും അേദ്ദഹം വാർത്തസമ്മേളനത്തിൽ പറഞ്ഞു. എന്താവശ്യത്തിനാണ് അവർ സമരത്തിലേക്ക് പോയത്? എന്ത് നേടാനുണ്ടായിരുന്നു? സർക്കാർ ചെയ്യാൻ ബാക്കിയുണ്ടായിരുന്നത് എന്താണ്? അവരുടെ കാര്യത്തിൽ എല്ലാകാര്യങ്ങളും ചെയ്ത സർക്കാറാണിത്. മകൻ നഷ്ടപ്പെട്ട അമ്മയുടെ മാനസികാവസ്ഥയെ ചിലർ രാഷ്ട്രീയമായി ഉപയോഗിക്കുകയായിരുന്നു. അത് പ്രോത്സാഹിപ്പിക്കാനാകില്ല. മുഖ്യമന്ത്രി ഇടപെട്ടതുകൊണ്ട് മാത്രം തീരുന്ന ഒരു സമരമായിരുന്നില്ല അത്. അത്ര പെെട്ടന്ന് അവസാനിപ്പിക്കാവുന്ന വികാരത്തോടെയുള്ളവർ മാത്രമല്ല സമരത്തിന് പിന്നിൽ കളിച്ചിട്ടുള്ളത്. ആ കളി കാണാതിരിക്കരുത്. നിർഭാഗ്യകരമായ രീതിയിലാണ് സംഭവങ്ങൾ വളർന്നുവന്നത്. അതിന് സർക്കാർ ഉത്തരവാദിയല്ല. അവരുടെ കാര്യത്തിൽ ചെയ്യാവുന്നതെല്ലാം സർക്കാർ ചെയ്തിട്ടുണ്ട്.\nജിഷ്ണു കേസിലെ പിടികിട്ടാത്ത പ്രതികളുടെ സ്വത്ത് കണ്ടുകെട്ടാനുള്ള ഹരജിയടക്കം കോടതിയിൽ കൊടുത്തു. ഒരു സർക്കാറിനും ഇതിൽപരം ചെയ്യാനാവില്ല. പ്രതികൾക്ക് ഹൈകോടതി ജാമ്യം കൊടുത്തപ്പോൾ അതിനെതിരെ സുപ്രീംകോടതിയിൽ പോയി. എല്ലാകാര്യവുംചെയ്ത സർക്കാറാണ് ഇതെന്ന് ഒരുശങ്കയുമില്ലാതെ സധൈര്യം പറയാൻകഴിയും. സമരം തീർന്നതിൽ സി.പി.െഎ സംസ്ഥാന സെക്രട്ടറി കാനം രാജേന്ദ്രന് ഒരുപങ്കുമില്ല. അദ്ദേഹം മഹിജയെ സന്ദർശിച്ചിട്ടുണ്ടെങ്കിലും തന്നെ വിളിച്ചിട്ടില്ല. പ്രശ്നത്തിൽ സി.പി.എം കേന്ദ്രനേതൃത്വവും ഇടപെട്ടിട്ടില്ല. ഇതുമായി ബന്ധപ്പെട്ട് സീതാറാം യെച്ചൂരിയെ കാണാൻ ഒരു വക്കീൽ ചെന്നതും ഇതെതുടർന്ന് താനുമായി യെച്ചൂരി സംസാരിക്കുകയുമാണ് ചെയ്തത്. സ്റ്റേറ്റ് അറ്റോണി കെ.വി. സോഹനും സ്പെഷൽ േപ്രാസിക്യൂട്ടർ ഉദയഭാനുവും നടത്തിയ ഇടപെടലുകളാണ് സമരം അവസാനിപ്പിക്കാൻ കാരണമായത്.\nവ്യക്തിവിരോധത്തിെൻറ പേരിലല്ല, പൊലീസ് ആസ്ഥാനത്ത് ബഹളം വെക്കാൻ പോയതിെൻറ അടിസ്ഥാനത്തിലാണ് കെ.എം. ഷാജഹാനെതിരെ നടപടിവന്നത്. വ്യക്തിവിരോധമുണ്ടെങ്കിൽ സർക്കാർ വന്നിട്ട് ഇത്രയുംകാലമായിട്ടും നടപടികൾ എടുത്തില്ലല്ലോ. ഷാജഹാെൻറ രക്ഷാധികാരിയായി എന്ന് മുതലാണ് ഉമ്മൻ ചാണ്ടി വന്നതെന്ന് തനിക്കറിയില്ല. ഷാജഹാെൻറ റോൾ പൊലീസ് അന്വേഷിക്കെട്ട. പിണറായി വിജയൻ മുഖ്യമന്ത്രിയായിരിക്കുേമ്പാൾ ജീവിക്കാൻ പേടി തോന്നുെന്നന്ന് എന്ത് കൊണ്ട് പറയേണ്ടിവന്നുവെന്ന് ഷാജഹാെൻറ അമ്മ തന്നെ ആലോചിച്ചാൽ മതി.\nഗൂഢാലോചനയിൽ മഹിജയുടെ ബന്ധു ശ്രീജിത്തിെൻറ പങ്ക് എന്താണെന്നും ആരുമായി ബന്ധപ്പെട്ടുവെന്നും തനിക്കറിയില്ല. എസ്.യു.സി.െഎയുടെ പങ്കുണ്ടെന്ന് അദ്ദേഹം തന്നെ പറഞ്ഞിട്ടുണ്ട്. എസ്.യു.സി.െഎക്കാരുടെ േഫാൺ ശ്രീജിത്തിെൻറ കൈയിലായി പോയതുകൊണ്ടാണ് അത് സമ്മതിക്കേണ്ടിവന്നത്. പാർട്ടിക്കാർ എന്ന് പറയുന്ന മഹിജയുടെ കുടുംബത്തെ എസ്.യു.സി.െഎക്ക് എങ്ങനെ റാഞ്ചാൻ പറ്റി. അവരുടെ ചില ഉദ്ദേശ്യങ്ങൾക്കനുസരിച്ച് മഹിജയെയും കുടുംബത്തെയും കൊണ്ടുപോകാൻ ശ്രമിച്ചുകാണും.പ്രശ്നങ്ങൾ പൊലീസ് ഇടപ്പെട്ട് വഷളാക്കുന്നതല്ല. ഇവിടെ ഇതിനായിട്ട് നടക്കുന്ന ചിലരുണ്ട്. പ്രത്യേകമായ രീതിയിൽ കാര്യങ്ങൾ അവതരിപ്പിക്കാൻ താൽപര്യമുള്ള ചിലശക്തികൾ ഉണ്ട്. ഇതൊന്നും ആരും മനസ്സിലാക്കാതിരിക്കുകയാെണന്ന് കരുതേണ്ടെന്നും മുഖ്യമന്ത്രി പറഞ്ഞു.\nNews Summary - they has no gain through strike - CM


BJP Office bearers list, The RSS in Kerala is dissatisfied with the omission of Kummanam | കുമ്മനത്തിന്റെ കാര്യത്തിലെ ഉറപ്പ് ബിജെപി പാലിച്ചില്ല, ആര്‍എസ്എസില് അമര്‍ഷം പുകയുന്നു, പ്രതിഷേധം - Malayalam Oneindia\n10 min ago സ്റ്റാലിനെതിരെ വ്യാജ പോസ്റ്റ്; തമിഴ്നാട് യുവമോര്‍ച്ച സംസ്ഥാന പ്രസിഡന്റിനെതിരെ കേസ്\n33 min ago 'കൊവിഡ് നിയന്ത്രണങ്ങൾ ക്രിസ്തീയ വിഭാഗങ്ങളുടെ ആരാധനാവകാശങ്ങളെ ഹനിക്കുന്നത്'; - കെസിബിസി\n1 hr ago ഡോ.വി.അനന്ത നാഗേശ്വരന് പുതിയ നിയമനം; ഇനി മുതൽ കേന്ദ്രത്തിന്റെ മുഖ്യ സാമ്പത്തിക ഉപദേഷ്ടാവ്\nUpdated: Tue, Sep 29, 2020, 12:12 [IST]\nകൊല്ലം: ബിജെപിയുടെ ദേശീയ പുനസംഘടന പട്ടികയില് മുതിര്‍ന്ന നേതാവ് കുമ്മനം രാജശേഖരനെ തഴഞ്ഞതില് ആര്‍എസ്എസില് അമര്‍ഷം പുകയുന്നു. കുമ്മനത്തിന്റെ കാര്യത്തില് ആര്‍എസ്എസിന് നല്‍കിയ വാഗ്ദാനം പാലിക്കുന്നതില് വീഴ്ച വരുത്തിയെന്നാണ് നേതൃത്വം ആരോപിക്കുന്നത്. കെ സുരേന്ദ്രനെ സംസ്ഥാന അധ്യക്ഷനാക്കുന്നതിന് മുമ്പ് കുമ്മനം രാജശേഖരന് അര്‍ഹമായ പരിഗണന നല്‍കുമെന്ന് ബിജെപി ദേശീയ നേതൃത്വം ആര്‍എസ്എസ് സംസ്ഥാന ഘടകത്തിന് ഉറപ്പ് നല്‍കിയിരുന്നു. ഈ ഉറപ്പ് പാലിക്കാത്തതിന്റെ അമര്‍ഷം കേന്ദ്ര നേതൃത്വത്തെ അറിയിക്കുമെന്നാണ് സൂചന.\nചൊവ്വാഴ്ച കൊച്ചിയില് ചേരുന്ന ബിജെപി കോര് കമ്മറ്റി യോഗത്തില് ഇക്കാര്യം ഉന്നയിക്കാന് സാധ്യതയുണ്ട്. യോഗത്തില് പങ്കെടുക്കാനായി ദേശീയ സംഘടന ജനറല് സെക്രട്ടറി ബിഎല് സന്തോഷ് എത്തുന്നുണ്ട്. കൃഷ്ണദാസ് പക്ഷം ഇക്കാര്യം യോഗത്തില് ഉന്നയിക്കാനും സാധ്യതയുണ്ട്.\nലോക്‌സഭ തിരഞ്ഞെടുപ്പില് ശശി തരൂരിനെതിരെ മത്സരിക്കുന്നതിന് വേണ്ടിയാണ് കുമ്മനം രാജശേഖരന് മിസോറം ഗവര്‍ണര് സ്ഥാനം രാജിവച്ച് കേരളത്തിലെത്തിയത്. ഇത് ആര്‍എസ്എസ് സ്മര്‍ദ്ദത്തെ തുടര്‍ന്നായിരുന്നു. ഈ നീക്കത്തോട് ബിജെപി ദേശീയ നേതൃത്വത്തിന് അത്ര താല്‍പര്യമുണ്ടായിരുന്നില്ല. അതുകൊണ്ടാകാം കുമ്മനത്തെ ദേശീയ ഭാരവാഹി പട്ടികയില് നിന്ന് തഴഞ്ഞത്. ആര്‍എസ്എസിന്റെ അമര്‍ഷത്തിന് പരിഹാരമായി കുമ്മനത്തെ ദേശീയ എക്‌സിക്യുട്ടീവില് ഉള്‍പ്പെടുത്താന് സാധ്യതയുണ്ട്.\nരണ്ട് ദിവസം മുമ്പ് ദേശീയ നേതൃത്വം പ്രഖ്യാപിച്ച ഭാരവാഹി പട്ടികയില് കേരളത്തില് നിന്ന് എപി അബ്ദുള്ളക്കുട്ടിയും ടോം വടക്കന്റെ പേരും മാത്രമാണ് ഉണ്ടായിരുന്നത്. പാര്‍ട്ടിയില് 15 മാസം മാത്രമായ അബ്ദുള്ളക്കുട്ടിക്ക് ദേശീയ ഉപാധ്യക്ഷ സ്ഥാനം നല്‍കിയത് സംസ്ഥാന നേതൃത്വത്തില് അമര്‍ഷമുണ്ടായിരുന്നു. ഒട്ടുമിക്ക നേതാക്കള്‍ക്കും ഈ പട്ടികയോട് വിയോജിപ്പായിരുന്നു. എന്നാല് ഇത് ആരും പ്രകടിപ്പിച്ചിരുന്നില്ല. അതേസമയം, ആശംസയറിയിച്ച് സംസ്ഥാന നേതാക്കള് പങ്കുവച്ച ഫേസ്ബുക്ക് പോസ്റ്റിന് താഴെ അണികളും വിയോജിപ്പ് രേഖപ്പെടുത്തിയിട്ടുണ്ട്.\nസഖാവോ സന്യാസിയോ ആരാണ് നമ്പർ 1? കൊവിഡ് നിയന്ത്രണത്തിൽ യുപി കേരളത്തെക്കാൾ മെച്ചമെന്ന് കുമ്മനം\n'തിരഞ്ഞെടുപ്പില് കള്ളപ്പണം ഒഴുകിയെത്താന് എല്ലാ വിധ സൗകര്യങ്ങളും ചെയ്യുന്നതാണ് ഈ നിയമ നിര്‍മ്മാണം'\nകുടുംബാംഗങ്ങളെയടക്കം ചോദ്യം ചെയ്യാൻ വിളിപ്പിക്കുന്നു; ഇത് പ്രതികാര രാഷ്ട്രീയമെന്ന് ബിജെപി\n'ബിജെപി നേതാക്കളെ കള്ളക്കേസിൽ കുടുക്കാനുള്ള സിപിഎമ്മിന്റെ ഹീന ശ്രമങ്ങൾ വിലപ്പോവില്ല': കുമ്മനം രാജശേഖരൻ\nkummanam rajasekharan kerala bjp കുമ്മനം രാജശേഖരന് ബിജെപി കേരളം ആർഎസ്എസ് politics\nBJP Office bearers list, The RSS in Kerala is dissatisfied with the omission of Kummanam\nഉത്തരാഖണ്ഡ് തിരഞ്ഞെടുപ്പ്; പാർട്ടി വിട്ടെത്തിയ മുൻ കോൺഗ്രസ് അധ്യക്ഷന് സീറ്റ് നൽകി ബിജെപി\n'എന്റെ ബ്രായുടെ അളവെടുക്കുന്നത് ദൈവം' പുലിവാല് പിടിച്ച് നടിയുടെ പ്രസ്താവന, അഴിക്കുള്ളിലാവും


Ford India And Mahindra Looking To Enter Into Joint Venture | വിപണിയില് നേട്ടമുണ്ടാക്കാന് ഫോര്‍ഡും മഹീന്ദ്ര ആന്‍ഡ് മഹീന്ദ്രയും സഖ്യം; ഒരുമിക്കുന്നതിനായി ഉടന് ചര്‍ച്ചയുണ്ടാകും - Financialviews.in\nവിപണിയില് നേട്ടമുണ്ടാക്കാന് ഫോര്‍ഡും മഹീന്ദ്ര ആന്‍ഡ് മഹീന്ദ്രയും സഖ്യം; ഒരുമിക്കുന്നതിനായി ഉടന് ചര്‍ച്ചയുണ്ടാകും\nന്യൂഡല്‍ഹി: അമരിക്കയിലെ മുന്‍നിര വാഹന നിര്‍മ്മാതാക്കളായ ഫോര്‍ഡും, മഹീന്ദ്ര ആന്‍ഡ് മഹീന്ദ്രയും ഒരുമിക്കുന്നതായി റിപ്പോര്‍ട്ട്. ഇക്കാര്യം വ്യക്തമാക്കി കൊണ്ട് അന്താരാഷ്ട്ര വാര്‍ത്താ ഏജന്‍സികളും, ദേശീയ മാധ്യമങ്ങളും റിപ്പോര്‍ട്ട് ചെയ്തിട്ടുണ്ട്. ഇരുവിഭാഗം കമ്പനി അധികൃതരും അടുത്തയാഴ്ച്ച തന്നെ ഇതുമായി ബന്ധപ്പെട്ട് ചര്‍ച്ചകള് നടത്തിയേക്കുമെന്നാണ് വിവരം. ഇരുവിഭാഗവും ഒരുമിക്കുനന്നതോടെ വാഹന വിപണിയില് നേട്ടം കൊയ്യാനാകുമെന്നാണ് വിദഗ്ധര് ഒന്നടങ്കം വിലയിരുത്തിയിട്ടുള്ളത്. രണ്ട് എസ്‌യുവകളുടെ നിര്‍മ്മാണത്തിന് ഫോര്‍ഡും, മഹീന്ദ്ര ആന്‍ഡ് മഹീന്ദ്രയും സഹകരിക്കുന്നതിന് നേരത്തെ കരാറിലൊപ്പിട്ടതാണ്.\nമാത്രമല്ല എന്‍ജിന് നിര്‍മാണത്തിലും ഒന്നിക്കുന്നതായി കഴിഞ്ഞവര്‍ഷം റിപ്പോര്‍ട്ടുകളുണ്ടായിരുന്നു. നിലവില് മഹീന്ദ്ര ഡീലര്‍ഷിപ്പുകളിലൂടെയാണ് ഫോര്‍ഡിന് ഇടമില്ലാത്ത നഗരങ്ങളില് ഇക്കോസ്‌പോര്‍ട്ട് കോംപാക്റ്റ് എസ്യുവും ഇപ്പോഴും ഇതുവഴിയാണ് വിറ്റഴിക്കുന്നത്.\nഅതേസമയം ഫോര്‍ഡ് മഹീന്ദ്ര സംയുക്ത സംരഭം ഫിഗോ ആസ്പയര് കോംപാക്റ്റ് സെഡാന്റെ ഇലക്ട്രിക്ക് പതിപ്പ് ഉടന് വിപണിയിലേക്കെത്തുമെന്നാണ് വിവരം. ഈ സഹകരണം വൈദ്യുതീകരണത്തിനായി ഫോര്‍ഡിന്റെ കെഎ പ്ലാാറ്റ്‌ഫോം ഉപയോഗിക്കാന് മഹീന്ദ്രക്ക് സാധ്യമാകുമെന്നാണ് വിവരം. ഇരുവിഭാഗം കമ്പനികളും യോജിച്ച് പ്രവര്‍ത്തിക്കുമെന്ന് നേരത്തെ മഹീന്ദ്ര വ്യക്തമാക്കിയതാണ്. ഇലക്ടിക് വാഹനങ്ങളുടെ നിര്‍മ്മാണത്തിനും, വാഹന നിര്‍മ്മാണ രംഗത്ത് പുതിയ മോഡലുകള് പുറത്തിറക്കുന്നതിനും ഇരുവിഭാഗം കമ്പനി അധികൃതരും യോജിച്ച് പ്രവര്‍ത്തിക്കും. എഞ്ചിന് നിര്‍മ്മാണത്തിലൂന്നിയ സഹകരണമാകും ഇരുവിഭാഗം കമ്പനികളുമുണ്ടാക്കുകയെന്ന റിപ്പോര്‍ട്ടുകളുണ്ട്.\nRead more topics: # Ford India And Mahindra, # ഫോര്‍ഡ് ഇന്ത്യ ആന്‍ഡ് മഹീന്ദ്ര, # Joint Venture, # സംയുക്ത സംരംഭം,


Kalidas Jayaram talking about Ajith and Vijay - Malayalam Filmibeat\n| Published: Thursday, June 6, 2019, 15:11 [IST]\nസത്യന് അന്തിക്കാട് ചിത്രമായ കൊച്ചുകൊച്ചു സന്തോഷങ്ങളിലൂടെയാണ് കണ്ണനെന്ന കാളിദാസ് സിനിമയില് തുടക്കം കുറിച്ചത്. ജയറാമിന്റെ മകനായിത്തന്നെയായിരുന്നു അരങ്ങേറ്റം. മികച്ച സ്വീകാര്യതയായിരുന്നു ഈ സിനിമയ്ക്ക് ലഭിച്ചത്. കുടുംബ പ്രേക്ഷകരുടെ പ്രിയപ്പെട്ട സംവിധായകന്റെ സിനിമ വന്‍വിജയമായിരുന്നു. സിനിമയിലെ ഗാനങ്ങളും കണ്ണന്റെ കുസൃതികളുമൊക്കെ ഏറെ ശ്രദ്ധിക്കപ്പെട്ടിരുന്നു. ലോകമറിയുന്ന നടനായി മാറണെന്നും പുരസ്‌കാരങ്ങള് സ്വന്തമാക്കണമെന്ന ആഗ്രഹവുമൊക്കെയുണ്ടെന്ന് അന്ന് കാളിദാസ് പറഞ്ഞിരുന്നു. സിബി മലയില് ചിത്രമായ എന്റെ വീട് അപ്പൂന്റേം എന്ന സിനിമയിലായിരുന്നു പിന്നീട് താരപുത്രനെ കണ്ടത്. ഈ ചിത്രത്തിലൂടെ മികച്ച ബാലതാരത്തിനുള്ള സംസ്ഥാന പുരസ്‌കാരവും താരപുത്രനെ തേടിയെത്തിയിരുന്നു.\nഭാവിയില് കണ്ണന് സിനിമയിലേക്ക് തന്നെ തിരിച്ചെത്തുമെന്ന് അന്നേ ആരാധകര് ഉറപ്പിച്ചിരുന്നു. എബ്രിഡ് ഷൈന് സംവിധാനം ചെയ്ത പൂമരത്തിലൂടെയായിരുന്നു അത് സംഭവിച്ചത്. ഇടയ്ക്കിടയ്ക്ക് റിലീസ് മാറ്റിയിരുന്നുവെങ്കിലും മികച്ച പ്രതികരണമായിരുന്നു സിനിമ നേടിയത്. റിലീസിന് മുന്‍പ് തന്നെ ഗാനങ്ങള് തരംഗമായി മാറിയിരുന്നു. കലാലയ പശ്ചാത്തലത്തിലൊരുക്കിയ സിനിമയായിരുന്നു ഇത്. കണ്ണനെക്കൊണ്ട് ഈ കഥാപാത്രത്തെ അവതരിപ്പിക്കാനാവുമോയെന്ന തരത്തിലുള്ള ആശങ്ക തുടക്കത്തിലുണ്ടായിരുന്നുവെന്നും സിനിമ കണ്ടപ്പോഴാണ് അത് മാറിയതെന്നും പാര്‍വതി പറഞ്ഞിരുന്നു.\nമലയാളത്തില് മാത്രമല്ല തമിഴകത്തും തന്റെ വരവറിയിച്ചിരുന്നു കാളിദാസ് ജയറാം. സൂര്യയേയും വിജയ് യേയും കമല്‍ഹാസനേയുമൊക്കെ അനുകരിച്ച് ഞെട്ടിച്ചിരുന്നു അദ്ദേഹം. അവാര്‍ഡ് വേദിയില് വെച്ചായിരുന്നു താരപുത്രന്റെ പരീക്ഷണം. അടുത്തിടെ ഒരു തമിഴ് മാധ്യമത്തിന് നല്‍കിയ അഭിമുഖത്തിനിടയിലാണ് ബുദ്ധിപരമായ ഉത്തരം നല്‍കിയ താരപുത്രന് മാതൃകയായത്. വിജയ് യും അജിത്തും ലിഫ്റ്റില് കുടുങ്ങിയാല് ഇവരിലൊരാളെ രക്ഷിക്കാന് അവസരം ലഭിക്കുകയും ചെയ്താല് ആരെ രക്ഷിക്കുമെന്നായിരുന്നു ചോദ്യം. ഇരുവരേയും ഒരുപാട് ഇഷ്ടമാണെന്നും അവരുടെ സ്വഭാവത്തിലെ സവിശേഷതകളെക്കുറിച്ചുമൊക്കെ പറഞ്ഞ് വിഷയം മാറ്റുകയായിരുന്നു കാളിദാസ്.\nRead more about: kalidas jayaram vijay ajith കാളിദാസ് ജയറാം വിജയ് അജിത്ത്\nKalidas Jayaram talking about Ajith and Vijay\nStory first published: Thursday, June 6, 2019, 15:11 [IST]


100 Days of Pinarayi 2.0| കോവിഡ് പ്രതിസന്ധിയിൽ വലഞ്ഞ് തുടർഭരണത്തിന്റെ നൂറുദിനം; പിണറായി സർക്കാരിനെ വിടാതെ വിവാദങ്ങളുംർ Covid crisis for Pinarayi Vijayan on 100 days of his government coupled with other controversies – News18 Malayalam\n100 Days of Pinarayi 2.0| കോവിഡ് പ്രതിസന്ധിയിൽ വലഞ്ഞ് തുടർഭരണത്തിന്റെ നൂറുദിനം; പിണറായി സർക്കാരിനെ വിടാതെ വിവാദങ്ങളും\nപരിമിതികൾക്കിടിയിലും സൗജന്യ കിറ്റും പെൻഷനും മുടക്കാതെയും പ്രത്യേക സാമ്പത്തിക പാക്കേജ് പ്രഖ്യാപിച്ചുമാണ് ജനങ്ങളെ ഒപ്പം നിർത്താൻ സർക്കാർ ശ്രമിച്ചത്.\nLast Updated : August 27, 2021, 09:24 IST\nതിരുവനന്തപുരം: പ്രകീർത്തിക്കപ്പെട്ട കേരളത്തിന്റെ കോവിഡ് പ്രതിരോധ മാതൃക ചോദ്യം ചെയ്യപ്പെട്ടു എന്നതു തന്നെയാണ് രണ്ടാം പിണറായി സർക്കാർ ആദ്യ 100 ദിനത്തിൽ നേരിട്ട ഏറ്റവും വലിയ പ്രതിസന്ധി. മുട്ടിൽ മരം മുറിയും കരുവന്നൂർ സഹകരണ ബാങ്ക് ക്രമക്കേടും നിയമസഭാ കൈയാങ്കളി കേസും വരും നാളുകളിലും സർക്കാരിന് തലവേദനയുണ്ടാക്കാൻ പോന്നതാണ്. പരിമിതികൾക്കിടിയിലും സൗജന്യ കിറ്റും പെൻഷനും മുടക്കാതെയും പ്രത്യേക സാമ്പത്തിക പാക്കേജ് പ്രഖ്യാപിച്ചുമാണ് ജനങ്ങളെ ഒപ്പം നിർത്താൻ സർക്കാർ ശ്രമിച്ചത്.\nപ്രതിസന്ധികളെ അവസരമാക്കി മാറ്റിയാണ് ആദ്യ പിണറായി സർക്കാർ ജനങ്ങളുടെ വിശ്വാസം നേടിയത്. അതിന് ഏറ്റവും സഹായിച്ചത് ആദ്യ തരംഗത്തിൽ കോവിഡിനെ നേരിട്ട രീതിയായിരുന്നു. ആഗോളതലത്തിൽ പോലും പ്രശംസിക്കപ്പെട്ട ആ മാതൃക രണ്ടാം തരംഗത്തിൽ ചോദ്യം ചെയ്യപ്പെട്ടു. മറ്റു സംസ്ഥാനങ്ങളിൽ പലയിടത്തും ജനജീവിതം സാധാരണ നിലയിലേക്കു നീങ്ങിക്കഴിഞ്ഞു. അപ്പോഴും രാജ്യത്തെ ഏറ്റവും ഉയർന്ന കോവിഡ് രോഗ നിരക്കുമായി കേരളം ഭീതിയുടെ നിഴലിലാണ്. കോവിഡ് മരണം കണക്കാക്കുന്നതിലെ അശാസ്ത്രീയത ആരോഗ്യ വകുപ്പിനെ സംശയ നിഴലിലാക്കി. തുടർച്ചയായ അടച്ചിടലിൽ ജീവിതം വഴി മുട്ടിയ കച്ചവടക്കാർ തെരുവിലിറങ്ങി. ജനം സർക്കാരിനെ പഴിച്ചു. പെറ്റി സർക്കാരെന്നു വിളിച്ച് പ്രതിപക്ഷം പരിഹസിച്ചു. ജീവനോപാധി നഷ്ടപ്പെട്ട പലരും ആത്മഹത്യയുടെ വഴി തെരഞ്ഞെടുത്തു.\nരാഷ്ട്രീയമായും തിരിച്ചടികളുടെ കാലമായിരുന്നു പിണറായി സർക്കാരിന്. റവന്യൂ, വനം വകുപ്പുകളെ പ്രതിസ്ഥാനത്തു നിർത്തിയ മുട്ടിൽ മരം മുറിയുമായി ബന്ധപ്പെട്ട ആരോപണങ്ങളിൽ വ്യക്തമായ മറുപടി പറയാൻ ഇനിയും സർക്കാരിന് കഴിഞ്ഞിട്ടില്ല. മാത്രമല്ല, ധർമടം ബന്ധം വെളിവായതോടെ മുഖ്യമന്ത്രിയെ കേന്ദ്രീകരിച്ചായി മരംകൊള്ളയിലെ ആരോപണങ്ങൾ. പീഡന പരാതി ഒതുക്കിത്തീർക്കാൻ മന്ത്രി എ കെ ശശീന്ദ്രന്റെ ഇടപെട്ടെന്ന ആരോപണത്തിൽ നിന്ന് കഷ്ടിച്ചാണ് സർക്കാർ തടിതപ്പിയത്. പരാതിക്കാരിയോട് മോശമായി പെരുമാറിയ വനിതാ കമ്മീഷൻ അധ്യക്ഷയെ രാജിവയ്പിച്ചാണ് ആ പ്രശ്നം ഒത്തുതീർത്തത്.\nഐഎൻഎല്ലിലെ തമ്മിലടിയിൽ മന്ത്രി പോലും കൈയറ്റം ചെയ്യപ്പെട്ടത് സർക്കാരിന് നാണക്കേടായി. നിയമസഭാ കൈയാങ്കളി കേസിന്റെ മുന്നോട്ടു പോക്ക് സർക്കാരിനെ തെല്ലൊന്നുമല്ല, ആശങ്കപ്പെടുത്തുന്നത്. തുടർച്ചയായ സ്ത്രീപീഡന മരണങ്ങൾ സംസ്ഥാനത്തിന്റെ യശസ്സിടിച്ചു. ചരിത്രത്തിലാദ്യമായി ഗവർണറുടെ ഉപവാസത്തിനും കേരളം സാക്ഷിയായി.\nAlso Read- Chef Noushad Passes Away| സിനിമാ നിർമാതാവും പാചകവിദഗ്ധനുമായ നൗഷാദ് അന്തരിച്ചു\nജൂൺ 11 മുതൽ സെപ്തംബർ 19 വരെയാണ് സർക്കാരിന്റെ 100 ദിന കർമപരിപാടി. അതു കൊണ്ടു തന്നെ സർക്കാരിൻ്റെ നൂറാം ദിനാഘോഷവും അടുത്ത മാസമാകും. 100 ദിന കർമപരിപാടിയിലെ പദ്ധതികളുടെ പൂർത്തീകരികണത്തിനാണ് സർക്കാർ പ്രഥമ പരിഗണന നൽകുന്നത്. കെ-റെയിലും നോളജ് എക്കോണമി മിഷനും പോലുള്ള ഫ്ളാഗ് ഷിപ് പദ്ധതികൾ സിപിഎമ്മിനെ പോലും ബോധ്യപ്പെടുത്താൻ സർക്കാരിന് കഴിഞ്ഞിട്ടില്ല. ഇവയുൾപ്പെടെയുള്ള അഭിമാന പദ്ധതികളുടെ തുടക്കവും പൂർ‌ത്തീകരണവും വലിയ കടമ്പയായി സർക്കാരിനു മുന്നിലുണ്ട്.\nഓണക്കിറ്റും ഓണസമ്മാനമെന്ന നിലയിൽ നൽകിയ 5650 കോടിയുടെ പാക്കേജും സർക്കാരിന് കൈയടി നേടിക്കൊടുത്തു. കോവിഡ് രോഗം നിയന്ത്രിക്കാനായില്ലെങ്കിലും ശ്വാസം കിട്ടാതെ രോഗികൾ പിടഞ്ഞു മരിച്ച ഇതര സംസ്ഥാനങ്ങളിലെ ദയനീയത കേരളത്തിലുണ്ടായില്ല. ഇത് ആരോഗ്യരംഗത്തെ ആസൂത്രണ മികവിന് തെളിവായി മാറി. വികസന കാര്യങ്ങളിൽ രാഷ്ട്രീയം മറന്നു കേന്ദ്രവുമായി യോജിച്ചുള്ള മുന്നോട്ടു പോക്ക് വലിയ പ്രതീക്ഷയാണ് ജനങ്ങൾക്കു നൽകുന്നത്.\nകോവിഡിനെ പിടിച്ചു കെട്ടുകയെന്നതു തന്നെയാണ് വരും മാസങ്ങളിൽ സർക്കാരിനു മുന്നിലെ ഏറ്റവും വലിയ വെല്ലുവിളി. പിന്നെ വികസന സ്വപ്നങ്ങളുടെ പൂർത്തീകരണവും. താരതമ്യേന പുതുമുഖങ്ങൾ നിറഞ്ഞ മന്ത്രിസഭയാണ് ഇത്. കഴിഞ്ഞ തവണത്തേതിലും മൂർച്ചയുണ്ടെന്നു തോന്നിപ്പിക്കുന്ന പ്രതിപക്ഷവും സർക്കാരിൻ്റെ ഓരോ ചുവടും നിരീക്ഷിക്കുന്നുണ്ട്. പ്രതിബദ്ധങ്ങൾ നിരവിധിയാണ് പിണറായിക്കു മുന്നിലെന്നു ചുരുക്കം.\nFirst published: August 27, 2021, 09:24 IST\nChief Minister Pinarayi Vijayanchief minster Pinarayi Vijayanldf governmentPinarayi 2.0


ചൈന ആകാശത്തേക്ക് വെടി വച്ചെന്ന് ഇന്ത്യ; വെടി വച്ചത് ഇന്ത്യയാണെന്ന് ചൈന- അതിര്‍ത്തി വീണ്ടും പുകയുന്നു – Chandrika Daily\nBy Test User Tuesday September 8, 2020 12:18 pm\nചൈന ആകാശത്തേക്ക് വെടി വച്ചെന്ന് ഇന്ത്യ; വെടി വച്ചത് ഇന്ത്യയാണെന്ന് ചൈന- അതിര്‍ത്തി വീണ്ടും പുകയുന്നു\nപാന്‍ഗോങിലെ കുന്നുകളില് നിന്ന് ഇന്ത്യന് സൈനികരെ തിരിച്ചറക്കാനാണ് കുറച്ചു ദിവസമായി ചൈന ശ്രമിച്ചു കൊണ്ടിരിക്കുന്നത്. ഭൂമിശാസ്ത്രപരമായി തന്ത്രപ്രധാന മേഖലകളാണിത്.\nന്യൂഡല്‍ഹി: കിഴക്കന് ലഡാകിലെ ഇന്ത്യ-ചൈന അതിര്‍ത്തി വീണ്ടും സംഘര്‍ഷഭരിതമാകുന്നു. പാന്‍ഗോങ് തടാകത്തിലേക്ക് അതിക്രമിച്ചു കയറി ചൈനീസ് സൈന്യം ആകാശത്തേക്ക് വെടിയുതിര്‍ത്തെന്ന് ഇന്ത്യ ആരോപിച്ചു. ഇന്ത്യന് ഭാഗത്തു നിന്ന് യഥാര്‍ത്ഥ നിയന്ത്രണ രേഖ മറികടന്നുള്ള യാതൊരു നടപടിയും ഉണ്ടായിട്ടില്ലെന്ന് സൈന്യം വാര്‍ത്താകുറിപ്പില് വ്യക്തമാക്കി. അതിര്‍ത്തിയില് കാരണമില്ലാതെ ചൈന പ്രകോപനം സൃഷ്ടിക്കുകയാണ് എന്നും സൈനിക വൃത്തങ്ങള് ആരോപിച്ചു.\nപാന്‍ഗോങ് തടാകത്തിനു തെക്കു ഭാഗത്തെ റെചിന് ലായിലാണ് ഇരുസേനയും തമ്മില് വീണ്ടും മുഖാമുഖം വന്നത്. സംഘര്‍ഷത്തിന്റെ സാഹചര്യത്തില് ഏഴായിരം സൈനികരെ ഇവിടെ വിന്യസിച്ചിട്ടുണ്ട്. ടാങ്കുകളും പ്രദേശത്തെത്തിയിട്ടുണ്ട്.\nപാന്‍ഗോങിലെ കുന്നുകളില് നിന്ന് ഇന്ത്യന് സൈനികരെ തിരിച്ചറക്കാനാണ് കുറച്ചു ദിവസമായി ചൈന ശ്രമിച്ചു കൊണ്ടിരിക്കുന്നത്. ഭൂമിശാസ്ത്രപരമായി തന്ത്രപ്രധാന മേഖലകളാണിത്. ഇവിടെ സൈനികരെ വിന്യസിച്ച ഇന്ത്യയുടെ നീക്കമാണ് ചൈനയെ ചൊടിപ്പിച്ചത്. റെചിന് ലാ- റെസാന്‍ഗ്ല, മുഖ്പാരി-മഗര്‍ഹില് എന്നിവിടങ്ങളിലാണ് പുതുതായി ഇന്ത്യന് സേനയുടെ സാന്നിദ്ധ്യമുള്ളത്.\nവെടിവച്ചത് ഇന്ത്യയാണ് എന്ന് ചൈന കഴിഞ്ഞ ദിവസം ചൈന ആരോപിച്ചിരുന്നു. അപകടകരമായ നീക്കം ഇന്ത്യന് സേന അവസാനിപ്പിക്കണമെന്നും സംഭവത്തില് അന്വേഷണം വേണമെന്നും പടിഞ്ഞാറന് കമാന്‍ഡ് തിയേറ്റര് വക്താവ് ഴാങ് ഷുലി പറഞ്ഞരുന്നു.\nCategories: india, main stories, News Tags: india-china, india-china border


മഡഗാസ്കർ ദ്വീപിൽ നിന്നും ശാസ്ത്രജ്ഞർ പുതിയതായി കണ്ടെത്തിയ അഞ്ച് കുഞ്ഞൻ തവളകൾ\nമഡഗാസ്കർ മേഖലയിൽ നിന്ന് അഞ്ച് പുതിയ തരം കുഞ്ഞൻ തവള വർഗ്ഗങ്ങളെ കണ്ടെത്തി ബവേറിയയിലെ എൽഎംയു സർവകലാശാലയിലെ ഒരുകൂട്ടം ശാസ്ത്രജ്ഞർ. കുഞ്ഞൻ തവള വംശത്തിലെ ഏറ്റവും വലിപ്പമുള്ളവ ഏതാണ്ട് ഒരു തള്ളവിരലിന്റെ നഖത്തോളം കാണും. ഏറ്റവും ചെറിയ സ്പീഷിസിനോ അരിമണിയോളം മാത്രമേ വലിപ്പമുള്ളൂ. മഡഗാസ്കർ ദ്വീപിൽ മാത്രം ഏകദേശം 350 ഇനം തവളകളുണ്ട്. ശാസ്ത്ര ലോകം ഇതുവരെ തിരിച്ചറിഞ്ഞിട്ടുപോലുമില്ലാത്ത ധാരാളം തവളകളാണ് ഈ പ്രദേശത്തുള്ളതെന്ന് ഇവിടെ ഗവേഷണം നടത്തി വരുന്ന ശാസ്ത്രജ്ഞർ പറയുന്നു.\n‘ചെറിയ വായകളുള്ളവ’ (narrow mouthed ) എന്നറിയപ്പെടുന്ന തവളകളാണ് മഡഗാസ്കറിൽ അധികവും. പുതിയതായി കണ്ടെത്തിയ അഞ്ച് തവളകളും ഈ ഗണത്തിൽ പെട്ടവ തന്നെയാണ്. അന്റാർട്ടിക്കയിലും യൂറോപ്പിലെ ചില ഭാഗങ്ങളിലും ഈ ഗണത്തിൽ പെട്ട തവളകൾ കാണപ്പെടാറുണ്ട്. പീഡോഫ്‌റിൻ അമ്യുനിസ് എന്ന ലോകത്തിലെ ഏറ്റവും ചെറിയ തവളകളും ഈ ഗണത്തിലുള്ളവ തന്നെയാണ്. 7.7 മില്ലീമീറ്റർ മാത്രമാണ് ഇവയുടെ വലിപ്പം. മഡഗാസ്കറിൽ പുതിയതായി കണ്ടെത്തിയ5ഗ്രൂപ്പുകളെ 'മിനി' എന്നാണ് ശാസ്ത്രജ്ഞർ വിളിക്കുന്നത്.\n‘തവളകൾ കണ്ണിൽ പെടാത്തത്രയും ചെറുതായതുകൊണ്ട് തന്നെ വിവിധ ഗ്രൂപ്പുകൾ തമ്മിലുള്ള വിത്യാസം അത്രവേഗം തിരിച്ചറിയപ്പെടണം എന്നില്ല. അതിനാൽ തന്നെ അവയ്ക്കിടയിൽ വൈവിധ്യങ്ങൾ കുറവാണെന്നാണ് എല്ലാവരും ധരിക്കാറ്. അത് തെറ്റാണ്’. മഡഗാസ്കർ കേന്ദ്രീകരിച്ച് പഠനം നടത്തുന്ന മാർക്ക് ഡി സ്ക്രൂസ് പറയുന്നു. മിനി മം, മിനിയേച്ചർ, മിനി സ്‌കൂൾ മുതലായ പേരുകലാണ് പുതിയതായി കണ്ടെത്തിയ തവളകളെ ഇവർ വിളിക്കുന്നത്.\nfrogs frogspecies Madagascar tinyfrog


സംസ്ഥാനത്ത് എസ് എസ് എല് സി, പ്ലസ് ടു പ്രാക്റ്റിക്കല് പരീക്ഷകള് മാറ്റിവച്ചു. | Malayali Express\nHomeKeralaസംസ്ഥാനത്ത് എസ് എസ് എല് സി, പ്ലസ് ടു പ്രാക്റ്റിക്കല് പരീക്ഷകള് മാറ്റിവച്ചു.\nനേരത്തെ എഴുത്തുപരീക്ഷകള്‍ക്കു മുന്‍പ് പ്രാക്റ്റിക്കല് നടത്താനായിരുന്നു തീരുമാനിച്ചിരുന്നത്.\n10, 12 ക്ലാസുകളിലെ വാര്‍ഷിക പരീക്ഷയുമായി ബന്ധപ്പെട്ട കുട്ടികള്‍ക്ക് ആശങ്ക വേണ്ടതില്ല. 10, 11, 12 ക്ലാസുകളിലെ പാഠഭാഗങ്ങള് പരീക്ഷയ്ക്കു മുന്‍പ് തന്നെ പൂര്‍ത്തിയാക്കും. അതിനനുസരിച്ച് പുതിയ ക്ലാസ് ടൈംടേബിള് തയാറാക്കും. ഈ അധ്യയന വര്‍ഷം തുടക്കം മുതല് തന്നെ ഡിജിറ്റല്/ഓണ്‍ലൈന് ക്ലാസുകള് ആരംഭിച്ചിട്ടുണ്ട്. നവംബര് ഒന്നിന് ഓഫ്ലൈന് ക്ലാസുകളും തുടങ്ങി. പൊതുപരീക്ഷയുമായി ബന്ധപ്പെട്ട് കഴിഞ്ഞ കോവിഡ് കാലത്ത് നടത്തിയപോലുള്ള മുന്നൊരുക്ക പ്രവര്‍ത്തനങ്ങള് സ്‌കൂളുകളില് നടത്തണം.\nവിദ്യാര്‍ത്ഥികളുടെ മികവിനനുസരിച്ച് മൂല്യനിര്‍ണയം നടത്തുന്നതിനാണ് മാറ്റങ്ങള്. എന്‍ട്രന്‍സ് ഉള്‍പ്പടെയുള്ള പരീക്ഷകളില് എല്ലാ പാഠഭാഗങ്ങളില്‍നിന്നും ചോദ്യങ്ങള് വരുമ്ബോള് നമ്മുടെ കുട്ടികള് പിന്നാക്കം പോകാന് പാടില്ല.\nPrevious articleതമിഴ്‌നാട്ടില് കോവിഡ് കേസുകള് കുറഞ്ഞു\nNext articleദേശാടനപക്ഷികളുടെ ഇഷ്ട മേഖലയായ ത്രിപുരയില് നൂറിലധികം അപൂര്‍വ്വയിനം ദേശാടനപക്ഷികളുടെ ജഡം കണ്ടെത്തി


കുര്‍ബാന അലങ്കോലമാക്കിയത് വിമത വൈദികന്റെ ബന്ധുക്കളും വിമത നേതാവ് റിജുകാഞ്ഞൂക്കാരന്റെ ഉറ്റ സുഹൃത്തും ചേര്‍ന്ന്. പീഡനത്തിനു പിടിക്കപ്പെട്ട് കര്‍ദ്ദിനാള് സസ്പ്പെന്‍ഡ് ചെയ്ത പുരോഹിതനും, നിരീശ്വരവാദ സംഘടനയുടെ നേതാവും പ്രശ്നങ്ങള്‍ക്ക് ചുക്കാന് പിടിച്ചു. ആലുവാ പള്ളിയില് നടന്നത് വളരെ ആസൂത്രിതമായ കലാപശ്രമം! – Malayalam News Portal\nകുര്‍ബാന അലങ്കോലമാക്കിയത് വിമത വൈദികന്റെ ബന്ധുക്കളും വിമത നേതാവ് റിജുകാഞ്ഞൂക്കാരന്റെ ഉറ്റ സുഹൃത്തും ചേര്‍ന്ന്. പീഡനത്തിനു പിടിക്കപ്പെട്ട് കര്‍ദ്ദിനാള് സസ്പ്പെന്‍ഡ് ചെയ്ത പുരോഹിതനും, നിരീശ്വരവാദ സംഘടനയുടെ നേതാവും പ്രശ്നങ്ങള്‍ക്ക് ചുക്കാന് പിടിച്ചു. ആലുവാ പള്ളിയില് നടന്നത് വളരെ ആസൂത്രിതമായ കലാപശ്രമം!.\nആലുവ: ആലുവ, പ്രസന്നപുരം കത്തോലിക്ക പള്ളിയില് കുര്‍ബാന മദ്ധ്യേ നടന്നത് വളരെ ആസൂത്രിതമായ കലാപമാണന്നു തെളിവുകള്. കുര്‍ബാന മദ്ധ്യേ കയറി പ്രശ്നങ്ങള് സൃഷ്ടിച്ചതും മാര്‍പാപ്പയുടെ കല്‍പ്പന അടങ്ങുന്ന ഇടയലേഖനം വായിച്ച വൈദീകനെ മര്‍ദ്ദിക്കാന് ശ്രമിച്ചതും, ഇടയലേഖനം കത്തിച്ചതും പ്രമുഖ വിമതവൈദികന്റെ ബന്ധുക്കളും, എറണാകുളം വിശ്വാസിയായ വിമത നേതാവിന്റെ ഉറ്റ സുഹൃത്തും കൂടിയാണന്നു റിപ്പോര്‍ട്ടുകള്. അണിയറയില് പിന്തുണയുമായി നിന്നത് പീഡനകേസില് കര്‍ദ്ദിനാള് പുറത്താക്കിയ മുന് വിമതപുരോഹിതനും പ്രമുഖ നിരീശ്വരവാദ ഗ്രൂപ്പായ എസന്‍സിന്റെ സജീവ പ്രവര്‍ത്തകനും ചേര്‍ന്ന്!. ഇന്ന് നടന്ന സംഭവങ്ങളുടെ ആസൂത്രണം രണ്ട് ദിവസമായി അണിയറയില് വ്യക്തമായി ഒരുങ്ങുന്ന പദ്ധതിയെന്നും തെളിവുകള്. എറണാകുളം-അങ്കമാലി രൂപതയിലെ പ്രമുഖ വിമത വൈദികനേതാവിന്റെ അയല് ഇടവകയാണ് പ്രശ്നമുണ്ടായ പ്രസന്നപുരം പള്ളി. പ്രസ്തുത പുരോഹിതന് സഭയിലെ ഒരു ബിഷപ്പ് സ്ഥാനാര്‍ത്ഥിയായിരുന്നു എന്നാല് എറണാകുളം അതിരൂപതയിലെ വൈദീകരുടെ ഗ്രൂപ്പിസത്തിന്റെ ഭാഗമായി ബിഷപ്പ് സ്ഥാനം കൈവിട്ടു പോവുകയും തുടര്‍ന്ന് വിമതവിഭാഗത്തിന്റെ നേതാവായി മാറുകയും ചെയ്തു. ഭൂമിവിവാദത്തിലും തുടര്‍ന്നുള്ള പ്രശ്നങ്ങളിലും വളരെ സജീവമായി ഇദ്ദേഹം വിമത പക്ഷത്ത് ഉണ്ടായിരുന്നു. മറ്റൊരു വിമത വിഭാഗം നേതാവായ റിജു കാഞ്ഞൂക്കാരന്റെ ഉറ്റ സുഹൃത്താണ് അള്‍ത്താരയില് കയറി അക്രമം നടത്തിയതും പുരോഹിതനെ കയ്യേറ്റം ചെയ്യാന് ശ്രമിച്ചതും. ഈ വിമത നേതാവ് മുന്‍പ് കര്‍ദിനാളിനെ ബിഷപ്പ് ഹൌസില് വെച്ച് ഭീഷണിപ്പെടുത്തുന്ന വീഡിയോ സമൂഹമാധ്യമങ്ങളില് വൈറലായിരുന്നു. വിമതനേതാക്കള് നേരിട്ട് മുന്നോട്ട് വരാതെ തങ്ങളുടെ ബന്ധുക്കളുടെയും സുഹൃത്തുക്കളുടെയും സഹായത്തോടെ പുറകില് നിന്നു പ്രശ്നങ്ങള് സൃഷ്ടിച്ചുകൊണ്ട് ഇത് സ്വാഭാവികമായുണ്ടായ ഒരു പ്രശ്നമാണ് എന്ന് വരുത്തിതീര്‍ക്കുവാന് ശ്രമിക്കുകയായിരുന്നു. ഇപ്പോള് കോഴിക്കോട് വിവാഹിതനായി കഴിയുന്ന മുന്‍വൈദീകനും പ്രശ്നങ്ങള്‍ക്ക് ചുക്കാന് പിടിച്ചു എന്ന് റിപ്പോര്‍ട്ടുകളുണ്ട്. ഡല്‍ഹിയില് വെച്ച് ഇദ്ദേഹം പീഡനക്കേസില് പെട്ടതിനെ തുടര്‍ന്ന് വൈദീകവൃത്തിയില് നിന്നും ഇദ്ദേഹത്തെ കര്‍ദ്ദിനാള് ഒഴിവാക്കുകയായിരുന്നു. നിലവില് മാലിദ്വീപിലെ ഒരു ഹോട്ടല് ജീവനക്കാരനായി ജോലി ചെയ്യുന്ന, കേരളത്തിലെ പ്രമുഖ നിരീശ്വരവാദ സംഘടനയായ എസന്‍സിന്റെ സജീവ പ്രവര്‍ത്തകനുംകൂടിയായ പള്ളി ഇടവകക്കാരനും ഗൂഡാലോചനയില് പങ്കെടുത്തു എന്നാണ് ലഭിക്കുന്ന സൂചനകള്. രണ്ട് ദിവസമായി ഓണ്‍ലൈനില് സൂം മീറ്റിങ്ങില് തിരക്കേറിയ ചര്‍ച്ചകളാണ് പ്രശ്നനങ്ങള് സൃഷ്ടിക്കാനായി വിമത വിഭാഗം നടത്തിയത്. ഇടയലേഖനം വായിക്കുന്ന പള്ളികളില് പ്രശ്നങ്ങള് സൃഷ്ടിക്കാനും കല്‍പ്പന കത്തിച്ചു കളയുവാനും വിശ്വാസികളെയും പുരോഹിതന്മാരെയും ആഹ്വാനം ചെയ്തുകൊണ്ട് എറണാകുളം-അങ്കമാലി രൂപതാ പാസ്റ്ററല് കൌണ്‍സില് ജെനറല് സെക്രട്ടറി പി.പി.ജെറാദ്, ഷൈജു ആന്റണി, റിജു കാഞ്ഞൂക്കാരന്, ബോബി മലയില്, ജോജോ ഇലഞ്ഞിക്കല്, ജോമോന് തോട്ടാപിള്ളി, വിജിലന് ജോണ് എന്നീ വിമത നേതാക്കള് സംസാരിച്ചതായി വിവിധ പത്രമാധ്യമങ്ങളില് വാര്‍ത്തകള് വന്നിരുന്നു. പള്ളിയില് കുര്‍ബാന മദ്ധ്യേ അള്‍ത്താരയില് പ്രവേശിച്ച് പ്രശ്നങ്ങള് ഉണ്ടാക്കുവാനും അച്ചനെ കയ്യേറ്റം ചെയ്യുവാനും നേരത്തെ തന്നെ തീരുമാനിച്ചുറപ്പിച്ചിരുന്നു എന്നാണ് ലഭിക്കുന്ന സൂചനകള്. വിമത വൈദീകന്, പ്രമുഖ വിമത അല്‍മായ നേതാവ് എന്നിവരുടെ അയല് ഇടവകയായതിനാലാണ് പ്രസന്നപുരം പള്ളിതന്നെ ഈ വിഷയത്തിനായി തിരഞ്ഞെടുത്തത്. യുവജനങ്ങള് അധികം ഇല്ലാത്ത, പ്രായമായവര് കൂടുതല് പങ്കെടുക്കുന്ന കുര്‍ബാന സമയം നോക്കി, രാവിലെ തന്നെ പ്രശ്നമുണ്ടാക്കാനായി ഇടവകാംഗങ്ങള് അല്ലാത്തവര് ഉള്‍പ്പെടെ വിമതസംഘം പള്ളിപരിസരത്ത് തമ്പടിച്ചിരുന്നു. വളരെ വ്യക്തമായി സമയം ഉള്‍പ്പെടെ മാധ്യമങ്ങളെയും അറിയിച്ചു സജ്ജമാക്കിയിരുന്നു. എട്ടോളം പ്രമുഖ മാധ്യമങ്ങളാണ് സ്ഥലത്ത് നേരത്തെ തന്നെയെത്തി റിപ്പോര്‍ട്ടിങ്ങിനായി കാത്തിരുന്നത്. പ്രശ്നം ഏതാനം മിനുട്ടുകള്‍ക്കുള്ളില് വിവിധ ചാനലുകളില് പ്രക്ഷേപണം ചെയ്യുകയും ചെയ്തിരുന്നു!. വികാരി ഫാ.സെലസ്റ്റിന് ഇഞ്ചക്കലിന്റെ സമചിത്തതയും സമയോചിതവും ധീരവുമായ നിലപാടും കാരണമാണ് വിമത വിഭാഗത്തിനു പിന്‍വാങ്ങേണ്ടിവന്നത്. മതപരമായ വിവാദ വിഷയങ്ങള് കേരളത്തില് ആദ്യമല്ലങ്കിലും ഒരു മതവിഭാഗത്തിന്റെ ആരാധന തടസപ്പെടുത്തിയുള്ള കലാപ ശ്രമങ്ങള് കത്തോലിക്ക വിഭാഗത്തില് നിന്നും ഉണ്ടായത് ഞെട്ടിക്കുന്ന സംഭവമാണ്. സഭാധികാരികള് ഇത്തരം പ്രവണതകളെ നിയന്ത്രിച്ചില്ലങ്കില് അത് നാളെ ഒരുപക്ഷെ കത്തോലിക്ക സഭയ്ക്ക് വെളിയിലേക്ക് വ്യാപിക്കുകയും പൊതുസമൂഹത്തിനു ഭാരമായി മാറുകയും ചെയ്തേക്കാം.\nPost Views: 37,838\n← അദ്ധ്യാപകർ സമൂഹത്തെ വാർത്തെടുക്കുന്നവർ;ജോളി മടുക്കക്കുഴി\n200 കോടി രൂപയുടെ തട്ടിപ്പ്; നടി ലീന മരിയ പോൾ അറസ്റ്റിൽ →


കുതിരാൻ രണ്ടാം തുരങ്കം തുറന്നു; വാഹനങ്ങൾ കടത്തിവിട്ടു തുടങ്ങി - Keralabhooshanam Daily കുതിരാൻ രണ്ടാം തുരങ്കം തുറന്നു; വാഹനങ്ങൾ കടത്തിവിട്ടു തുടങ്ങി\nHome/NEWS/LATEST/കുതിരാൻ രണ്ടാം തുരങ്കം തുറന്നു; വാഹനങ്ങൾ കടത്തിവിട്ടു തുടങ്ങി\nകുതിരാൻ രണ്ടാം തുരങ്കം തുറന്നു. രണ്ടാം തുരങ്കത്തിലൂടെ കടത്തിവിടുന്നത് തൃശൂരിൽ നിന്നും പാലക്കാട്ടേക്കുള്ള വാഹനങ്ങളാണ്. ഒന്നാം തുരങ്കത്തിലെ രണ്ടു വരി ഗതാഗതം ഒഴിവാക്കി ഇനി ഒറ്റ വരിയാക്കും.\nരണ്ടാം തുരങ്കത്തിന്റെ ചെറിയ ഭാഗമാണ് തുറന്നു കൊടുത്തത്.പ്രധാന അപ്രോച്ച് റോഡിന്റെ പണി ഇനിയും പൂർത്തിയാക്കാനുണ്ട്. രണ്ടാം തുരങ്കം ഏപ്രിൽ അവസാനത്തോടെ ഗതാഗതത്തിന് തുറന്നുകൊടുക്കുമെന്നായിരുന്നു സംസ്ഥാന സർക്കാർ തീരുമാനിച്ചിരുന്നത്.\nഎന്നാൽ, തുരങ്കം സഞ്ചാരയോഗ്യമായ സാഹചര്യത്തിലാണ് തുറന്നു നൽകാമെന്ന നിർദേശം ദേശീയപാതാ അതോറിറ്റി നടത്തിയത്. തുരങ്കങ്ങൾ തുറന്നു കൊടുത്താലും ടോൾ പിരിവ് ഉടൻ തുടങ്ങാൻ സമ്മതിക്കില്ലെന്നാണ് സംസ്ഥാന സർക്കാരിന്റെ നിലപാട്.\n‘രണ്ടാം തുരങ്കം പണി നടക്കുന്ന സമയത്ത് തുടർച്ചയായി മന്ത്രിമാർ പങ്കെടുത്ത് യോഗം നടത്തി സ്ഥിതി വിലയിരുത്തിയിരുന്നു. എന്നാൽ ടണൽ തുറക്കുന്നത് സംബന്ധിച്ചുള്ള കാര്യങ്ങൾ നാഷണൽ ഹൈവേ അതോറിറ്റി മന്ത്രിമാരെ അറിയിച്ചില്ല’. ടോൾ പിരിവ് എന്ന വാർത്ത ദൗർഭാഗ്യകരമാണെന്നും മന്ത്രി റിയാസ് കുറ്റപ്പെടുത്തി.\nകുതിരാൻ ടണലിന്റെ ബാക്കിയുള്ള പണികളും തീർത്ത് പൂർണമായ പ്രവർത്തനം ഏപ്രിൽ അവസാനത്തോടെ തന്നെ ഉണ്ടാകുമെന്നും അദ്ദേഹം പറഞ്ഞു. പണികൾ പൂർത്തിയാക്കാനുള്ളതിനാൽ തുരങ്കത്തിന്റെ കുറച്ചു ഭാഗം തുറക്കുകയാണെന്നാണ് ഹൈവേ അതോറിറ്റി പറയുന്നത്. പൂർണമായി തുരങ്കം തുറന്ന് നൽകുന്നത് റോഡ് സുഗമമായി ഗതാഗതത്തിന് സജ്ജമായതിന് ശേഷം മാത്രമാകുമെന്നും മന്ത്രി കെ രാജനും പറഞ്ഞു.


ബാര് കോഴ: ബാറുടമകള് കൂടുതല് വെളിപ്പെടുത്തലുകള് പുറത്ത് വിട്ടേക്കും; നിലപാട് മാറ്റി സിപിഎംIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nബാര് കോഴ: ബാറുടമകള് കൂടുതല് വെളിപ്പെടുത്തലുകള് പുറത്ത് വിട്ടേക്കും; നിലപാട് മാറ്റി സിപിഎം\n: സ്വന്തം ലേഖകന് in Keralam, News, വാര്‍ത്തകള് on November 3, 2014\nകൊച്ചി: ബാര് തുറക്കാന് ധനമന്ത്രി കെഎം മാണിക്ക് 1 കോടി രൂപ കോഴ നല്‍കിയെന്ന ആരോപണത്തിന്റെ പശ്ചാത്തലത്തില് ബാരുടമകളുടെ അസോസിയേഷന് അടിയന്തര യോഗം വിളിച്ചു. വ്യാഴാഴ്ച കൊച്ചിയിലാണ് യോഗം. മാണിക്കെതിരെ കോഴ ആരോപണം ഉന്നയിച്ച ബിജു രമേഷാണ് യോഗം വിളിച്ചത്. ബാര് ഹോട്ടല് അസോസിയേഷന്റെ വര്‍ക്കിംഗ് പ്രസിഡന്റാണ് ബിജു രമേശ്. കെഎം മാണിയും യുഡിഎഫ് സര്‍ക്കാരിനെയും കൂടുതല് വെളിപ്പെടുത്തലുകള് ബാറുടമകള് പുറത്ത് വിട്ടേക്കുമെന്നാണ് സൂചന. നേരത്തെ ഉന്നയിച്ച ആരോപണത്തിന്റെ തെളിവുകളും പുറത്ത് വിടാന് സാധ്യതയുണ്ടെന്ന് റിപ്പോര്‍ട്ടുണ്ട്.\nഅതേസമയം ആദ്യ ദിവസം മാണിക്കെതിരെ മൃദുസമീപനം സ്വീകരിച്ച സിപിഎം ഇന്നലെ നിലപാട് മാറ്റി. കെഎം മാണി മന്ത്രിസ്ഥാനം രാജി വച്ച് വിജിലന്‍സ് അന്വേഷണം നേരിടണമെന്ന് സിപിഎം സംസ്ഥാന സെക്രട്ടറി പിണറായി വിജയന് ആവശ്യപ്പെട്ടു. അതേസമയം മാനിക്കെതിരായ നിലപാടിലും പ്രതിപക്ഷത്ത് എകാഭിപ്രായമില്ലാത്തത് സര്‍ക്കാരിന് കരുത്തുപകരും. സിപിഎം വിജിലന്‍സ് അന്വേഷണത്തെ സ്വാഗതം ചെയ്യുമ്പോള് പ്രതിപക്ഷ നേതാവ് വിഎസ് സിബിഐ അന്വേഷണമാണ് ആവശ്യപ്പെടുന്നത്. എന്നാല് സിപിഐ ജുഡീഷ്യല് അന്വേഷണം വേണമെന്ന നിലപാടിലാണ്.


പഴയ കാമുകിയുടെ പിറന്നാൾ കെങ്കേമമാക്കി സൽമാൻ ഖാൻ – MTown\nപഴയ കാമുകിയുടെ പിറന്നാൾ കെങ്കേമമാക്കി സൽമാൻ ഖാൻ\nഹിന്ദി സിനിമാലോകത്ത് ഒരു കാലത്ത് ചൂടുപിടിച്ച ചർച്ചയായിരുന്നു നടൻ സൽമാൻ ഖാനും നടി സംഗീത ബിജ്ലാനിയും തമ്മിലുള്ള പ്രണയകഥ.\n1986 ൽ തുടങ്ങിയ പ്രണയം 10 വർഷങ്ങൾ നീണ്ടു. പിന്നീട് ഇവർ വേർപിരിയുകയും ക്രിക്കറ്റ് താരം മുഹമ്മദ് അസറുദ്ദീനിനെ സംഗീത വിവാഹം കഴിക്കുകയും ചെയ്തു. 2010 ൽ അസറുദ്ദീനും സംഗീതയും തമ്മിൽ വിവാഹമോചിതരായി.\nകഴിഞ്ഞ ദിവസം സംഗീതയുടെ 54-ാം പിറന്നാൾ ആയിരുന്നു. ആഘോഷങ്ങൾ സംഘടിപ്പിച്ചതാകട്ടെ മുൻകാമുകൻ സൽമാൻ ഖാനും. അടുത്ത സുഹൃത്തുക്കൾ മാത്രമാണ് ചടങ്ങിൽ പങ്കെടുത്തത്.സൽമാന്റെ ഇപ്പോഴത്തെ കാമുകി ലൂലിയ വാന്റൂറും നടനും കൊറിയോഗ്രാഫറുമായ പ്രഭുദേവയും ക്ഷണിക്കപ്പെട്ട അതിഥികളിൽ ഉണ്ടായിരുന്നു.\nസൽമാൻ ഖാനും പ്രഭുദേവയും ഉർവ്വശി എന്ന ഗാനത്തിന് ചുവടുവയ്ക്കുന്ന വീഡിയോയും സാമൂഹിക മാധ്യമങ്ങളിൽ തരംഗമായിരുന്നു\nശരിക്കും എന്റെ മകൾ വിവാഹിതയാവുകയാണോ?എന്നെ അറിയിക്കണേ..\n‘മിഷൻ മംഗള്’ വനിതാ ശാസ്‍ത്രജ്ഞര്‍ക്കുള്ള ആദരവ്:അക്ഷയ് കുമാർ\nസുരക്ഷാ ഉദ്യോഗസ്ഥന്റെ മുഖത്തടിച്ച് സൽമാൻ ഖാൻ (വീഡിയോ )\nകുഞ്ഞ് വേണം, എന്നാൽ അമ്മ വേണ്ട; നിലപാട് അറിയിച്ച് സൽമാൻ ഖാൻ\nസിനിമയിലെ ചുംബനവും നഗ്നതയും ഞാൻ ഇഷ്ടപ്പെടുന്നില്ല; സിനിമ കാണുമ്പോൾ ചുംബനരംഗം വന്നാൽ എനിക്ക് ഇപ്പോഴും അരോചകമായി തോന്നും: സൽമാൻ ഖാൻ\nമറവത്തൂര് കനവ്’ എന്ന സിനിമയില് ദിവ്യ ഉണ്ണിയെ നായികയാക്കിയതില് മമ്മൂക്കയ്ക്ക് എന്നോട് ചെറിയ പിണക്കമുണ്ടായിരുന്നു. അതിന്റെ കാരണം മറ്റൊന്നുമല്ല അദ്ദേഹത്തിന്റെ മകള്‍ക്കൊപ്പം ദിവ്യ ഉണ്ണി കോളേജില് പഠിച്ചതാണ്. അത്രയും ചെറിയ ഒരു കുട്ടി എന്റെ നായികയായി വരുമ്ബോള് പ്രേക്ഷകര് അത് അംഗീകരിക്കില്ല എന്ന് മമ്മുക്ക പറഞ്ഞു. ദിവ്യ ഉണ്ണിക്ക് പകരം തമിഴ് താരം റോജയാണ് മമ്മുക്ക സജസ്റ്റ് ചെയ്തത്. പക്ഷെ ഞങ്ങള് ദിവ്യ ഉണ്ണിക്ക് അഡ്വാന്‍സ് കൊടുത്തു കഴിഞ്ഞിരുന്നു. അതുമല്ല ഈ സിനിമയില് ദിവ്യ ഉണ്ണിക്ക് മമ്മുക്കയുമായി അങ്ങനെയൊരു ലവ് സീന് ഒന്നും ഉണ്ടായിരുന്നില്ല. പറയാതെ മനസ്സില് സൂക്ഷിച്ചിരുന്ന ഒരു ഇഷ്ടം മാത്രമാണ് ആ സിനിമയില് ആനിക്ക് ചാണ്ടിയോട് ഉണ്ടായിരുന്നത്.\nഇവര് തമ്മില് ഇഴുകി ചേര്‍ന്നുള്ള പ്രണയരംഗങ്ങള് ഒന്നും ഇല്ലാതിരുന്നത് കൊണ്ട് മമ്മുക്കയും ദിവ്യ ഉണ്ണിയും തമ്മിലുള്ള പ്രായ വ്യത്യാസം ഒരു പ്രശ്നമാകില്ല എന്നത് എനിക്ക് ഉറപ്പുണ്ടായിരുന്നു. ഒരു ടിവി ചാനലിനു നല്‍കിയ അഭിമുഖത്തിലാണ് ദിവ്യ ഉണ്ണിയെ നായികാക്കിയതില് മമ്മൂട്ടി ഖേദം രേഖപ്പെടുത്തിയ സംഭവത്തെക്കുറിച്ച് ലാല് ജോസ് പങ്കുവെച്ചത്. ലാല് ജോസിന്റെ ആദ്യ ചിത്രമായ ‘ ഒരു മറവത്തൂര് കനവ്’ വലിയ രീതിയില് ആഘോഷിക്കപ്പെട്ട സിനിമയായിരുന്നു. ശ്രീനിവാസന്റെ തിരക്കഥയില് പുറത്തിറങ്ങിയ ചിത്രത്തില് മമ്മൂട്ടിയുടെ നായികയായി അഭിനയിച്ചത് ദിവ്യ ഉണ്ണിയായിരുന്നു. വിനയന് സംവിധാനം ചെയ്ത ‘കല്യാണ സൗഗന്ധികം’ എന്ന ചിത്രത്തിലൂടെ മലയാള സിനിമയിലെത്തിയ ദിവ്യ ഉണ്ണിക്ക് അധികം വൈകാതെ തന്നെ മലയാളത്തിലെ പ്രമുഖ താരങ്ങളുടെ നായികയാകാനുള്ള ഭാഗ്യം ലഭിച്ചിരുന്നു.


തീവ്രവലതുപക്ഷത്തെ ഫാസിസം നയിക്കുന്നതെങ്ങനെ | islamonlive\nHome/Views/തീവ്രവലതുപക്ഷത്തെ ഫാസിസം നയിക്കുന്നതെങ്ങനെ\nദാനിഷ് മാട്ടുമ്മല് 07/09/2019\nഫാസിസം ഇപ്പോഴും ജീവിച്ചിരിപ്പുണ്ടോയെന്ന് സംശയിക്കുന്നവര് ഇറ്റലിയിലേക്ക് നോക്കണം. 42 ഓളം അഭയാര്‍ഥികളെ രക്ഷപെടുത്തിയതിന് ലാംപദൂസയില് അറസ്റ്റിലായ, അഭയാര്‍ഥി- രക്ഷാ കപ്പലിന്റെ ക്യാപ്റ്റനായ 31 കാരി കരോള റാക്കറ്റ് അവര്‍ക്കൊരു പാഠമാണ്. മനുഷ്യജീവന് രക്ഷിക്കുകയെന്ന പൊറുക്കപ്പെടാനാവാത്ത പാപത്തിന് ഈ യുവതി വര്‍ഷങ്ങള് ജയില് ശിക്ഷ അനുഭവിക്കേണ്ടി വന്നേക്കാം. ഇത്തരമൊരു രാജ്യം നിര്‍മ്മിച്ചെടുത്ത അഭ്യന്തര മന്ത്രി മാറ്റിയോ സാല്‍വിനിയെ ഓര്‍ത്ത് ബെനിറ്റോ മുസോളിനിയുടെ ആത്മാവ് അഭിമാനിക്കുന്നുണ്ടാവണം. ഇറ്റലിയിലെ ഏറ്റവും വലിയ രാഷ്ട്രീയ പാര്‍ട്ടിയുടെ നേതാവാണ് സാല്‍വിനി. തീവ്രവലതുപക്ഷ പാര്‍ട്ടികളായ ഫ്രാന്‍സിലെ നാഷണല് ഫ്രണ്ടിനെയും ജര്‍മനിയിലെ ആള്‍ട്ടര്‍ണേറ്റിവ് ഫോര് ജര്‍മനിയെയും കുട്ടു പിടിച്ചാണ് ഈയടുത്ത് യുറോപ്യന് പാര്‍ലമന്റില് ഐഡന്റിറ്റി ആന്റ് ഡെമോക്രസി എന്ന പേരില് ഒരു കൂട്ടായ്മ ഇദ്ദേഹം ഉണ്ടാക്കിയത്. തീവ്രവലതുപക്ഷ കക്ഷികളുടെ ഒന്നിക്കല് ലോകത്താകമാനം നടന്നുകൊണ്ടിരിക്കുന്ന ഒരു പ്രതിഭാസമാണ്. പടിഞ്ഞാറ് അമേരിക്ക മുതല് കിഴക്ക് ഫിലിപൈന്‍സ് വരെയും ബ്രസീലിലും യൂറോപ്പിലും ഇന്ത്യയിലുമടക്കം പരന്നു കിടക്കുന്ന, അഭയാര്‍ഥികള്‍ക്കും സാര്‍വലൗകികതക്കുമെതിരെയുള്ള സഖ്യം മുന് വൈറ്റ് ഹൗസ് വക്താവായ സ്റ്റീവ് ബാനന്റെ വലിയ സ്വപ്നമായിരുന്നു.\n20ാം നൂറ്റാണ്ടില് തുടച്ചുനീക്കപ്പെട്ടശേഷം മുഖ്യധാരയിലേക്കുയരാന് തീവ്രവലതുപക്ഷത്തിനായിട്ടില്ല. എന്നാല്, ഇന്ന് കാണുന്ന വലതുപക്ഷത്തിന്റെ ഉപജ്ഞാതാക്കള് തീര്‍ത്തും വ്യതസ്തരാണ്. പുതിയൊരു തരം ഫാസിസ്റ്റ് ആശയമാണ് അവര് മുന്നോട്ടുവെക്കുന്നത്. നിയമപരവും ധാര്‍മ്മികവുമായ എല്ലാ അതിരുകളും ലംഘിച്ചുകൊണ്ട് ജനാധിപത്യത്തെ അടിച്ചമര്‍ത്തിയാണ് കഴിഞ്ഞ നൂറ്റാണ്ടിലെ ക്ലാസിക്കല് ഫാസിസം അവരുടെ ലക്ഷ്യങ്ങള് നിറവേറ്റിയത്. ഈ ലക്ഷ്യങ്ങള് നേടാന് ഹിറ്റ്‌ലറും മുസ്സോളിനിയുമുള്‍പെടെയുള്ളവര് സ്വീകരിച്ച മാര്‍ഗങ്ങള് വ്യത്യസ്തമായിരുന്നെങ്കിലും ഒരു കാര്യത്തില് അവരെല്ലാവരും ഒന്നിക്കുകയുണ്ടായി. അവരുടെ ശത്രുക്കളായി ഒരു കൂട്ടം അപരന്മാരെ അവര് പ്രതിഷ്ഠിച്ചു. പ്രത്യയശാസ്ത്രപരമായും(ലിബറലുകളും കമ്യൂണിസ്റ്റുകളും) വംശപരമായും(ജൂതന്മാരും മറ്റു ന്യൂനപക്ഷങ്ങളും).\nസമകാലിക സാമൂഹ്യ രാഷ്ട്രീയ സാഹചര്യങ്ങള് ഇരുപതാം നൂറ്റാണ്ടില് നിന്ന് വളരെ വ്യത്യസ്തമായിട്ടുണ്ട് . ഇന്നത്തെ വലതുപക്ഷത്തെ ‘ഫാസിസ്റ്റു’കളെന്ന് ആ പദത്തിന്റെ ക്ലാസിക്കല് അര്‍ഥത്തില് ഉപയോഗിക്കുന്നത് ഒരുപക്ഷേ അവരെക്കുറിച്ചുള്ള അജ്ഞത കാരണമാവാം. ഇന്നത്തെ ഫാസിസം പ്രവര്‍ത്തിക്കുന്നത് ജനാധിപത്യ സംവിധാനങ്ങള്‍ക്ക് പുറത്തല്ല. നിലനില്‍ക്കുന്ന ജനാധിപത്യ സംവിധാനങ്ങളുടെ അകത്തു തന്നെയാണ്. എന്നാല് 20ാം നൂറ്റാണ്ടിലെ ഫാസിസത്തിന്റെ വക്താക്കള് ജനാധിപത്യത്തിന്റെ മുകളില് ചവിട്ടി നിന്നുകൊണ്ടാണ് മാറ്റങ്ങള് കൊണ്ടുവന്നത്; ‘വിപ്ലവത്തിനെതിരെ വിപ്ലവം’ എന്നാണ് മുസ്സോളിനി അതിനെ നിര്‍വചിച്ചത്. ജനാധിപത്യ സംവിധാനങ്ങളെ അവയ്ക്കകത്തു നിന്നു തന്നെ മാറ്റിയെടുക്കാനാണ് സമകാലിക ഫാസിസം ശ്രമിക്കുന്നത്. കഴിഞ്ഞ ഒരു ദശകത്തിനിടെ മാത്രം, ചില പ്രത്യേക വിഭാഗങ്ങള്‍ക്കെതിരെ ജനാധിപത്യ ഭരണകൂടങ്ങളും ജനാധിപത്യ സംവിധാനങ്ങളും തന്നെ നിര്‍മിച്ചെടുത്ത നിയമങ്ങള് ഇതിന് തെളിവാണ്. മുഖ്യധാര ഇതിനെ അവഗണിക്കുകയോ, അനുകൂലിക്കുകയോ ആണ് സാധാരണ ചെയ്യുക. അതിനാല് തന്നെ കാലത്തെ അതിജീവിച്ച ഏതെങ്കിലും ക്ലാസിക്കല് ഫാസിസ്റ്റ് ശക്തികളുണ്ടെങ്കിലും അവയെക്കാള് ഭീകരമാണ് സമകാലിക ഫാസിസം.\nട്രംപിന്റെ വംശീയതയും ന്യൂനപക്ഷങ്ങളോടും അഭയാര്‍ഥികളോടും മനുഷ്യാവകാശങ്ങളോടുമുള്ള അദ്ദേഹത്തിന്റെ വിദ്വേശവും ഏറ്റെടുക്കുന്ന ‘റിപബ്ലിക്കന്’ അമേരിക്കയില് ഇത് വളരെ വ്യക്തമായി കാണാന് സാധിക്കും. സമകാലിക ഫാസിസം സാമൂഹ്യ ക്ഷേമവുമായി സ്വയം ബന്ധപ്പെടുത്താറില്ല. വംശീയ മേല്‍ക്കോയ്മാ വാദത്തോടൊപ്പം തന്നെ മുതലാളിത്തത്തിന്റെ കെടുതികളനുഭവിച്ചു കൊണ്ടിരുന്ന പൗരന്മാരുടെ സാമൂഹ്യവും മനശാസ്ത്രപരവുമായ സാഹചര്യം പരമ്പരാഗത ഫാസിസം മുതലെടുത്തിരുന്നു. നിയോ-ലിബറലിസത്തിന്റെയും ആത്യന്തിക വ്യക്തിവാദത്തിന്റെയും കാലത്ത് ജന്മമെടുത്ത തീവ്ര-വലതുപക്ഷ പാര്‍ട്ടികള്‍ക്ക് വലിയ വാഗ്ദാനങ്ങള് നല്‍കിക്കൊണ്ട് ജനത്തെ കൈയ്യിലെടുക്കേണ്ട ആവശ്യം വരുന്നില്ല. മറിച്ച്, തുരുത്തുകളായി മാറിയ കുറേ മനുഷ്യരുടെ(അവര് വലതോ ഇടതോ ആയിരിക്കണമെന്നില്ല) അമര്‍ഷം മുഴുവന് അപരവല്‍ക്കരിക്കപ്പെട്ടവരിലേക്ക് തിരിച്ച് വിടുകയാണ് ചെയ്യുന്നത്. അപരന്റെ ‘ഉഛാടനം’ നിലനില്‍ക്കുന്ന സാമൂഹിക-സാമ്പത്തിക പ്രശ്‌നങ്ങളെ പരിഹരിക്കുമെന്ന് ഈ മനുഷ്യര് വിശ്വസിപ്പിക്കപ്പെടുന്നു. ഇതുകൊണ്ടാണ് റിപബ്ലിക്കന് പാര്‍ട്ടി മുന്നോട്ടു വെക്കുന്ന സാമ്പത്തിക നയങ്ങളെയോ ദേശീയ മൂല്യങ്ങളെയോ കുറിച്ച് സംസാരിക്കാതെ നിരന്തരമായി വെള്ള വംശീയ മേല്‍കോയ്മാവാദത്തെപ്പറ്റി മാത്രം ട്രംപ് സംസാരിച്ചുകൊണ്ടിരിക്കുന്നത്.\nഈ പുതിയ പ്രതിഭാസത്തെ പരമ്പരാഗത നിര്‍വചനങ്ങള് കൊണ്ട് മനസ്സിലാക്കുക സാധ്യമല്ല. ആഗോളവല്‍കരണം,കൂടിയേറ്റം എന്നിവ സൃഷ്ടിക്കുന്ന ഭീഷണികള്‍ക്കെതിരെയുള്ള സ്വാഭാവിക പ്രതികരണമായാണ് ഇത് മനസ്സിലാക്കപ്പെടുന്നത്. എന്‍സോ ട്രാവര്‍സോ ചുണ്ടിക്കാണിക്കുന്ന പോലെ, ക്ലാസിക്കല് ഫാസിസത്തിന്റെ കൃത്യപ്പെടുത്തിയ ശത്രു ജൂതന്മാരായിരുന്നുവെങ്കില്, കറുത്തവരും ലറ്റിനോകളും മുസ്ലിംകളും വെള്ളക്കാരല്ലാത്ത മറ്റു കൂടിയേറ്റക്കാരുമുള്‍പ്പെടെ വലിയൊരു വിഭാഗത്തെയാണ് ഇന്നത്തെ വലതുപക്ഷം ശത്രുക്കളാക്കി വെച്ചിട്ടുള്ളത്. വ്യത്യാസങ്ങള് പലതുമുണ്ടെങ്കിലും, ക്ലാസിക്കല് ഫാസിസത്തിന്റെ പാത തന്നെയാണ് സമകാലിക ഫാസിസവും സ്വീകരിച്ചു കാണുന്നത്. പക്ഷേ, നിയന്ത്രണം വിട്ട് വംശഹത്യകളിലെത്തിയ 20ാം നൂറ്റാണ്ടിലേതിനേക്കാള് ഭീകരമായ വിനകളാണ് സാല്‍വീനിയുടെയും ബാനന്റെയും ആശയങ്ങള് വരുത്തിവെക്കുക. ഒരു വ്യക്തിക്കോ ഒരു പ്രത്യേക വിഭാഗത്തിനോ ഈ തിര തടയുക അസാധ്യമാണ്. അതിനാല് തന്നെ ഈ ഫാസിസ്റ്റ് തിരയെ അതിജീവിക്കുന്നതിന് കൂട്ടായ പ്രതിരോധം അത്യന്താപേക്ഷിതമായിത്തീരുന്നു.


‘അങ്ങനെ വിളിച്ചത് ആ സാഹചര്യത്തില്’; ‘അലൂമിനിയം പട്ടേല്’ പരാമര്‍ശത്തേക്കുറിച്ച് കെ മുരളീധരന്\n‘അങ്ങനെ വിളിച്ചത് ആ സാഹചര്യത്തില്’; ‘അലൂമിനിയം പട്ടേല്’ പരാമര്‍ശത്തേക്കുറിച്ച് കെ മുരളീധരന്\nഅന്തരിച്ച മുതിര്‍ന്ന കോണ്‍ഗ്രസ് നേതാവ് അഹമ്മദ് പട്ടേലിനെ മുന്‍പൊരിക്കല് ‘അലൂമിനിയം പട്ടേല്’ എന്ന് വിളിച്ചതിനേക്കുറിച്ച് കെ മുരളീധരന്. ‘അലൂമിനിയം പട്ടേല്’ എന്ന് വിശേഷിപ്പിച്ചത് അന്നത്തെ കാലഘട്ടത്തിലെ സാഹചര്യം അനുസരിച്ചായിരുന്നെന്ന് കെ മുരളീധരന് പറഞ്ഞു. പിന്നീടുള്ള സൗഹൃദത്തിന് അതൊന്നും തടസ്സമായില്ല. അഹമ്മദ് പട്ടേലുമായി സൗഹൃദം തുടര്‍ന്നു. രാഷ്ട്രീയത്തില് ഇണക്കങ്ങളും പിണക്കങ്ങളും സ്വാഭാവികമാണെന്നും കെ മുരളീധരന് ചൂണ്ടിക്കാട്ടി. മലയാള മനോരമയോടായിരുന്നു മുരളീധരന്റെ പ്രതികരണം. കോണ്‍ഗ്രസ് പാര്‍ട്ടിയില് മടങ്ങിയെത്തിയപ്പോള് മുന്‍പ് നടത്തിയ പരാമര്‍ശത്തില് ഞാന് ഖേദം പ്രകടിപ്പിച്ചിരുന്നു. രാഷ്ട്രീയത്തില് ഇതൊക്കെ പതിവാണ് […]\n25 Nov 2020 6:46 AM GMT\nഅന്തരിച്ച മുതിര്‍ന്ന കോണ്‍ഗ്രസ് നേതാവ് അഹമ്മദ് പട്ടേലിനെ മുന്‍പൊരിക്കല് ‘അലൂമിനിയം പട്ടേല്’ എന്ന് വിളിച്ചതിനേക്കുറിച്ച് കെ മുരളീധരന്. ‘അലൂമിനിയം പട്ടേല്’ എന്ന് വിശേഷിപ്പിച്ചത് അന്നത്തെ കാലഘട്ടത്തിലെ സാഹചര്യം അനുസരിച്ചായിരുന്നെന്ന് കെ മുരളീധരന് പറഞ്ഞു. പിന്നീടുള്ള സൗഹൃദത്തിന് അതൊന്നും തടസ്സമായില്ല. അഹമ്മദ് പട്ടേലുമായി സൗഹൃദം തുടര്‍ന്നു. രാഷ്ട്രീയത്തില് ഇണക്കങ്ങളും പിണക്കങ്ങളും സ്വാഭാവികമാണെന്നും കെ മുരളീധരന് ചൂണ്ടിക്കാട്ടി. മലയാള മനോരമയോടായിരുന്നു മുരളീധരന്റെ പ്രതികരണം.\nകോണ്‍ഗ്രസ് പാര്‍ട്ടിയില് മടങ്ങിയെത്തിയപ്പോള് മുന്‍പ് നടത്തിയ പരാമര്‍ശത്തില് ഞാന് ഖേദം പ്രകടിപ്പിച്ചിരുന്നു. രാഷ്ട്രീയത്തില് ഇതൊക്കെ പതിവാണ് എന്നായിരുന്നു അഹമ്മദ് പട്ടേലിന്റെ പ്രതികരണം.\nപാര്‍ട്ടിയില് തിരിച്ചെത്തിയപ്പോള് സൗഹാര്‍ദ്ദപരമായാണ് പെരുമാറിയത്. എപ്പോള് വേണമെങ്കിലും കാണാന് തനിക്ക് അനുവാദമുണ്ടായിരുന്നു.\nNew Delhi, Sep 20 (ANI): Congress MP Ahmed Patel along with party leaders addressesapress conference outside Parliament House in New Delhi on Sunday. (ANI Photo)\nലോക്‌സഭാ തെരഞ്ഞെടുപ്പിന് ശേഷം ചേര്‍ന്ന കോണ്‍ഗ്രസ് പാര്‍ലമെന്ററി പാര്‍ട്ടി യോഗത്തില് മുന് പ്രധാനമന്ത്രി മന്‍മോഹന്‍സിങ്ങ് സോണിയാ ഗാന്ധിയെ നേതൃസ്ഥാനത്തേക്ക് നിര്‍ദ്ദേശിച്ചു. സോണിയയെ നേതൃസ്ഥാനത്തേക്ക് പിന്താങ്ങണം എന്ന് തന്നോട് ആവശ്യപ്പെട്ടത് അഹമ്മദ് പട്ടേലാണ്. അഹമ്മദ് പട്ടേലിനെ 1992 മുതല് അറിയാം. പാര്‍ട്ടിയില് ഗ്രൂപ്പിസം ശക്തമായ കാലത്താണ് അദ്ദേഹം ചുമതല ഏറ്റെടുത്തത്. കോണ്‍ഗ്രസ് നേതാക്കള് ബിജെപിയിലേക്ക് പോകുന്ന കാലഘട്ടത്തില് വര്‍ഗീയതയ്‌ക്കെതിരെ പോരാടുന്ന പടനായകനെയാണ് കോണ്‍ഗ്രസിന് നഷ്ടമായതെന്നും കെ മുരളീധരന് കൂട്ടിച്ചേര്‍ത്തു.


മഹാ പ്രളയം; വീട് പൂര്‍ണമായി നശിച്ചവര്‍ക്ക് നാല് ലക്ഷം നഷ്ടപരിഹാരം നല്‍കി തുടങ്ങി - BIGNEWSLIVE | Latest Malayalam News\nകൊച്ചി: മഹാ പ്രളയത്തില് വീട് പൂര്‍ണമായി തകര്‍ന്നവര്‍ക്കുള്ള നഷ്ടപരിഹാരത്തുക ലഭിച്ച് തുടങ്ങി. നാല് ലക്ഷം രൂപയാണ് വീട് നഷ്ടപ്പെട്ടവര്‍ക്ക് നല്‍കുന്നത്. അതേസമയം ഭാഗികമായി വീട് നശിച്ചവര്‍ക്കുള്ള തുകയുടെ കാര്യത്തില് ആശങ്ക നിലനില്‍ക്കുന്നു, ഇനിയും ഇത്തരക്കാര്‍ക്കുള്ള വീടുപണി ആരംഭിച്ചിട്ടില്ല. ഭാഗികമായി നശിച്ച വീടുകളുടെ പുനര്‍നിര്‍മാണത്തിനുള്ള പ്രാഥമിക നടപടികള് പോലുമായിട്ടില്ല.\n60 മുതല് 74 ശതമാനം വരെ നാശമുണ്ടായവര്‍ക്ക് രണ്ടര ലക്ഷം രൂപയും 59 മുതല് 30 ശതമാനം നാശമുണ്ടായവര്‍ക്ക് ഒന്നേകാല് ലക്ഷം രൂപയുമാണ് നല്‍കുക. കൂടാതെ 29 മുതല് 16 ശതമാനമുള്ളവര്‍ക്ക് 60,000 രൂപയും 15 ശതമാനം വീട് നശിച്ചവര്‍ക്ക് 10,000 രൂപയും നല്‍കാനാണ് തീരുമാനം.\nനിലവില് പൂര്‍ണമായി വീട് നശിച്ചവര്‍ക്ക്4ലക്ഷം നല്‍കി തുടങ്ങി. 400 ചതുരശ്രഅടി വിസ്തീര്‍ണമുള്ള വീട് നിര്‍മിക്കുന്നതിന് ആദ്യഗഡു നല്‍കുന്ന പ്രവര്‍ത്തനമാണ് ഇപ്പോള് നടക്കുന്നത്. ഒപ്പം സ്‌പോണ്‍സര്‍മാര് മുഖേന വീടുപണിയുന്നവര്‍ക്ക് 95,200 രൂപ സര്‍ക്കാര് നല്‍കും. സഹകരണ സ്ഥാപനങ്ങള് അടക്കമുള്ള സ്‌പോണ്‍സര്‍മാര് നാലുലക്ഷം രൂപ കൂടി നല്‍കുന്നതോടെ ഇത്തരത്തില് വീടുനിര്‍മിക്കുന്നവര്‍ക്ക് 4,95,200 രൂപ ലഭിക്കും. ഒപ്പം കൂടുതല് തുക കൂട്ടുന്നതോടെ ഉടമക്ക് അനുയോജ്യമായ വീട് നിര്‍മിക്കാനാവും.\nTags: cashfloodhelpKeralaover7crores in cash


കലാം സ്ഥാനാര്‍ഥി; അല്ലെങ്കില് സ്വന്തം വഴി: മമത- india mamata banerjee roots kalam 102285 - Oneindia Malayalam Thought for the day\nവണ്‍ഇന്ത്യ » മലയാളം » വാര്‍ത്ത » ഇന്ത്യകലാം സ്ഥാനാര്‍ഥി; അല്ലെങ്കില് സ്വന്തം വഴി: മമതPosted by: Ajith Babu\nPublished: Friday, June 15, 2012, 8:35 [IST]\nദില്ലി: കോണ്‍ഗ്രസ് നേതൃത്വത്തിനെതിരേ പരസ്യ വെല്ലുവിളി ഉയര്‍ത്തി തൃണമൂല് കോണ്‍ഗ്രസ് അധ്യക്ഷ മമതാ ബാനര്‍ജി രംഗത്തു വന്നതോടെ രാഷ്ട്രപതി തിരഞ്ഞെടുപ്പ് ആപ്രതീക്ഷിത തലത്തിലേക്ക്. പ്രണബ് മുഖര്‍ജിയെ രാഷ്ട്രപതി സ്ഥാനാര്‍ഥിയായി അംഗീകരിക്കില്ലെന്നും യു.പി.എക്കു വേണ്ടെങ്കില് താന് പുറത്തു പോകാമെന്നും വ്യക്തമാക്കിയ മമത മുന് രാഷ്ട്രപതി എ.പി.ജെ അബ്ദുള് കലാമാണു തന്റെ സ്ഥാനാര്‍ഥിയെന്നും വ്യക്തമാക്കി.\n'സര്‍ക്കാറിനെ മറിച്ചിടാന് എനിക്ക് ആഗ്രഹമില്ല. ഞാന് ഇപ്പോഴും യു.പി.എക്കൊപ്പമാണ്. പുറത്തുപോകണമെന്നാണ് കോണ്‍ഗ്രസ് ആഗ്രഹിക്കുന്നതെങ്കില്, പന്ത് അവരുടെ കോര്‍ട്ടിലാണ്' മമത ബാനര്‍ജി പറഞ്ഞു.\nമുന്‍രാഷ്ട്രപതി എ.പി.ജെ അബ്ദുല് കലാമാണ് തങ്ങള് മുന്നോട്ടുവെക്കുന്ന സ്ഥാനാര്‍ഥികളില് നമ്പര്‍വണ്. അത് അംഗീകരിക്കാന് യു.പി.എ തയാറല്ലെങ്കില് സ്വന്തം വഴി നോക്കും മുലായംസിങ്ങുമായി നടത്തിയ കൂടിക്കാഴ്ചക്ക് ശേഷം മമത പറഞ്ഞു. കൂടുതല് വിശദീകരിക്കാന് മമത നിന്നില്ല.\nകഴിഞ്ഞ ദിവസം മന്‍മോഹന്‍സിങ്, അബ്ദുല് കലാം, സോമനാഥ് ചാറ്റര്‍ജി എന്നീ പേരുകളാണ് മമതയും മുലായവും മുന്നോട്ടുവെച്ചിരുന്നത്. വ്യാഴാഴ്ച വൈകുന്നേരം കലാമിന്റെ പേരിന് അവര് കൂടുതല് ഊന്നല് നല്‍കിയിരിക്കുകയാണ്. എന്നാല്, പൊതുസ്വീകാര്യന് എന്ന നിലയിലല്ലാതെ, മത്സരത്തിന് കലാം ഒരുങ്ങാന് സാധ്യത കുറവാണെന്ന് ചൂണ്ടിക്കാണിക്കപ്പെടുന്നുണ്ട്.\nTopics: mamata banerjee,\tabdul kalam,\ttrinamool,\tഅബ്ദുള്‍കലാം,\tമമത ബാനര്‍ജി,\tബംഗാള്,\tതൃണമൂല്,\tകോണ്‍ഗ്രസ്\nEnglish summaryTrinamool Congress Chief Mamata Banerjee on Thursdaystrongly pitched for APJ Abdul Kalam for the post of President\nRelated Articlesദില്ലി സുരക്ഷിതമല്ല; മമത മടങ്ങിപ്പോകുന്നുഎസ്എഫ്‌ഐ നേതാവിന്റെ മരണം, ബംഗാള് പുകയുന്നുമികച്ച രാഷ്ട്രീയപ്രവര്‍ത്തനത്തിന് വിവാഹം തടസ്സമോ?യുപിഎ സര്‍ക്കാറിനെതിരെ മമത ആഞ്ഞടിക്കുന്നു June 15, 2012 ലെ വാര്‍ത്തകള്


Pregnancy | അമ്മയാകാൻ തയ്യാറെടുക്കുന്ന സ്ത്രീകളോട് പല അരുതുകളുംപ്രായമായവർ പറയാറുണ്ട് .ചില ഭക്ഷണങ്ങളും ഇവയിൽ പെടും..പ്രായമുള്ളവർ പറയുന്ന ഇത്തരം അരുതുകൾ പൊതുവെ പുതു തലമുറ തള്ളിക്കളയാറാണ് പതിവ്.. എന്നാൽ യാതൊരു മെഡിക്കൽ പിൻബലവും ഇല്ലാതെ തന്നെ നമുക്ക് പകർന്നു കിട്ടിയ നാടൻ അറിവുകൾ ആധുനിക ശാസ്ത്രവും ശരിവെക്കുന്നു - Malayalivartha.com Widgets Magazine\nഅമ്മയാകാൻ തയ്യാറെടുക്കുന്ന സ്ത്രീകളോട് പല അരുതുകളുംപ്രായമായവർ പറയാറുണ്ട് .ചില ഭക്ഷണങ്ങളും ഇവയിൽ പെടും . പച്ച പപ്പായ, കൈതച്ചക്ക, മുരിങ്ങക്കായ എന്നിവയൊക്കെ അരുതുകളുടെ ലിസ്റ്റിൽ പെടുന്നവയാണ് . പണ്ടൊന്നും സുപരിചിതമല്ലാത്ത പലതും ഇന്ന് ബേക്കറികളിലും ഫാസ്റ്റ് ഫുഡ് കടകളിലും ലഭ്യമാണ്. ഇവയിൽ പലതും അബോർഷന് കാരണമായേക്കാം .ഉദാഹരണമാണ് മയണൈസ്, അലോ വേര തുടങ്ങിയവ ..\nഏറെ അളവില് പഞ്ചസാര അടങ്ങിയിട്ടുള്ള കൈതച്ചക്ക ഗര്‍ഭിണികള് ഗര്‍ഭധാരണത്തിന്റെ ആദ്യ ഘട്ടങ്ങളില് ഒഴിവാക്കേണ്ട ഒന്നാണ്. എന്നാൽ ഗര്ഭത്തിന്റെ അവസാന ഘട്ടത്തിൽ കൈതച്ചക്ക കഴിക്കുന്നതുകൊണ്ട് കുഴപ്പമില്ലെന്ന് മാത്രമല്ല സുഖ പ്രസവത്തിനു നല്ലതുമാണ്.\nആരോഗ്യകാര്യത്തില് പണ്ടുള്ളവര് പറയുന്ന ചില കാര്യങ്ങള്‍ക്ക് നാം പ്രധാന്യം കൊടുക്കേണ്ടതുണ്ട്. വൈദ്യശാസ്ത്രം ഇന്നത്തെ അത്ര പുരോഗമിച്ചിട്ടില്ലാത്ത കാലത്തും നമ്മുടെ അമ്മമാർക്കും മുത്തശ്ശിമാർക്കും ഗർഭകാല പരിരക്ഷ എങ്ങനെ വേണമെന്ന് അറിയാമായിരുന്നു. . അവരുടെ അറുത്തുകൾക്കും വിളക്കുകൾക്കും പിന്നിൽ ശാസ്ത്രീയ വശമുണ്ടെന്ന് കണ്ടെത്തിയിട്ടുമുണ്ട് .\nപൈനാപ്പിളില് അടങ്ങിയ ബ്രോമിലെയ്ന് പ്രോട്ടീനെ വിഘടിക്കാന് ശേഷിയുള്ള എന്‍സൈം ആണ്. അതിനാല് പൈനാപ്പിള് അബോര്‍ഷന് ഉണ്ടാക്കാൻ കാരണമായേക്കാം\nപ്രസവ സമയത്ത് നല്‍കുന്നതാണ് പൈനാപ്പിള് ജ്യൂസ്. പ്രസവം സങ്കീര്‍ണതകളില്ലാതെ വേഗത്തിലാക്കാന് ഇതുപകരിക്കും. പൈനാപ്പിളില് അടങ്ങിയിരിക്കുന്ന ബ്രോമിലെയ്ന് എന്ന ഘടകമാണ് ഗര്‍ഭപാത്രത്തിന്റെ പേശികളെ മൃദുവാക്കി പ്രസവം സുഖകരമാക്കുന്നത്. പൈനാപ്പിളിലടങ്ങിയ ബ്രോമിലെയ്ന് cervix നെ ബലഹീനമാക്കാനും ഗര്‍ഭാശയത്തിന് ചലനങ്ങള് ഉണ്ടാക്കാനും പ്രേരണ നല്കുന്നു. അതുകൊണ്ട് ഗർഭത്തിന്റെ ആദ്യ മാസങ്ങളിൽ ഇത് കഴിച്ചാൽ അപകടമുണ്ടാകാൻ സാധ്യതയുണ്ടെന്ന് ഡോക്ടർമാർ പറയുന്നു.\nഅതിനാല് ആദ്യത്തെ മൂന്നു മാസങ്ങളില് പൈനാപ്പിള് ഗര്‍ഭിണിയുടെ ഭക്ഷണത്തില് ഒഴിവാക്കുന്നതാണുത്തമം.\nപൈനാപ്പിളിലടങ്ങിയ അയണും ഫോളിക് ആസിഡും വിളര്‍ച്ച മാറ്റാന് സഹായകം ആണ് . ഗര്‍ഭകാലത്തെ അവസാന മാസങ്ങളില് പൈനാപ്പിള് കഴിക്കുന്നത് സ്വഭാവിക പ്രസവത്തിനു സഹായിക്കുന്നതായും തെളിയിക്കപ്പെട്ടിട്ടുണ്ട്. ചില ഡോക്ടേഴ്‌സ് ഗര്‍ഭണികള്‍ക്ക് എട്ട്, ഒമ്പത് മാസങ്ങളില് പൈനാപ്പിള് ധാരാളമായി കഴിക്കാനുള്ള ഉപദേശംപോലും നല്‍കാറുണ്ട്. പക്ഷെ ആദ്യഘട്ടത്തിൽ ഇവ ഒഴിവാക്കുന്നത് തന്നെയാണ് ഉത്തമം\nഅതുപോലെ ഗര്‍ഭിണികള്‍ക്ക് വിലക്കിയിട്ടുള്ള ഭക്ഷണമാണ് യാതൊരു പച്ച പപ്പായ. പച്ച പപ്പായയില് അടങ്ങിയിരിക്കുന്ന ദീപനരസം ഗര്‍ഭപാത്രം ചുരുങ്ങാൻ കാരണമാകുന്നു. ഇതും ഗര്‍ഭഛിദ്രത്തിലേക്ക് നയിക്കിച്ചേക്കാം\nകറ്റാര് വാഴയാണ് ഗർഭിണികൾ ഒഴിവാക്കേണ്ട മറ്റൊരു ഭക്ഷ്യവസ്തു കറ്റാർ വാഴയുടെ ആരോഗ്യ ഗുണങ്ങൾക്ക് ഇപ്പോൾ മുൻപേത്തേതിനേക്കാൾ പ്രചാരം കിട്ടിയിട്ടുണ്ട് . എന്നാൽ ഇത് ഗർഭിണികൾക്ക് അത്ര നല്ലതല്ല. കറ്റാര് വാഴ അടങ്ങിയ ആഹാരമോ പാനീയമോ മറ്റെന്തെങ്കിലുമോ കഴിക്കുകയോ കുടിക്കുകയോ ചെയ്യുന്നത് വസ്തിപ്രദേശത്ത് രക്തപ്രവാഹത്തിന് കാരണമാകും. ഇത് ഗര്‍ഭഛിദ്രത്തിലേക്ക് നയിക്കുകയും ചെയ്യും. അതുകൊണ്ട് ഗര്‍ഭാവസ്ഥയുടെ മൂന്നു മാസക്കാലം കറ്റാര് വാഴ ഉപയോഗിക്കരുത്\nഗർഭിണികൾക്ക് മുട്ട നല്ലതാണെങ്കിലും വേവിക്കാത്ത മുട്ട അത്ര നല്ലതല്ല പച്ചമുട്ട ചേരുന്ന മയോണൈസ് പോലുള്ള ആഹാരസാധനങ്ങള് ഒരുകാരണവശാലും ഉപയോഗിക്കാന് പാടില്ലാത്തതാണ്. മുട്ട കഴിക്കുമ്പോള് അതിന്റെ വെള്ളയും മഞ്ഞയും വെന്ത് ദൃഢമായതാണെന്നുറപ്പു വരുത്തണം. പാതി വെന്ത മുട്ടയിൽ നിന്ന് സാന്‍മൊണെല്ല ബാക്ടീരിയ ശരീരത്തിലെത്താൻ സാധ്യത ഉണ്ടെന്നതിനാലാണിത് . ഇത് ഗർഭിണികളിൽ കൂടുതൽ ദോഷം ചെയ്യും\nഅത് പോലെ ഗര്‍ഭാവസ്ഥയുടെ ആദ്യ നാളുകളില് മുരിങ്ങക്കായ ഉപയോഗിക്കുന്നത് ദോഷം ചെയ്യുമെന്ന് വിദഗ്ധര് പറയുന്നു. മുരിങ്ങ മരത്തില് ആല്‍ഫാ സിറ്റോസ്‌റ്റെറോള് എന്ന ഘടകം അടങ്ങിയിരിക്കുന്നു. ഈസ്ട്രജൻ പോലുള്ള ശരീരത്തിലെ ഘടകങ്ങളുമായി പ്രതിപ്രവര്‍ത്തനം ഉണ്ടാവുകയും ഗർഭച്ഛിദ്രത്തിനു കാരണമാവുകയും ചെയ്തേക്കാം\nപ്രായമുള്ളവർ പറയുന്ന ഇത്തരം അരുതുകൾ പൊതുവെ പുതു തലമുറ തള്ളിക്കളയാറാണ് പതിവ്.. എന്നാൽ യാതൊരു മെഡിക്കൽ പിൻബലവും ഇല്ലാതെ തന്നെ നമുക്ക് പകർന്നു കിട്ടിയ നാടൻ അറിവുകൾ ആധുനിക ശാസ്ത്രവും ശരിവെക്കുന്നു